Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
df8162a0-e2ea-436b-92d9-1b4fa8b99504	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៤ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៤ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤១នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-14T19:23:00+07:00	freshnewsasia.com	https://m.freshnewsasia.com/index.php/en/localnews/310132-2023-09-14-05-23-05.html
32fd35a8-83c0-47b8-bd46-b73ce154a531	សាលារៀននិងធនាគារមួយចំនួន ក្នុងរដ្ឋ Kerala របស់ឥណ្ឌា ត្រូវបិទជាបណ្តោះអាសន្ន ដើម្បីទប់ស្កាត់ការរាលដាលនៃជំងឺ Nipah	រដ្ឋកេរ៉ាឡា (Kerala) ភាគខាងត្បូងប្រទេសឥណ្ឌា បានបិទសាលារៀន ការិយាល័យការងារ និងសេវាដឹកជញ្ជូនសាធារណៈមួយចំនួន ខណៈអាជ្ញាធរកំពុងព្យាយាមទប់ស្កាត់ការរីករាលដាលនៃមេរោគនីប៉ាហ៍ (Nipah) ដែលអាចបំផ្លាញខួរក្បាល បន្ទាប់ពីបានសម្លាប់មនុស្សចំនួន ២នាក់។ នេះបើយោងតាមការចេញផ្សាយដោយទីភ្នាក់ងារសារព័ត៌មាន AFP នៅថ្ងៃពុធ ទី១៣ ខែកញ្ញា ឆ្នាំ២០២៣។ ក្រុមមន្ត្រីសុខាភិបាលរដ្ឋ បាននិយាយថា មនុស្សពេញវ័យ និងកុមារម្នាក់ដែលឆ្លងមេរោគនេះកំពុងបន្តទទួលការព្យាបាល ហើយមនុស្សជាង ១៣០នាក់ត្រូវបានធ្វើតេស្តរកមេរោគ បន្ទាប់ពីប៉ះពាល់ផ្ទាល់ជាមួយសារធាតុរាវក្នុងរាងកាយរបស់សត្វប្រចៀវ ជ្រូក ឬមនុស្សដែលមានមេរោគនេះ។ រដ្ឋមន្ត្រីសុខាភិបាលប្រចាំរដ្ឋ លោកស្រី វីណា ចច (Veena George) បានប្រាប់អ្នកយកព័ត៌មានថា ។ គួរបញ្ជាក់ថា មេរោគ Nipah ត្រូវបានគេរកឃើញដំបូងក្នុងឆ្នាំ១៩៩៩ អំឡុងពេលមានការផ្ទុះជំងឺក្នុងចំណោមអ្នកចិញ្ចិមសត្វជ្រូក និងអ្នកដទៃទៀតដែលបានប៉ះពាល់ជាមួយសត្វទាំងនោះ នៅក្នុងប្រទេសម៉ាឡេស៉ី និងសិង្ហបុរី។ កាលពីឆ្នាំ២០១៨ អ្នកឆ្លងមេរោគ ២នាក់បានស្លាប់ក្រោយការផ្ទុះមេរោគលើកទី ៤ ក្នុងរដ្ឋការ៉ាឡានេះ។ ដោយឡែកនៅឆ្នាំ២០១៩ និងឆ្នាំ២០២១ បានឆក់យកជីវិតមនុស្ស ២នាក់ទៀត៕	2023-09-14T00:03:00+07:00	freshnewsasia.com	https://m.freshnewsasia.com/index.php/en/internationalnews/310065-2023-09-13-10-03-32.html
9f8e098e-9f49-4818-b524-0c0c47dc58f5	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន១នាក់ ខណៈអ្នកជាសះស្បើយគ្មាន (Video inside)	ក្រសួងសុខាភិបាល នៅថ្ងៃទី១៣ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤១នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-13T18:53:00+07:00	freshnewsasia.com	https://m.freshnewsasia.com/index.php/en/localnews/310010-2023-09-13-04-53-34.html
611cfbab-2faf-4fb3-8200-48c915eabf56	ក្រសួងសុខាភិបាលសម្រេចស្តីពីការបិទ និងដកហូតលិខិតអនុញ្ញាតបន្ទប់ពិគ្រោះព្យាបាលជំងឺទូទៅ ហែម ចាន់យុទ្ធី មិនបានគោរពលក្ខខណ្ឌបច្ចេកទេស	ភ្នំពេញ ៖ ក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី១១ខែកញ្ញាឆ្នាំ២០២៣ បានចេញសេចក្តីសម្រេចស្តីពីការបិទ និងដកហូតលិខិតអនុញ្ញាតបន្ទប់ពិគ្រោះព្យាបាលជំងឺទូទៅ ហែម ចាន់យុទ្ធី ដែលមានទីតាំងស្ថិតនៅផ្ទះលេខD១៨.D១៩ ផ្លូវបេតុង ភូមិអូឌឹម សង្កាត់ចោមចៅ៣ ខណ្ឌពោធិ៍សែនជ័យ រាជធានីភ្នំពេញ។ សកម្មភាពចុះបិទនេះ ធ្វើឡើងបន្ទាប់ពីក្រុមការងារបច្ចេកទេសក្រសួងសុខាភិបាល រួមជាមួយមន្ទីរសុខាភិបាលនៃរដ្ឋបាលរាជធានីភ្នំពេញ និងរដ្ឋបាលខណ្ឌពោធិ៍សែនជ័យ រាជធានីភ្នំពេញ បានចុះពិនិត្យបន្ទប់ពិគ្រោះព្យាបាលជំងឺទូទៅ ហែម ចាន់យុទ្ធី កាលពីថ្ងៃទី០៨ ខែកញ្ញា ឆ្នាំ២០២៣ ដោយមូលហេតុបន្ទប់ពិគ្រោះព្យាបាលនេះ មិនបានគោរពលក្ខខណ្ឌបច្ចេកទេស មិនគោរពកិច្ចសន្យាធានាអះអាងពេលពេលស្នើសុំបើកបន្ទប់ពិគ្រោះព្យាបាលជំងឺ៕ រក្សាសិទ្ធដោយ ៖ សុទ្ធលី	2023-09-13T06:59:28+07:00	cen.com.kh	https://cen.com.kh/archives/694284.html
a2b7042e-922a-4629-9713-f72be4b72eea	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១២ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-12T18:45:00+07:00	freshnewsasia.com	https://m.freshnewsasia.com/index.php/en/localnews/309906-2023-09-12-04-45-45.html
570313b8-eef2-49f6-a088-328d2a84073f	ឧត្តមសេនីយ៍ឯក ទូច ពលៈ នាំយកថវិការបស់នាយឧត្តមសេនីយ៍ ស ថេត ប្រគល់ជូនអនុប្រធាននាយកដ្ឋាននគរបាលការពារព្រំដែនទឹក ដែលមានជំងឺ និងកំពុងសម្រាកព្យាបាលនៅផ្ទះ	លោកឧត្តមសេនីយ៍ឯក ទូច ពលៈ ប្រធាននាយកដ្ឋាននគរបាលការពារព្រំដែនទឹក និងជាអគ្គលេខាធិការរង នៃគ.ជ.ស.ស នៅព្រឹកថ្ងៃទី១១ ខែកញ្ញា ឆ្នាំ២០២៣នេះ បានចុះសួរសុខទុក្ខ និងនាំយកថវិការបស់នាយឧត្តមសេនីយ៍ ស ថេត អគ្គស្នងការនគរបាលជាតិ ប្រគល់ជូនលោកឧត្តមសេនីយ៍ត្រី ឃៀក បូរ៉ា អនុប្រធាននាយកដ្ឋាន ដែលមានជំងឺ និងកំពុងសម្រាកព្យាបាលនៅផ្ទះ ស្ថិតក្នុងក្រុងតាខ្មៅ ខេត្តកណ្ដាល។ ថ្លែងក្នុងឱកាសនោះ លោកឧត្តមសេនីយ៍ឯក ទូច ពលៈ ក៏បាននាំនូវការផ្ដាំផ្ញើសាកសួរសុខទុក្ខរបស់នាយឧត្តមសេនីយ៍ ស ថេត ជូនដល់លោកឧត្តមសេនីយ៍ត្រី ឃៀក បូរ៉ា និងថវិកាចំនួន៨លានរៀល (ក្នុងនោះថវិកានាយឧត្តមសេនីយ៍ អគ្គស្នងការ ចំនួន៤លានរៀល និងថវិការបស់លោក ចំនួន៤លានរៀល)។ លោកប្រធាននាយកដ្ឋាន បានលើកទឹកចិត្តដល់លោកឧត្តមសេនីយ៍ត្រី ឃៀក បូរ៉ា ដោយត្រូវខិតខំថែរក្សាសុខភាព និងអនុវត្តតាមវេជ្ជបញ្ជារបស់គ្រូពេទ្យ ដើម្បីឆាប់មានសុខភាពល្អឡើងវិញ៕	2023-09-11T23:13:00+07:00	freshnewsasia.com	https://m.freshnewsasia.com/index.php/en/localnews/309836-2023-09-11-09-13-06.html
7ca8dd93-8eea-4a4b-9efd-f316c6f88fe9	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១១ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១១ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-11T19:03:00+07:00	freshnewsasia.com	https://m.freshnewsasia.com/index.php/en/localnews/309801-2023-09-11-05-03-52.html
66d8837d-3458-4568-8ffb-ffaf853ad74b	ឥណ្ឌូណេស៊ី ចាប់ផ្តើមនាំចូលសត្វគោរស់ពីអូស្ត្រាលីឡើងវិញ បន្ទាប់ពីផ្អាកដោយសារផ្ទុះជំងឺ (Video inside)	មន្ត្រីក្រសួងកសិកម្មឥណ្ឌូណេស៊ីបានឱ្យដឹងកាលពីថ្ងៃសុក្រថា ឥណ្ឌូណេស៊ីបានចាប់ផ្តើមនាំចូលសត្វគោរស់ឡើងវិញពីគ្រប់កសិដ្ឋាននាំចេញទាំងអស់បន្ទាប់ពីផ្អាកនាំចូលពីកសិដ្ឋានខ្លះកាលពីពីរខែមុនក្រោយពេលសត្វគោមួយចំនួនតូចរកឃើញថាមានជំងឺដុំពកលើស្បែក (LSD)។ ទីភ្នាក់ងារព័ត៌មានរ៉យទ័របានរាយការណ៍ថា ឥណ្ឌូណេស៊ីដែលជាអតិថិជនគោរស់ធំបំផុតរបស់អូស្ត្រាលី បានផ្អាកនាំចូលនៅចន្លោះខែកក្កដានិងសីហាពីកសិដ្ឋាននាំចេញគោចំនួន ៧ ក្នុងចំណោម ៦០ទីតាំង បន្ទាប់ពីគោមួយចំនួនក្នុងការនាំចេញដាច់ដោយឡែកបានធ្វើតេស្តវិជ្ជមានជំងឺ LSD ។ ឥណ្ឌូណេស៊ីបានឱ្យដឹងថា កសិដ្ឋាននាំចេញទាំងនោះមានច្រើនជាង ៧០ភាគរយនៃការនាំចូលរបស់ខ្លួន។ លោក Bambang ប្រធានទីភ្នាក់ងារចត្តាឡីស័កកសិកម្មនៃក្រសួងកសិកម្មឥណ្ឌូណេស៊ីត្រូវបានដកស្រង់សម្ដីដោយទីភ្នាក់ងារព័ត៌មានរ៉យទ័រខណៈថ្លែងក្នុងសន្និសីទសារព័ត៌មានមួយថា ការនាំចូលបានបន្តឡើងវិញនៅថ្ងៃសុក្រ ប៉ុន្តែលោកបាននិយាយថា អូស្ត្រាលីត្រូវតែឆ្លើយតបទៅនឹងលក្ខខណ្ឌមួយចំនួនដូចជាការធានាសុខភាពបសុសត្វ និងការសម្លាប់មេរោគលើនាវាមុនពេលចេញដំណើរជាដើម។ ទិន្នន័យរបស់ឥណ្ឌូណេស៊ីបានបង្ហាញថា ឥណ្ឌូណេស៊ីបានទិញគោរស់ប្រហែល ៥៦ភាគរយនៃការនាំចេញសត្វគោរស់សរុបរបស់ប្រទេសអូស្ត្រាលីក្នុងឆ្នាំ២០២១-២០២២ នៅក្នុងកិច្ចព្រមព្រៀងដែលមានតម្លៃប្រហែល ៩០០លានដុល្លារអូស្ត្រាលី (៦០០លានដុល្លារ)។ ជំងឺ LSD ដែលបណ្តាលឱ្យមានពងបែក និងកាត់បន្ថយការផលិតទឹកដោះ គឺជាជំងឺឆ្លងខ្លាំងដែលប៉ះពាល់ដល់សត្វគោនិងក្របី ដែលត្រូវបានចម្លងដោយសត្វល្អិតខាំ ប៉ុន្តែមិនបង្កគ្រោះថ្នាក់ដល់មនុស្សទេ៕	2023-09-11T16:37:00+07:00	freshnewsasia.com	https://m.freshnewsasia.com/index.php/en/business/309771-2023-09-11-02-37-26.html
598f6c2c-80af-4bf4-b18b-d6fca8cb267d	កម្មកររោងចក្រម្នាក់ រំភើបឡើង ស្រក់ទឹកភ្នែកក្រោយសម្តេចធិបតី ទទួលព្យាបាលកូនស្រី ដែលមានជំងឺរ៉ាំរ៉ៃដោយឥតគិតថ្លៃ(វីដេអូ)	ស្ត្រីកម្មកររោងចក្រសាប្រីណា(sabrina)ណាម្នាក់ បានអររំភើបឡើងស្រក់ទឹកភ្នែកក្រោយសម្ដេចមហាបវរអធិបតីហ៊ុន ម៉ាណែត នាយករដ្ឋមន្ត្រី បានទទួលយកកូនស្រីរបស់ខ្លួនដែលមានជំងឺរ៉ាំរ៉ៃទៅព្យាបាលដោយឥតគិតថ្លៃ។ ថ្លែងដោយទឹកភ្នែកផង កម្មការិនី ហៀង ចាន់ ជាកម្មករកាត់ដេរក្នុងរោងចក្រ សាប្រ៊ីណា បាននិយាយថា លោកស្រីចាំពេលនេះអស់រយៈពេលជាច្រើនឆ្នាំមកហើយ ដើម្បីមានឱកាសជួបជាមួយនឹងសម្ដេចនាយករដ្ឋមន្ត្រី ដើម្បីអាចឲ្យកូនស្រីរបស់ខ្លួនដែលមានជំងឺហើមពោះវៀនធំរ៉ាំរ៉ៃនេះ អាចទទួលបានការព្យាបាលខណៈដែលលោកស្រីបានព្យាយាមគ្រប់ច្រកល្ហកដើម្បីព្យាបាលកូនអស់ពីលទ្ធភាពហើយនោះ។ កម្មការិនី ហៀង ចាន់បានបញ្ជាក់៖ “ខ្ញុំអរណាស់ ខ្ញុំតែងតែបន់ឱ្យកូនជួបសម្តេចដើម្បីទទួលបានការព្យាបាល ឥឡូវនេះ បានជួបហើយ។ ឱ្យតែកូនស្រីខ្ញុំជា ខ្ញុំអរណាស់រំភើបណាស់។ អរគុណសម្តេច”។ សូមបញ្ជាក់ថា ក្នុងពិធីជួបសំណេះសំណាលជាមួយកម្មករប្រមាណជិត២ម៉ឺននាក់នៅខេត្តកំពង់ស្ពឺ កម្មការិនី ហៀង ចាន់ ជាកម្មករកាត់ដេរក្នុងរោងចក្រ សាប្រ៊ីណា បានបីកូនអាយុ៣ឆ្នាំដែលមានជំងឺរ៉ាំរ៉ៃអង្គុយរងចាំជួបសម្តេចធិបតី។ គ្រាន់តែមកអង្គពិធីភ្លាមសម្តេចធិបតី បានមកជួបកម្មការិនី ហៀង ចាន់និងកូនដែលកំពុងអង្គុយរងចាំភ្លែត ហើយបានសួរនាំពីជំងឺ និងបានបញ្ជាឱ្យលោកជំទាវយក់ សម្បត្តិ រដ្ឋលេខាធិការក្រសួងសុខាភិបាលនាំកុមារ និងម្តាយទៅមន្ទីរពេទ្យភ្លាមៗនិងព្យាបាយដោយឥតគិតថ្លៃរហូតជាសះស្បើយ។ កុមារីដែលជាកូនរបស់កម្មការិនីហៀង ចាន់ មានឈ្មោះ អាត ស្រីនុ អាយុ ៣ឆ្នាំ មានជំងឺហើមពោះវៀនធំរ៉ាំរ៉ៃ ហើយបច្ចុប្បន្នបន្ទោបង់តាមពោះ៕ អត្ថបទនិងរូបភាព៖ ក្រសួងការងារ	2023-09-10T22:29:00+07:00	dap-news.com	https://dap-news.com/national/2023/09/10/357695/
60ca7c3c-8171-48df-ab3e-ea6ebd901a2d	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី សហការជាមួយក្រុមគ្រូពេទ្យមន្ទីរសុខាភិបាល ខេត្តស្វាយរៀង បន្តពិនិត្យ និងព្យាបាលជំងឺ ជូនពលរដ្ឋដោយគិតថ្លៃ នៅស្រុករមាសហែក	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងក្រុមគ្រូពេទ្យស្ម័គ្រចិត្តមន្ទីរសុខាភិបាល នៃរដ្ឋបាលខេត្តស្វាយរៀង នៅព្រឹកថ្ងៃទី១០ ខែកញ្ញា ឆ្នាំ២០២៣នេះ បានបន្ដចុះពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ នៅឃុំត្រស់ ស្រុករមាសហែក ខេត្តស្វាយរៀង បានចំនួន៦៦៨នាក់ ក្នុងនោះស្ត្រី៤៧៩នាក់។ ពិធីនេះ ក៏មានការចូលរួមពីលោករស់ ឆាយ សមាជិកក្រុមប្រឹក្សាខេត្តស្វាយរៀង, លោកវេជ្ជបណ្ឌិត គុជ ស៊ីថា ប្រធានមន្ទីរសុខាភិបាល នៃរដ្ឋបាលខេត្តស្វាយរៀង និងជាប្រធានប្រតិបត្តិក្រុមការងារ គ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង តំណាងលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ថ្នាក់កណ្តាល និងលោកអភិបាលស្រុករមាសហែក ព្រមទាំងអាជ្ញាធរដែនដីជាច្រើននាក់ផងដែរ។ លោកវេជ្ជបណ្ឌិត គុជ ស៊ីថា បានឲ្យដឹងថា ថ្ងៃនេះក្រុមគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង ចំនួន៦៨នាក់ ស្ត្រី៣៥នាក់ បានចុះពិនិត្យ និងព្យាបាល ជូនប្រជាពលរដ្ឋដោយឥតគិតថ្លៃ នៅភូមិតាសួស ឃុំត្រស់ នៃស្រុករមាសហែក ខេត្តស្វាយរៀង ដែលជាការគិតគូររបស់លោក ហ៊ុន ម៉ានី ប្រធាន ស.ស.យ.ក និងជាប្រធានកិត្តិយសក្រុមការងារគ្រូពេទ្យស្ម័គ្រលោក ហ៊ុន ម៉ានី។ លោកវេជ្ជបណ្ឌិត គុជ ស៊ីថា បានសង្កត់ធ្ងន់ថាការពិនិត្យ និងព្យាបាលជំងឺពីក្រុមគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង នាពេលនេះរួមមាន ជំងឺទូទៅមនុស្សចាស់បានចំនួន៤៨៧នាក់, ជំងឺទូទៅកុមារ បានចំនួន៥៧នាក់, ជំងឺស្ត្រីចំនួន២០នាក់,ជំងឺសន្លាក់ឆ្អឹង១៥នាក់ អេកូសាស្រ្តចំនួន៤២នាក់, វះកាត់តូចចំនួន១១នាក់, ជំងឺភ្នែកចំនួន៥នាក់ និងសុខភាពមាត់ធ្មេញចំនួន៥នាក់ និងសង្គ្រោះបឋមបាន៦នាក់ ជំងឺផ្លូវដង្ហើម១០នាក់ ទឹកនៅផ្អែម ១០នាក់ផងដែរ។ លោកបានបញ្ជាក់ថា ក្រុមគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង តែងតែចុះព្យាបាលជូនប្រជាពលរដ្ឋនៅតាមបណ្ដាស្រុក ក្រុងនានា នៃខេត្តស្វាយរៀងបានជាបន្តបន្ទាប់ ហើយ និងបន្តចុះព្យាបាលឲ្យបានញឹកញាប់ជូនប្រជាពលរដ្ឋឲ្យបន្ថែមទៀតជាពិសេសប្រជាពលរដ្ឋដែលនៅដាច់ស្រយាលពីទីរួមខេត្តផងដែរ។ ក្នុងឱកាសនោះ លោក រស់ ឆាយ ក៏បានថ្លែងនូវការផ្ដាំផ្ញើសាកសួរសុខទុកពីសំណាក់សម្ដេចកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះមូលដ្ឋានខេត្តស្វាយរៀង និងលោកប៉េង ពោធិ៍សា អភិបាលខេត្តស្វាយរៀង និងលោកម៉ែន វិបុល ប្រធានគណៈកម្មាធិការគណបក្សខេត្ត ដែលជានិច្ចកាសម្ដេច លោកអភិបាលខេត្ត និងលោកប្រធានគណបក្សខេត្ត តែងតែនឹករលឹកដល់ប្រជាពលរដ្ឋទាំងអស់នៅខេត្តស្វាយរៀង ហើយក៏បានផ្ដាំផ្ញើឱ្យថែរក្សាសុខភាពឱ្យបានល្អ ព្រោះសុខភាពគឺជាកត្តាចម្បងមួយ សម្រាប់ជីវភាព ការរស់នៅប្រចាំថ្ងៃ។ លោករស់ ឆាយ បានថ្លែងអំណរគុណចំពោះក្រុមគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង ដែលបានចុះមកពិនិត្យ និងព្យាបាលជំងឺជូនប្រជាពលរដ្ឋនៅស្រុករមាសហែក ដោយឥតគិតថ្លៃនាពេលនេះ ដែលបានបញ្ជាក់ឲ្យឃើញថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី តែងតែចុះព្យាបាលជំងឺជូនប្រជាពលរដ្ឋ នៅទូទាំងប្រទេស ដើម្បីលើកម្ពស់សុខមាលភាព ជូនប្រជាពលរដ្ឋឲ្យកាន់តែល្អប្រសើរ នៅតាមមូលដ្ឋាន ហើយបានរួមចំណែកជាមួយរដ្ឋាភិបាល ក្នុងការចូលរួមកាត់បន្ថយភាពក្រីក្រជូនប្រជាពលរដ្ឋ តាមរយៈការផ្ដល់សេវាសុខាភិបាលដោយឥតគិតថ្លៃនេះផងដែរ។ លោកបានបញ្ជាក់ថា គោលនយោបាយរបស់គណបក្សប្រជាជនកម្ពុជាក្លាយទៅជាកម្មវិធីនយោបាយរបស់រាជរដ្ឋាភិបាលហើយ ជាពិសេស៦ចំណុចជាគោលនយោបាយរបស់គណបក្ស ត្រង់ចំណុចទី១ គឺគាំពារសុខភាពប្រជាពលរដ្ឋ យកចិត្តទុកដាក់ចំពោះប្រជាពលរដ្ឋ ពិនិត្យនិងព្យាបាលជំងឺជូនពលរដ្ឋកាន់តែល្អប្រសើរជាងមុន កំពុងបានអនុវត្តក្រោមការដឹកនាំរបស់សម្ដេចធិបតីហ៊ុន ម៉ាណែត ជានាយករដ្ឋមន្ត្រីថ្មី ក្នុងអាណត្តិទី៧ នេះ។ លោក រស់ ឆាយ បានផ្ដាំផ្ញើចំនួន៣ ចំណុចឲ្យអាជ្ញាធរក៏ដូចជាប្រជាពលរដ្ឋអនុវត្តឲ្យបានល្អប្រសើរនោះ៖ ទី១៖ ខិតខំយកចិត្តទុកដាក់ចូលរួមក្នុងការអនុវត្តគោលនយោបាយភូមិ ឃុំមានសុវត្ថិភាពទាំង៧ ចំណុច ឲ្យបានល្អប្រសើរថែមទៀត ដោយធ្វើយ៉ាងណា ឲ្យមូលដ្ឋានភូមិ ឃុំកុំឲ្យកើតមានគ្រឿងញៀន ល្បែងស៊ីសងខុសច្បាប់គ្រប់ប្រភេទ ទី២៖ ស្នើដល់ប្រជាពលរដ្ឋក៏ដូចជាអាជ្ញាធរទាំងអស់ ត្រូវមានការសាមគ្គីភាពគ្នាកុំឱ្យកើតនៅអំពើហិង្សាពីក្រុមគ្រួសារ រហូតដល់សហគមន៍ ដោយចេះអត់ឱន អធ្យាស្រ័យគ្នា យោគយល់គ្នាទៅវិញទៅមក កុំប៉ះដៃយកដៃ កុំប៉ះជើងយកជើងឲ្យសោះ ហើយចូលរួមទាំងអស់គ្នាក្នុងការដោះស្រាយវិវាទក្រៅប្រព័ន្ធតុលាការ ទី៣៖ ចូលរួមថែទាំសុខភាពឲ្យបានល្អ ព្រោះកាលណាមានសុខភាពល្អអាចធ្វើកិច្ចការងារផ្សេងៗបាន បើសុខភាពទ្រុឌទ្រោម គឺមិនអាចប្រកបរបរ រកស៊ីទទួលទានបានឡើយ ដូច្នេះសុខភាពមានសារៈសំខាន់ណាស់ សម្រាប់ការរស់នៅប្រចាំថ្ងៃ៕	2023-09-10T21:45:00+07:00	freshnewsasia.com	https://m.freshnewsasia.com/index.php/en/localnews/309737-2023-09-10-07-45-39.html
89bcf7ff-5f2c-416a-b287-58fcea7c4ae6	សម្ដេចធិបតី ហ៊ុន ម៉ាណែត និងលោកជំទាវ ឧបត្ថម្ភចំពោះការវះកាត់ជំងឺភ្នែកជូនលោកតាអាយុ៧០ម្នាក់ ដោយការវះកាត់ទទួលបានជោគជ័យ	ក្រុមគ្រូពេទ្យយុវជនស្ម័គ្រចិត្តសម្តេចតេជោ (TYDA) បានសហការវះកាត់ព្យាបាលជំងឺភ្នែកជូនលោកតា សុខ ពីង អាយុ៧០ម្នាក់ ប្រកបដោយជោគជ័យ ខណៈការចំណាយលើការព្យាបាលវះកាត់នេះគឺទទួលបានការឧបត្ថម្ភទាំងស្រុងពីសំណាក់សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី។ គួរជម្រាបថា លោកតា សុខ ពីង រស់នៅភូមិព្រែកក្រាញ់ ឃុំព្រែកអំបិល ស្រុកស្អាង ខេត្តកណ្តាល។ លោកតាមានអាការភ្នែកទ្បើងបាយទាំងសងខាង បណ្តាលឱ្យមើលពុំឃើញច្បាស់ ហើយពុំមានលទ្ធភាពព្យាបាលខ្លួនឯងឡើយ ព្រោះជីវភាពខ្វះខាត។ ដោយមានការយកចិត្តទុកដាក់ចំពោះសុខទុក្ខប្រជាពលរដ្ឋ សម្តេចធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី បានចាត់ក្រុមគ្រូពេទ្យយុវជនស្ម័គ្រចិត្តសម្តេចតេជោ (TYDA) ធ្វើការវះកាត់ព្យាបាលភ្នែកទាំងសងខាងរបស់លោកតាដោយជោគជ័យនៅមន្ទីរពេទ្យព្រះអង្គឌួង កាលពីថ្ងៃទី២៤ ខែសីហា ឆ្នាំ២០២៣ កន្លងទៅ។ ការចំណាយទាំងអស់ ទាំងក្នុងការព្យាបាលវះកាត់ ការស្នាក់នៅ និងហូបចុក គឺត្រូវបានឧបត្ថម្ភទំនុកបម្រុងដោយសម្តេចធិបតី ហ៊ុន ម៉ាណែត និងលោកជំទាវបណ្ឌិត។ បច្ចុប្បន្ន លោកតា សុខ ពីង អាចមើលឃើញច្បាស់សាជាថ្មីវិញហើយ ព្រមទាំងបានថ្លែងអំណរគុណជូនសម្តេចធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ដែលបានជួយយកចិត្តទុកដាក់ចំពោះសុខទុក្ខលោកតាកន្លងមក៕	2023-09-10T19:57:00+07:00	freshnewsasia.com	https://m.freshnewsasia.com/index.php/en/localnews/309730-2023-09-10-05-57-40.html
55d8f5e5-6f42-4d84-bb1f-12a3b5ccb701	កម្មការិនីរោងចក្រម្នាក់រំភើបឡើងស្រក់ទឹកភ្នែក ក្រោយសម្តេចធិបតី ហ៊ុន ម៉ាណែត ជួយសង្គ្រោះជីវិតកូនស្រី ដែលមានជំងឺរ៉ាំរ៉ៃជាច្រើនឆ្នាំ (Video inside)	ស្ត្រីកម្មកររោងចក្រសាប្រីណា (sabrina) ម្នាក់ រំភើបរហូតស្រក់ទឹកភ្នែកក្រោយពេលសម្ដេចមហាបវរអធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានទទួលយកកូនស្រីរបស់ខ្លួនដែលមានជំងឺរ៉ាំរ៉ៃទៅព្យាបាលដោយឥតគិតថ្លៃ។ ថ្លែងដោយទឹកភ្នែកផង កម្មការិនី ហៀង ចាន់ ជាកម្មករកាត់ដេរក្នុងរោងចក្រសាប្រ៊ីណា បាននិយាយថា លោកស្រីចាំពេលនេះអស់រយៈពេលជាច្រើនឆ្នាំមកហើយ ដើម្បីមានឱកាសជួបជាមួយសម្ដេចនាយករដ្ឋមន្ត្រី ដើម្បីអាចឱ្យកូនស្រីរបស់ខ្លួន ដែលមានជំងឺហើមពោះវៀនធំរ៉ាំរ៉ៃនេះ អាចទទួលបានការព្យាបាល ខណៈដែលលោកស្រីបានព្យាយាមគ្រប់ច្រកល្ហក ដើម្បីព្យាបាលកូនអស់ពីលទ្ធភាពហើយនោះ។ កម្មការិនី ហៀង ចាន់ បានបញ្ជាក់ដូច្នេះ៖ ។ សូមបញ្ជាក់ថា ក្នុងពិធីជួបសំណេះសំណាលជាមួយកម្មករជិត២ម៉ឺននាក់នៅខេត្តកំពង់ស្ពឺ កម្មការិនី ហៀង ចាន់ ជាកម្មករកាត់ដេរក្នុងរោងចក្រសាប្រ៊ីណា បានបីកូនអាយុ៣ឆ្នាំ ដែលមានជំងឺរ៉ាំរ៉ៃអង្គុយរង់ចាំជួបសម្តេចធិបតី។ គ្រាន់តែមកដល់ទីតាំងកម្មវិធីភ្លាមសម្តេចធិបតី ហ៊ុន ម៉ាណែត បានមកជួបកម្មការិនី ហៀង ចាន់ និងកូនដែលកំពុងអង្គុយរង់ចាំភ្លែត ហើយបានសួរនាំពីជំងឺ។ បន្ទាប់ពីសួរនាំហើយនោះ សម្តេចធិបតី បានបញ្ជាឱ្យលោកស្រី យក់ សម្បត្តិ រដ្ឋលេខាធិការក្រសួងសុខាភិបាលនាំកុមារ និងម្តាយទៅមន្ទីរពេទ្យភ្លាមៗ និងព្យាបាយដោយឥតគិតថ្លៃរហូតជាសះស្បើយ។ បន្ទាប់ពីទទួលបានការណែនាំលោកស្រី យក់ សម្បត្តិ ក៏បានចាត់ចែងនាំយកកុមារីមានជំងឺរ៉ាំរ៉ៃនេះទៅព្យាបាលនៅមន្ទីរពេទ្យគន្ធបុប្ផា។ កុមារីដែលជាកូនរបស់កម្មការិនី ហៀង ចាន់ មានឈ្មោះ អាត ស្រីនុ អាយុ ៣ឆ្នាំ មានជំងឺហើមពោះវៀនធំរ៉ាំរ៉ៃ ហើយបច្ចុប្បន្នបន្ទោបង់តាមពោះ។ យោងតាមការបញ្ជាក់របស់លោកវេជ្ជបណ្ឌិត គី សន់ទី ប្រធានមន្ទីរពេទ្យគន្ធបុប្ឆាកម្ពុជា បានឱ្យដឹងថា កុមារីរូបនេះ មានជំងឺខ្សោយពោះវៀនធំបណ្តាលមកពីគ្មានសរសៃប្រសាទពីកំណើត។ កុមារីធ្លាប់បានសម្រាកពេទ្យនៅមន្ទីរពេទ្យគន្ធបុប្ផាភ្នំពេញចំនួន៤ដង ចាប់ពីខែមករា ឆ្នាំ២០២១ ហេីយបានទទួលកាវះកាត់ចំនួន៣ដងផងដែរ។ កុមារី ត្រូវបានចោះពោះវៀនធំចំហមកក្រៅពោះ (Colostomy) នៅថ្ងៃទី២៧ ខែកញ្ញា ឆ្នាំ២០២២។ ចុងក្រោយត្រូវបានវះកាត់នៅមន្ទីរពេទ្យជ័យវរ្មន័ទី៧ ចំនួន១ដងនៅខែមករា ឆ្នាំ២០២២ ជាមួយរោគវិនិច្ឆ័យស្ទះពោះវៀន។ លោកវេជ្ជបណ្ឌិត បានបញ្ជាក់ទៀតថា កុមារីត្រូវលាងសម្អាតពោះវៀនពីរដង ក្នុងមួយថ្ងៃ រយៈពេលពីរថ្ងៃ។ បន្ទាប់មកត្រូវថតឆ្លុះពោះវៀនថ្ងៃចន្ទ សប្តាហ៍ក្រោយ និងការពិនិត្យឈាមផ្សេងទៀត ដេីម្បីវាយតម្លៃមុនការវះកាត់នៅដំណាក់កាលបន្ត។ ដោយឡែកសម្រាប់ការវះកាត់ភ្ជាប់ពោះវៀនឡើងវិញ និងបិទប្រហោងពោះវិញ ត្រូវការពិចារណាឡើងវិញក្រោយការថតឆ្លុះ។ បើតាមលោកវេជ្ជបណ្ឌិត គី សន់ទី ជំងឺនេះជាប្រភេទជំងឺពោះវៀនរីកធំពីកំណើត ទាមទារការវះកាត់ច្រើនដង និងមានផលវិបាកច្រើន។ បើទោះបីជាយ៉ាងណា លោកស្រី យក់ សម្បត្តិ បានបញ្ជាក់ថា ក្រុមគ្រូពេទ្យនឹងប្រឹងប្រែងអស់ពីសមត្ថភាព និងលទ្ធភាព ឱ្យកុមារីបានជាសះស្បើយពីជំងឺ ហើយអាចបន្ទោបង់ធម្មតាឡើងវិញ៕	2023-09-10T19:47:00+07:00	freshnewsasia.com	https://m.freshnewsasia.com/index.php/en/localnews/309729-2023-09-10-05-47-39.html
c0481086-4706-4ed1-b901-5774ad8818ec	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១០ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-10T18:57:00+07:00	freshnewsasia.com	https://m.freshnewsasia.com/index.php/en/localnews/309726-2023-09-10-04-57-44.html
da4a325b-fcd6-4cd9-bd71-abb732d00e00	លោកបណ្ឌិត ម៉ឹង មករា អញ្ជើញដឹកនាំពិនិត្យ និងព្យាបាលជំងឺដោយឥតគិតថ្លៃជូនពលរដ្ឋជាង៥០០នាក់ នៅស្រុកជើងព្រៃ ខេត្តកំពង់ចាម	នាថ្ងៃសៅរ៍ ទី៩ ខែកញ្ញា ឆ្នាំ២០២៣ លោកបណ្ឌិត ម៉ឹង មករា ប្រធានសមាគមយុវជនក្រុម៨ បានអញ្ជើញដឹកនាំពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋជាង៥០០នាក់ ដែលជាអំណោយដ៏ថ្លៃថ្លា របស់សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី នៅវត្តស្អាង ក្នុងឃុំត្រពាំងគរ ស្រុកជើងព្រៃ ខេត្តកំពង់ចាម។ លោកបណ្ឌិត ម៉ឹង មករា បានពាំនាំការសួរសុខទុក្ខ និងការនឹករលឹកពីសម្តេចធិបតី ហ៊ុន ម៉ាណែត ជូនចំពោះប្រជាពលរដ្ឋទាំងអស់ ដែលមានវត្តមានក្នុងកម្មវិធីនេះ។ សកម្មភាពចុះពិនិត្យព្យាបាលជំងឺប្រជាពលរដ្ឋដល់មូលដ្ឋាន ជាការបង្ហាញឲ្យឃើញថា ថ្នាក់ដឹកនាំរាជរដ្ឋាភិបាលដែលមានសម្តេចធិបតី ហ៊ុន ម៉ាណែត ជានាយករដ្ឋមន្ត្រី តែងតែយកចិត្តទុកដាក់បំផុត អំពីសុខមាលភាព របស់ប្រជាពលរដ្ឋ ព្រោះសុខភាពគឺជាកត្តាចំបងបំផុតដែលអាចឲ្យបុគ្គលម្នាក់ៗ មានលទ្ធភាពចូលរួមអភិវឌ្ឍន៍កិច្ចការងារសេដ្ឋកិច្ចសង្គម ជាពិសេសការជួយសេដ្ឋកិច្ចគ្រួសាររបស់ខ្លួនឲ្យមានភាពរីកចម្រើនទៅបាន លុះត្រាតែមានសុខភាពល្អ។ ឆ្លៀតក្នុងឱកាសសំណេះសំណាលនេះ លោកបណ្ឌិត ម៉ឹង មករា បានសង្កត់ធ្ងន់ថា ប្រជាពលរដ្ឋអាចបង្កបង្កើនផល មានលទ្ធភាពប្រកបអាជីវកម្មចិញ្ចឹមគ្រួសារ ទទួលបានសេវាពិនិត្យព្យាបាលជំងឺមានកម្មសិទ្ធិដីធ្លី លំនៅឋាន មានសាលារៀន មន្ទីរពេទ្យ វត្តអារាម និងអាចធ្វើដំណើរគ្រប់ទីកន្លែងទៅបាន ក៏អាស្រ័យដោយប្រទេសជាតិមានសុខសន្តិភាព និងមានការអភិវឌ្ឍន៍ពេញលេញ ក្រោមការដឹកនាំដ៏ឈ្លាសវៃ និងប៉ិនប្រសព្វរបស់ សម្តេចតេជោ ហ៊ុន សែន ជាង៤ទសវត្សរ៍កន្លងមក ហើយពេលនេះ ស្នាដៃដ៏ឧត្តុង្គឧត្តមនេះត្រូវបានបន្តវេនថែរក្សា និងដឹកនាំអភិវឌ្ឍន៍ ដោយសម្ដេចធិបតី ហ៊ុន ម៉ាណែត នាយករដ្ឋមន្ត្រី នៃកម្ពុជា ដែលធានាបាននូវសុខសន្តិភាព និងការអភិវឌ្ឍន៍ ពេញលេញជូនប្រជាពលរដ្ឋ និងប្រទេសជាតិទាំងមូល។ ក្រោមការដឹកនាំបណ្ឌិត ម៉ឹង មករា ប្រធានសមាគមយុវជនក្រុម៨ បានរួមចំណែកចុះជួយប្រជាពលរដ្ឋ រួមមាន៖ ការកសាងផ្លូវថ្នល់ សាលារៀន មន្ទីរពេទ្យ វត្តអារាម ទំនប់ទឹក ប្រឡាយទឹក ស្រះទឹក ការដាំកូនឈើ ព្រមទាំងការងារសេដ្ឋកិច្ចសង្គម រួមមានវិស័យសុខាភិបាល វិស័យអប់រំ ជាពិសេស វិស័យកសិកម្ម ដែលជាសសរស្ដមសេដ្ឋកិច្ចជាតិដ៏មានសារសំខាន់សម្រាប់គ្រួសារប្រជាពលរដ្ឋនៅជនបទ៕	2023-09-09T22:12:00+07:00	freshnewsasia.com	https://m.freshnewsasia.com/index.php/en/localnews/309643-2023-09-09-08-12-49.html
21c4ec80-0e55-4b7d-af47-b599fe42dfd1	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៩ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-09T19:11:00+07:00	freshnewsasia.com	https://m.freshnewsasia.com/index.php/en/localnews/309609-2023-09-09-05-11-31.html
a74e9450-2fcc-4d4b-8e03-55feb63e27a2	អត្ថប្រយោជន៍ ១០យ៉ាងនៃល្ពៅ សម្រាប់អ្នកសម្រកទម្ងន់ ជំងឺទឹកនោមផ្អែមនិងមហារីក	និន្នាការអាហារស្អាតបន្តកើនឡើងក្នុងរយៈពេលប៉ុន្មានឆ្នាំមកនេះ។ ហើយអ្នកទំនងជាធ្លាប់ឃើញគ្រឿងផ្សំដ៏មានតម្លៃនេះជាញឹកញាប់ក្នុងល្ពៅ ហេតុអ្វីបានជាអាហារស្អាតភាគច្រើនត្រូវតែមានល្ពៅ? តើល្ពៅផ្តល់អត្ថប្រយោជន៍ដល់រាងកាយរបស់យើងយ៉ាងដូចម្តេច? ១ ល្ពៅគឺជាបន្លែមួយប្រភេទដែលមានពណ៌លឿង-ទឹកក្រូច ដែលជួយចិញ្ចឹម និងថែរក្សាភ្នែក។ ២ មានសារធាតុប្រឆាំងអុកស៊ីតកម្ម នោះកាត់បន្ថយហានិភ័យនៃជំងឺមហារីក។ ៣ ចិញ្ចឹមស្បែកអោយតឹងណែន មានសំណើម ពន្យាភាពជ្រីវជ្រួញ។ ៤ ពង្រឹងប្រព័ន្ធភាពស៊ាំសម្រាប់រាងកាយ។ ៥ ការថយចុះកម្រិតជាតិស្ករក្នុងឈាម គ្រប់គ្រងកម្រិតជាតិស្ករក្នុងឈាម ការពារជំងឺទឹកនោមផ្អែម។ ៦ ខ្លាញ់ទាប ជាតិស្ករទាប ជាតិសរសៃអាហារខ្ពស់ ថាមពលទាប ដូច្នេះហើយវាជាអាហារដែលស័ក្តិសមសម្រាប់អ្នកដែលស្រកទម្ងន់។ ៧ ការពារជំងឺបេះដូង និងសរសៃឈាម។ ៨ ជួយឲ្យប្រព័ន្ធរំលាយអាហារដំណើរការធម្មតា។ ពីមាតិកាជាតិសរសៃចំណីអាហារខ្ពស់។ ៩ ជួយស្តារសាច់ដុំឡើងវិញបន្ទាប់ពីហាត់ប្រាណ។ ១០ ការពារការកើតឡើងនៃគ្រួសក្នុងថង់ទឹកប្រមាត់។ ល្ពៅមិនត្រឹមតែល្អសម្រាប់សាច់ពណ៌លឿងមាសប៉ុណ្ណោះទេ។ គ្រាប់ល្ពៅក៏ល្អសម្រាប់បំបាត់ភាពតានតឹង ខណៈដែលប្រេងល្ពៅក៏ជួយបំប៉នសរសៃប្រសាទ ឬសូម្បីតែការទទួលទានផ្លែល្ពៅក៏អាចជួយគ្រប់គ្រងកម្រិតជាតិស្ករក្នុងឈាមឲ្យស្ថិតក្នុងកម្រិតធម្មតាផងដែរ។ ដូច្នេះហើយ សូមព្យាយាមញ៉ាំល្ពៅពីផ្នែកផ្សេងៗដើម្បីជាប្រយោជន៍ជារួម។ លើសពីនេះ អ្នកដែលចង់ញ៉ាំល្ពៅដើម្បីសម្រកទម្ងន់ ការថយចុះកម្រិតជាតិស្ករក្នុងឈាម កុំភ្លេចញ៉ាំល្ពៅសុទ្ធសុទ្ធតែល្អសម្រាប់សុខភាព។ ដោយសារតែវាជាបង្អែមដែលមានជាតិស្ករខ្ពស់ វាត្រូវបានគេណែនាំឲ្យស្ងោរ ឬចំហុយ ញ៉ាំវា លាយជាមួយផ្លែឈើ និងបន្លែផ្សេងៗ ឬធ្វើស៊ុបល្ពៅជាដើម៕	2023-09-08T17:06:00+07:00	kampucheathmey.com	https://www.kampucheathmey.com/health/574336
738b9345-a62e-4f0d-ac0c-b3fb69a8106c	ឧប្បត្តិហេតុផ្ទុះធ្លាយឧស្ម័នអាម៉ូញ៉ាក់ពីរោងចក្រផលិតទឹកកកនាំឱ្យពលរដ្ឋរងផលប៉ះពាល់ផ្លូវដង្ហើម	បន្ទាប់ពីមានការផ្ទុះធ្លាយឧស្ម័នអាម៉ូញ៉ាក់ចេញពីរោងចក្រផលិតទឹកកកខ្នាតតូចមួយស្ថិតក្នុងសង្កាត់ច្រាំងចំរេះទី២ តាមបណ្តោយផ្លូវជាតិលេខ៥ ក្នុងរាជធានីភ្នំពេញ ពលរដ្ឋមួយចំនួនដែលរស់នៅទីនោះលើកឡើងពីផលប៉ះពាល់ខាងផ្លូវដង្ហើម និងអាការៈផ្សេងទៀត។ ឧប្បត្តិហេតុផ្ទុះឧស្ម័នអាម៉ូញាក់ចេញពីរោងចក្រទឹកកកមានយីហោ «ឈាង មួ» នោះ បានកើតឡើងកាលពីថ្ងៃទី ១ ខែកញ្ញាកន្លងទៅ។ អាជ្ញាធរខណ្ឌឫស្សីកែវ និងក្រសួងស្ថាប័នជំនាញបានចុះទៅពិនិត្យសភាពការណ៍ភ្លាមៗ ហើយបានសម្រេចផ្អាកដំណើរការរោងចក្រទឹកកកនោះជាបណ្តោះអាសន្ន។ បើទោះបីជាស្ថានភាពនៃការបំភាយឧស្ម័នអាម៉ូញាក់ពីរោងចក្រផលិតទឹកកកបានថយចុះក៏ដោយ ក៏ស្ថានភាពសុខភាពរបស់ប្រជាពលរដ្ឋដែលរស់នៅតំបន់នោះកំពុងស្ថិតក្នុងភាពមិនច្បាស់លាស់ ហើយប្រជាពលរដ្ឋខ្លះមិនទាន់ជាសះស្បើយពីជំងឺថប់ដង្ហើម និងមានអាការៈឈឺក្បាល។ អ្នកស្រី ម៉េន យ៉ុម អាយុ ៦៣ ឆ្នាំ ជាប្រជាពលរដ្ឋមួយរូបដែលរស់នៅក្នុងសង្កាត់ច្រាំងចំរេះទី២ ប្រាប់វីអូអេថា ក្នុងពេលដែលមានហេតុការណ៍ផ្ទុះឧស្ម័នអាម៉ូញាក់នោះ អ្នកស្រីបានរត់ចេញក្រៅផ្ទះ ហើយមានការពិបាកខ្លាំងនៅពេលដកដង្ហើម។ អ្នកស្រីបន្តថា បើទោះបីជាអ្នកស្រីបានទទួលការព្យាបាលក្តី ក៏សុខភាពអ្នកស្រីនៅតែមិនទាន់ជាដាច់ស្រឡះនៅឡើយ។ អ្នកស្រីថ្លែងថា៖ «ហើយយើងនៅអាយុច្រើន ហើយណាមានជំងឺ។ ក្នុងឥឡូវហ្នឹងវាមិនទាន់ស្រឡះក្នុងខ្លួនទេ។ វានៅឈឺក្នុងក្បាល។ វាដកដង្ហើមមកវាតឹងទ្រូង។ វាចេះតែរសេះរសោះក្នុងខ្លួន»។ ស្រ្តីវ័យ ៦៣ ឆ្នាំរូបនេះរៀបរាប់ទៀតថា ឧស្ម័នអាម៉ូញាក់ដែលបានផ្ទុះភាយចេញនោះមានកិ្លនដូចទៅនឹងថ្នាំលាបពណ៌សក់ ដែលបង្កឱ្យមានផ្សែងអ័ព្ទយ៉ាងច្រើន។ អ្នកស្រីបន្ថែមថា ខាងរោងចក្រផលិតទឹកកកបានចេញថ្លៃព្យាបាលរបស់ប្រជាពលរដ្ឋដែលទទួលរងគ្រោះ ដោយមានការជួយជ្រោមជ្រែងពីអាជ្ញាធរផងដែរ។ អ្នកស្រីថ្លែងថា៖ «គេឱ្យយើងទៅដាក់សេរ៉ូមដាក់អីទៅ។ គេ [ខាងរោងចក្រ]ចេញលុយឱ្យ ព្រោះគាត់ក៏មិនចង់អ៊ីចឹងដែរ និយាយតាមនេះទៅ»។ ចំណែកលោកសារ៉ូសាស អាយុ ២៨ ឆ្នាំ ក៏ទទួលរងផលប៉ះពាល់ខ្លាំងដែរ ដោយសារសុខភាពរបស់លោកខ្សោយ ហើយលោកពិបាកដកដង្ហើម និងបាត់បង់ស្មារតីសន្លប់រហូតមានការជួយសង្គ្រោះទើបលោកបានដឹងខ្លួនមកវិញ។ លោកថ្លែងថា៖ «យូរឡើងថ្នាំហ្នឹងកាន់តែខ្លាំងទៅៗ ដល់ពេលទៅដកដង្ហើមអត់រួច ហើយខ្ញុំក៏រត់ត្រដរខ្យល់។ ពេលហ្នឹងស្មារតីបាត់អស់ហើយ»។ ប្រជាពលរដ្ឋមួយរូបទៀត អ្នកស្រី ឈេង ឆវី អាយុ ៦០ ឆ្នាំ ប្រាប់វីអូអេថា មកទល់ពេលនេះសុខភាពអ្នកស្រីបានល្អប្រសើរជាងមុនបន្តិចហើយ ក្រោយឧប្បតិ្តហេតុនៃការផ្ទុះភាយឧស្ម័នអាម៉ូញាក់ចេញពីរោងចក្រផលិតទឹកកកដែលបានកើតឡើងកាលពីសប្តាហ៍មុន។ អ្នកស្រីថ្លែងថា៖ «ប៉ុន្តែវាត្រូវដែរ ….ត្រូវបន្តិចបន្តួចដែរទេមិនត្រូវអីខ្លាំងណាស់ណាទេ។ ត្រូវខ្លាំងតែអ្នកដេកពេទ្យឯណោះទេ ហើយពួកខ្ញុំអាចរងបានអត់អីទេ»។ អភិបាលនៃគណៈអភិបាលខណ្ឌឫស្សីកែវ លោក ឯក ឃុនដឿន ប្រាប់វីអូអេតាមរយៈប្រព័ន្ធតេឡេក្រាមនៅថ្ងៃសុក្រនេះថា មកដល់ពេលនេះ រោងចក្រយីហោ ឈាង មួ មិនទាន់បើកដំណើរការនៅឡើយទេ ព្រោះអាជ្ញាធរបានតម្រូវឱ្យម្ចាស់រោងចក្រកែសម្រួលបច្ចេកទេសផលិតកម្មរបស់ខ្លួន។ លោកថ្លែងថា៖ «ដោយឡែករហូតមកដល់ពេលនេះ គឺអាជីវកម្មមិនទាន់បានបើកដំណើរការទេ។ យើងរង់ចាំនូវរបាយការណ៍ដើម្បីឱ្យសហគ្រាសហ្នឹងកែតម្រូវ បច្ចេកទេសឱ្យបានត្រឹមត្រូវ។ មុននឹងបើកក៏យើងមានការជួបពិភាក្សាឱ្យបានហ្មត់ចត់អំពីបច្ចេកទេសក្នុងការធានា ហើយការយល់ព្រមពីប្រជាជន»។ យ៉ាងណាមិញ ក្នុងអំឡុងពេលអ្នកសារព័ត៌មានសំឡេងសហរដ្ឋអាមេរិក វីអូអេបានចុះទៅដល់ទីតាំងរោងចក្រផលិតទឹកកកនោះនៅព្រឹកថ្ងៃសុក្រនេះ កម្មកររោងចក្រនៅបន្តមានសកម្មភាពដឹកទឹកកកចេញចូលជាធម្មតា។ វីអូអេមិនទាន់អាចសុំការអត្ថាធិប្បាយពីអគ្គនាយកក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ លោក ង៉ែត វិបុល បាននៅឡើយទេ។ ទោះជាយ៉ាងណាក៏ដោយ ក្រោយហេតុការណ៍ផ្ទុះឧស្ម័នអាម៉ូញាក់ពីរោងច្រកផលិតទឹកកកនោះ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ បានចេញសេចក្តីប្រកាសព័ត៌មានមួយនៅថ្ងៃទី ២ ខែកញ្ញា ដោយលើកឡើងថា ដំណើរការរោងចក្រនោះត្រូវបានផ្អាក ដើម្បីឱ្យក្រុមមន្ត្រីត្រួតពិនិត្យកែលម្អផ្នែកបច្ចេកទេស មុនអនុញ្ញាតឱ្យដំណើរការឡើងវិញ។ ក្រសួងបញ្ជាក់ទៀតថា មូលហេតុនៃការភាយចេញនូវឧស្ម័នអាម៉ូញាក់នេះ «មកពីការធ្លាយប្រព័ន្ធស្អំឧស្ម័នអាម៉ូញាក់ឱ្យត្រជាក់ ចេញពីមុខតំណផ្សារបំពង់ចែកចាយឧស្ម័ន ដោយសារការថែទាំផ្នែកបច្ចេកទេស និងសុវត្ថិភាពឧស្សាហកម្មពុំទាន់បានដិតដល់»។ គួររំឭកថា កាលពីថ្ងៃទី ១ ខែកញ្ញា ឆ្នាំ ២០២៣ មនុស្សក្មេងចាស់ប្រុសស្រីចំនួន ៣២ នាក់(ស្រី ២៣ នាក់) បានដួលសន្លប់ជាបន្ដបន្ទាប់ ហើយត្រូវដឹកជញ្ជូនយកទៅសង្គ្រោះភ្លាមៗនៅឯមន្ទីរពេទ្យ បន្ទាប់ពីមានការធ្លាយឧស្ម័នអាម៉ូញ៉ាក់ចេញពីក្នុងរោងចក្រផលិតទឹកកកមួយកន្លែង នៅខណ្ឌឫស្សីកែវ ហើយប្រជាពលរដ្ឋនៅទីនោះក៏ធ្វើការតវ៉ាផងដែរ។ ម្ចាស់រោងចក្របានប្រាប់ប្រជាពលរដ្ឋ និងអ្នកកាសែតអំឡុងពេលនៃការតវ៉ាក្នុងសប្តាហ៍នេះថា អ្នកស្រីមិនអាចរើរោងចក្រនោះទៅទីតាំងផ្សេងភ្លាមៗបានទេ ហើយអាជីវកម្មផលិតទឹកកកនេះនឹងស្ថិតនៅទីតាំងដដែល ដើម្បីស្វែងរកប្រាក់ចំណូលសងបំណុលធនាគារ៕	2023-09-08T07:00:00+07:00	khmer.voanews.com	https://khmer.voanews.com/a/ammonia-gas-explosion-from-ice-factory-causes-respiratory-effects-on-residents/7259674.html
e3f496cb-f044-4b36-954c-3aee9a2c55c6	រដ្ឋមន្ត្រីសុខាភិបាល ស្នើមូលនិធិ GX Foundation បន្ដជួយវះកាត់ជំងឺភ្នែកឡើងបាយឥតគិតថ្លៃជូនពលរដ្ឋនៅតាមខេត្ដផ្សេងទៀត ក្រៅពីខេត្ដព្រៃវែង	លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានស្នើឱ្យមូលនិធិ GX Foundation បន្ដពង្រឹង និងពង្រីកកិច្ចសហប្រតិបត្ដិការបន្ថែម ពិសេសជួយវះកាត់ជំងឺភ្នែកឡើងបាយទៅកាន់ខេត្ដផ្សេងទៀត បន្ទាប់ពីបញ្ចប់ការវះកាត់ជំងឺភ្នែកឡើងបាយឥតគិតថ្លៃជូនប្រជាពលរដ្ឋ នៅខេត្ដព្រៃវែង។ ការថ្លែងដូច្នេះរបស់លោករដ្ឋមន្ដ្រី ក្នុងឱកាសអនុញ្ញាតឱ្យលោកស្រីសាស្ត្រាចារ្យ Emily CHAN Ying Yang នាយិកាប្រតិបត្តិមូលនិធិ GX Foundation និងក្រុមការងារ ចូលជួបសម្ដែងការគួរសម និងពិភាក្សាការងារ នៅថ្ងៃទី៧ ខែកញ្ញា ឆ្នាំ២០២៣នេះ នាទីស្តីការក្រសួង។ លោកសាស្ត្រាចារ្យ ឈាង រ៉ា បានថ្លែងបន្ដថា កន្លងមកនេះ មូលនិធិ GX Foundation បានចូលរួមចំណែកជាមួយក្រសួងសុខាភិបាល ក្នុងការលើកកម្ពស់សុខុមាលភាពរបស់ប្រជាជនកម្ពុជា តាមរយៈការផ្ដល់ជំនួយជាឧបករណ៍បរិក្ខារវេជ្ជសាស្ដ្រជាច្រើន ជាពិសេសនៅកំលុងការរាតជំងឺកូវីដ១៩ កាលពីកន្លងទៅ។ លើសពីនោះក្រោមកិច្ចសហការរវាងក្រសួងសុខាភិបាល និងមូលនិធិអាស៊ីសម្រាប់បង្ការភាពពិការភ្នែក ឧបត្ថម្ភដោយមជ្ឈមណ្ឌលខ្សែក្រវ៉ាត់និងផ្លូវ នៃទីក្រុងហុងកុង បានវះកាត់ជំងឺភ្នែកឡើងបាយ ជូនប្រជាជនដោយឥតគិតថ្លៃ បានជាង ៦,០០០នាក់ ដែលត្រូវបានអនុវត្ដដោយជោគជ័យ នៅខេត្ដកំពង់ចាម នាឆ្នាំ២០១៩។ ដូច្នេះដើម្បីឈានទៅសម្រេចបាននូវការគ្របដណ្តប់សុខភាពជាសកល ស្របតាមផែនការយុទ្ធសាស្រ្តបញ្ចកោណ នៃរាជរដ្ឋាភិបាលអណត្តិទី៧ ក្រោមការដឹកនាំដ៏ឈ្លាសវៃ និងប៉ិនប្រសប់ប្រកបដោយគតិបណ្ឌិតរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា, លោករដ្ឋមន្ត្រី ស្នើដល់មូលនិធិ បន្តពង្រឹង និងពង្រីកកិច្ចសហប្រតិបត្តិការនេះទៅកាន់ខេត្តផ្សេងៗទៀត។ ទន្ទឹមនឹងនោះ លោករដ្ឋមន្ដ្រីសុខាភិបាល ក៏បានថ្លែងអំណរគុណដល់ GX Foundation ដែលបានសហការ និងគាំទ្រក្រសួងសុខាភិបាល ក្នុងអនុវត្តគម្រោងលុបបំបាត់ពិការភាពដោយសារជំងឺភ្នែកឡើងបាយ «Cataract Blindness Elimination Project» ដែលកន្លងមកបានជួយវះកាត់ភ្នែកឡើងបាយជូនប្រជាជននៅខេត្តកំពង់ចាម និងនៅខេត្តព្រៃវែង ព្រមទាំងតំបន់ជុំវិញផងដែរ។ ជាការឆ្លើយតបលោកស្រីនាយិកាប្រតិបត្តិ GX Foundation បានថ្លែងអបអរសាទរ និងជូនពរលោកសាស្ត្រាចារ្យ ឈាង រ៉ា ក្នុងឱកាសទទួលបាននូវការទុកចិត្តពីរាជរដ្ឋាភិបាលអណត្តិទី៧ តែងតាំងជារដ្ឋមន្ត្រីក្រសួងសុខាភិបាល។ លោកស្រីនាយិកាប្រតិបត្តិមូលនិធិ បានគូសបញ្ជាក់ពីលទ្ធផលគួរជាទីគាប់ចិត្ត ដែលបានអនុវត្តនាពេលកន្លងមករួមាន នៅខេត្តកំពង់ចាម បានជួយវះកាត់ជំងឺភ្នែកឡើងបាយចំនួន ៦,២០៨ករណី និងបានជួយឧបត្ថម្ភរថយន្តសម្រាប់ចល័តពិគ្រោះ និងព្យាបាលជំងឺភ្នែកចំនួនពីរគ្រឿង និងរថយន្ត២៤កៅអី ចំនួន១គ្រឿង ជូនមន្ទីរពេទ្យបង្អែក និងមន្ទីរសុខាភិបាលខេត្ត សម្រាប់ដឹកអ្នកជំងឺភ្នែកពីភូមិ ស្រុក មកមន្ទីរពេទ្យបង្អែក និងជូនត្រឡប់ទៅផ្ទះវិញ។ រីឯនៅខេត្តព្រៃវែង GX Foundation មានកិច្ចព្រមព្រៀងជាមួយក្រសួងសុខាភិបាល សម្រាប់រយៈពេល៣ឆ្នាំ ដោយចាប់ផ្តើមពីខែកញ្ញា ឆ្នាំ២០២២ និងបញ្ចប់ខែកញ្ញា ឆ្នាំ២០២៥ ដែលមានគម្រោងវះកាត់ភ្នែកឡើងបាយជូនប្រជាជនឱ្យបានចំនួន ១ម៉ឺននាក់ ក្នុងរយៈពេល៣ឆ្នាំ និងជួយឧបត្ថម្ភរថយន្តសម្រាប់ពិគ្រោះចល័ត និងព្យាបាលជំងឺភ្នែកចំនួនពីរគ្រឿង ជូនមន្ទីរពេទ្យបង្អែក និងមន្ទីរសុខាភិបាលខេត្ត។ លោកស្រី Emily CHAN Ying Yang ក៏បានប្ដេជ្ញាបន្ដពង្រឹងកិច្ចសហប្រតិបត្ដិការជាមួយក្រសួងសុខាភិបាលបន្ថែមទៀត ដើម្បីរួមចំណែកក្នុងកិច្ចខិតខំប្រឹងប្រែងលើកកម្ពស់សុខុមាលភាពរបស់ប្រជាជនកម្ពុជា៕	2023-09-08T02:22:00+07:00	freshnewsasia.com	https://m.freshnewsasia.com/index.php/en/localnews/309451-2023-09-07-12-22-00.html
c5b741c1-05fa-46b7-840e-977ee1ba1aea	ក្មេងស្រីម្នាក់ កើតជំងឺប្រហោងសន្ទះថតលើបេះដូងយ៉ាងធំ ពីកំណើត ពិបាកដកដង្ហើម រីកបេះដូង ត្រូវបានមន្ទីរពេទ្យគន្ធបុប្ផាភ្នំពេញ ជួយសង្គ្រោះជោគជ័យ	មន្ទីរពេទ្យគន្ធបុប្ផាភ្នំពេញ សង្គ្រោះជីវិត ក្មេងស្រី អាយុ ១២ ឆ្នាំ ម្នាក់ ដែលកើតជំងឺប្រហោងសន្ទះថតលើបេះដូងយ៉ាងធំពីកំណើត (Large ASD) ពិបាកដកដង្ហើម និងរីកបេះដូង រហូតជាសះស្បើយត្រឡប់ទៅផ្ទះវិញដោយស្នាមញញឹមជាមួយឪពុកម្ដាយ។ នៅថ្ងៃទី ០៧ ខែកញ្ញា ឆ្នាំ ២០២៣ នេះ យោងតាមរយៈផេកហ្វេសប៊ុក បានឲ្យដឹងថា ក្មេងស្រី អាយុ ១២ ឆ្នាំ ម្នាក់ មកពីខេត្តកោះកុង មានជំងឺប្រហោងសន្ទះថតលើបេះដូងយ៉ាងធំពីកំណើត (Large ASD) បណ្ដាលឲ្យពិបាកដកដង្ហើម និងរីកបេះដូង នាងត្រូវបានក្រុមគ្រូពេទ្យឯកទេសវះកាត់បេះដូងនៅមន្ទីរពេទ្យគន្ធបុប្ផាភ្នំពេញ ជួយសង្គ្រោះ ដោយធ្វើការវះកាត់ភ្ជិតប្រហោងបេះដូងបានជោគជ័យ។ ផេកហ្វេសប៊ុក ដដែល បញ្ជាក់ថា នេះជាករណីទី ១៥៨៤ ហើយថ្ងៃនេះ ក្មួយស្រីខាងលើ បានជាសះស្បើយត្រឡប់ទៅផ្ទះវិញ ដោយស្នាមញញឹមជាមួយឪពុកម្ដាយនាង។ ជាមួយនេះ មន្ទីរពេទ្យគន្ធបុប្ផា ក៏បានអរគុណមូលនិធិគន្ធបុប្ផាស្វីស និងមូលនិធិគន្ធបុប្ផាកម្ពុជា ព្រមទាំងសប្បុរសជនគ្រប់ៗ រូប ដែលតែងតែគាំទ្រដល់ដំណើរការមន្ទីរពេទ្យគន្ធបុប្ផាផងដែរ។ សូមបញ្ជាក់ថា រាល់ការព្យាបាលជំងឺទាំងអស់ គឺ ឥតគិតថ្លៃ សម្រាប់គ្រប់ៗ គ្នា ដោយគ្មានការរើសអើងចំពោះបុគ្គលណាមួយឡើយ៕ អត្ថបទ ៖ ពិសី	2023-09-07T20:42:00+07:00	kampucheathmey.com	https://www.kampucheathmey.com/health/573914
68b0aaea-6210-44ab-a48a-a10f6687c49f	វ៉ាក់សាំងជំងឺឆ្កែឆ្កួត ក្លែងក្លាយ៣៥១ប្រអប់ រកឃើញដាក់លក់ក្នុងឱសថស្ថានមួយកន្លែង កណ្ដាលក្រុងភ្នំពេញ	ភ្នំពេញ ៖ វ៉ាក់សាំងជំងឺឆ្កែឆ្កួតក្លែងក្លាយ ចំនួន៣៥១ប្រអប់ ត្រូវបានសមត្ថកិច្ចជំនាញ នៃនាយកដ្ឋាននគរបាលប្រឆាំងបទល្មើសសេដ្ឋកិច្ច ក្រសួងមហាផ្ទៃ រកឃើញនៅក្នុងឱសថស្ថានមួយនៅក្នុងសង្កាត់បឹងត្របែក ខណ្ឌចំការមន រាជធានីភ្នំពេញ និងបានចុះបង្ក្រាបនិងរឹបអូសផងដែរ ។ ប្រតិបត្តិការនេះ ត្រូវបានធ្វើឡើងនាពេលថ្មីៗនេះ ក្រោយពីមានបណ្ដឹងរបស់ក្រុមហ៊ុន ឌីភីហ្វាម៉ាខូអិលធីឌី ដែលជាអ្នកនាំចូលវ៉ាក់សាំងនេះមកកម្ពុជា ។ ឱសថស្ថានដែលដាក់លក់វ៉ាក់សាំងជំងឺឆ្កែឆ្កួតក្លែងក្លាយនេះ មានឈ្មោះថា «ឱសថស្ថានពន្លឺបឹងត្របែក» រកឃើញវ៉ាក់សាំងជំងឺឆ្កែឆ្កួតក្លែងក្លាយរហូតដល់ទៅ ៣៥១ប្រអប់ ។ ក្រោយរកឃើញវ៉ាក់សាំងជំងឺឆ្កែឆ្កួតក្លែងក្លាយដ៏ច្រើននេះ សមត្ថកិច្ចក៏បាននាំខ្លួនម្ចាស់ឱសថស្ថាននេះទៅសួរនាំ នៅនាយកដ្ឋាននគរបាលប្រឆាំងបទល្មើសសេដ្ឋកិច្ចដើម្បីបន្តនីតិវិធី ។ វ៉ាក់សាំងជំងឺឆ្កែឆ្កួតក្លែងក្លាយនេះ គឺប្រភេទ Abhayrab សម្រាប់ចាក់លើមនុស្ស ក្រោយពេលមានសត្វខាំឬខ្វាច ហើយវ៉ាក់សាំងនេះ ត្រូវទុកដាក់នៅក្រោមសីតុណ្ហភាពត្រជាក់ចន្លោះពី 2អង្សារទៅ8អង្សារសេ ប៉ុន្តែសម្រាប់ឱសថស្ថាននេះវិញបែរជាដាក់តាំងលក់មិនត្រឹមត្រូវ មិនស្របតាមស្តង់ដាររបស់ក្រុមហ៊ុន ដូច្នេះគ្រោះថ្នាក់សម្រាប់អ្នកដែលចាក់វ៉ាក់សាំងនេះ គឺគ្រោះថ្នាក់រហូតដល់បាត់បង់ជីវិតតែម្ដង ។ បើតាមតំណាងក្រុមហ៊ុន ឌីភីហ្វាម៉ា ដែលជាក្រុមហ៊ុន នាំចូលវ៉ាក់សាំងប្រភេទនេះ បានឲ្យដឹងថា «វ៉ាក់សាំងជំងឺឆ្កែឆ្កួតគឺសម្រាប់ចាក់ការពារជំងឺឆ្កែឆ្កួត ពោលគឺចាក់នៅក្រោយពេលមានសត្វឆ្កែ ឆ្មា ឬស្វា ខាំក៏ខ្វាច ។ ជំងឺឆ្កែឆ្កួតនេះមិនទាន់មានប្រទេសណា រកឃើញថ្នាំព្យាបាលនៅឡើយទេ ហើយបើសិនជាយកវ៉ាក់សាំងក្លែងក្លែងអត់មានប្រសិទ្ធភាពមកចាក់ គឺវានឹងបង្កគ្រោះថ្នាក់ដល់អាយុជីវិត ។ ឧបមាថាឆ្កែខាំរួច ហើយពលរដ្ឋទៅទិញវ៉ាក់សាំងក្លែងក្លាយនេះយកមកចាក់ ចុះបើសិនជាឆ្កែនោះឆ្កួត ឬផ្ទុកជំងឺ ឆ្កែឆ្កួត វាមិនឆ្លងមកមនុស្សដដែល ហើយបើវាកើតហើយ មិនមានគ្រូពេទ្យទេវតាណាអាចជួយបានទេ»។ តំណាងក្រុមហ៊ុនក៏បានប្រាប់ពីវិធីសម្គាល់ វ៉ាក់សាំងពិតនិងវ៉ាក់សាំងក្លែងក្លាយ ដោយវ៉ាក់សាំងពិតមានប្រអប់វែង មានលេខបញ្ជិត្រឹមត្រូវនៅលើប្រអប់ ហើយនៅក្នុងប្រអប់មានទឹកថ្នាំវ៉ាក់សាំង មានសំលី មានសឺរ៉ាំង និងម្ជុលស្រាប់ ពោលគឺ ពលរដ្ឋអាចទិញហើយយកទៅចាក់ដោយខ្លួនឯងក៏បាន ។ សូមបញ្ជាក់ថា សម្រាប់វ៉ាក់សាំងក្លែងក្លាយដែលរឹបអូសបានពីឱសថស្ថាននេះ មានប្រអប់រាងតូចរាងការ៉េ៤ជ្រុង មិនមានលេខបញ្ជិការ ហើយក្នុងប្រអប់វិញមានតែទឹកថ្នាំប៉ុណ្ណោះ មិនមានសំលី មិនមានសឺរ៉ាំងនិងម្ជុលនោះទេ ដូច្នេះពេលទិញហើយត្រូវយកឱ្យគ្រូពេទ្យចាក់ដដែល ។ដូច្នេះការលក់វ៉ាក់សាំងឆ្កែឆ្កួតពីម្ចាស់ទីតាំងនេះ គឺគ្រោះថ្នាក់ណាស់សម្រាប់អាយុជីវិតរបស់ពលរដ្ឋដែលមកទិញវ៉ាក់សាំងជំងឺឆ្កែឆ្កួតពីឱសថស្ថានមួយនេះ ៕	2023-09-07T19:44:00+07:00	dap-news.com	https://dap-news.com/national/2023/09/07/356943/
8c85913d-1d79-48e2-8161-8f74f766fcbf	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៧ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-07T19:13:00+07:00	freshnewsasia.com	https://m.freshnewsasia.com/index.php/en/localnews/309363-2023-09-07-05-13-36.html
49c2ab2c-3fe3-4d7d-ba97-3b78f474ef54	គម្រោងលុបបំបាត់ភាពពិការភ្នែក ដោយជំងឺភ្នែកឡើងបាយ ក្រោមកិច្ចសហការរវាងក្រសួងសុខាភិបាល និងមូលនិធិ GX បានបន្តវះកាត់បាយភ្នែកឥតគិតថ្លៃជូនពលរដ្ឋ នៅខេត្តព្រៃវែង	បន្ទាប់ពីចុះហត្ថលេខាលើអនុស្សរណៈ នៃការយោគយល់គ្នាស្តីពីគម្រោងលុបបំបាត់ភាពពិការភ្នែក ដោយជំងឺភ្នែកឡើងបាយ រវាងក្រសួងសុខាភិបាល និងមូលនិធិ GX កាលពីកន្លងទៅ, នៅថ្ងៃទី៦ ខែកញ្ញា ឆ្នាំ២០២៣នេះ មូលនិធិ GX បានបន្តបេសកកម្មវះកាត់ជំងឺបាយភ្នែកដោយឥតគិតថ្លៃជូនប្រជាពលរដ្ឋ ដែលរស់នៅក្នុងខេត្តព្រៃវែង។ សម្រាប់ការវះកាត់ជំងឺភ្នែកឡើងបាយនៅថ្ងៃនេះ បានធ្វើឡើងក្រោយវត្តមាននាយកប្រតិបត្តិ មូលនិធិGX លោកស្រីសាស្ត្រាចារ្យ Emily Chan Ying Yang និងក្រុមគ្រូពេទ្យចិន ដែលប្រព្រឹត្តិទៅមន្ទីរពេទ្យបង្អែកខេត្តព្រៃវែង។ ក្នុងឱកាសនោះ លោកស្រីសាស្ត្រាចារ្យ Emily Chan Ying Yang ក៏បានចុះទៅពិនិត្យទីតាំងគម្រោងក្នុងខេត្តព្រៃវែង និងសំណេះសំណាលសួរសុខទុក្ខអ្នកជំងឺ ដែលកំពុងសម្រាកព្យាបាលនៅតាមផ្ទះ ក្នុងភូមិឃុំនៃស្រុកពារាំងផងដែរ។ ជាមួយគ្នានោះ អ្នកជំងឺដែលបានមកទទួលសេវាវះកាត់ព្យាបាលជំងឺភ្នែកឡើងបាយ បានសម្តែងនូវការសប្បាយចិត្ត និងរីករាយជាខ្លាំង។ ទន្ទឹមនឹងនោះលោកស្រីសាស្រ្តាចារ្យ ក៏បានបង្ហាញអារម្មណ៍រំភើបយ៉ាងខ្លាំងដែលបានចូលរួមលើកកម្ពស់សុខភាពភ្នែកជូនពលរដ្ឋកម្ពុជា។ លើសពីនោះលោកស្រីក៏បានថ្លែងអំណរគុណចំពោះការគាំទ្រពីក្រសួងសុខាភិបាក និងការលះបង់ពីក្រុមគ្រូពេទ្យខេត្តក្វាងស៊ី ខណៈដែលមូលនិធិ GX បានបញ្ចប់ដោយភាពជោគជ័យទទួលបាននូវការវះកាត់ជាង ១,៦០០នាក់ នៅក្នុងប្រទេសកម្ពុជារហូតមកដល់ពេលនេះ ដោយគ្មានទទួលបានផលវិបាកក្រោយការវះកាត់ណាមួយឡើយ។ សូមជម្រាបថា ចាប់តាំងពីខែធ្នូ ឆ្នាំ២០២២ អ្នកជំងឺនៅក្នុងស្រុកនេះបានទទួលការវះកាត់នៅក្នុងមជ្ឈមណ្ឌលព្យាបាលភ្នែកចល័តរបស់ មូលនិធិGX ។ ក្នុងរយៈពេលប៉ុន្មានខែកន្លងមកនេះ មូលនិធិ GX បាននិងកំពុងចាប់ដៃគូជាមួយនាយកដ្ឋានសុខាភិបាលក្នុងតំបន់យ៉ាងទូលំទូលាយ ដើម្បីបង្កើនប្រសិទ្ធភាពនៃការរៀបចំការដឹកជញ្ជូនសម្រាប់អ្នកជំងឺមកកាន់កន្លែងវះកាត់ចល័ត។ លោកស្រីសាស្រ្តាចារ្យបានបន្តថា នេះគឺជាព្រឹត្តិការណ៍ដ៏សំខាន់សម្រាប់គម្រោងរបស់ មូលនិធិGX នៅក្នុងប្រទេសកម្ពុជា។ មូលនិធិ GX នឹងបន្តសហការជាមួយក្រុមគ្រូពេទ្យ ដើម្បីលុបបំបាត់ករណីជំងឺភ្នែកឡើងបាយក្នុងខេត្តព្រៃវែង ឲ្យបានដល់គោលដៅនៃគម្រោង សរុបចំនួន ១ម៉ឺននាក់។ គួររម្លឹកថានៅខែកញ្ញា ឆ្នាំ២០២២ មូលនិធិ GX បានចាប់ផ្តើមគម្រោង លុបបំបាត់ភាពពិការភ្នែក ដោយជំងឺភ្នែកឡើងបាយនៅក្នុងប្រទេសឡាវ កម្ពុជា និងជីប៊ូទី ដោយបានបញ្ចប់ការវះកាត់ជំងឺភ្នែកឡើងបាយជាង ៤,១០០នាក់ ដោយឥតគិតថ្លៃ៕	2023-09-07T05:48:00+07:00	freshnewsasia.com	https://m.freshnewsasia.com/index.php/en/localnews/309312-2023-09-06-15-48-32.html
c8f6facc-cfed-459d-a5f8-29fa9611258f	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៦ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-06T18:41:00+07:00	freshnewsasia.com	https://m.freshnewsasia.com/index.php/en/localnews/309223-2023-09-06-04-41-12.html
15ee5762-b746-40e4-855a-62a4b967d016	Reuters: អតីតមេដឹកនាំមីយ៉ាន់ម៉ា លោកស្រី អោងសាន ស៊ូជី កំពុងមានជំងឺ (Video inside)	អតីតមេដឹកនាំមីយ៉ាន់ម៉ាដែលកំពុងជាប់ឃុំខ្លួន លោកស្រី អោងសាន ស៊ូជី (Aung San Suu Kyi) កំពុងមានជំងឺ ហើយស្នើឲ្យមានគ្រូពេទ្យ ពីខាងក្រៅមកព្យាបាល តែមេដឹកនាំរបបយោធាបានបដិសេធ។ នេះបើយោងតាមការចេញផ្សាយដោយទីភ្នាក់ងារសារព័ត៌មាន Reuters នៅថ្ងៃអង្គារ ទី៥ ខែកញ្ញា ឆ្នំា២០២៣។ Reuters ផ្អែកលើប្រភពដែលដឹងពីស្ថានភាពរបស់លោកស្រី ស៊ូជី និងរដ្ឋាភិបាលស្រមោល បានឱ្យដឹងទៀតដាម្ចាស់ជ័យពានរង្វាន់លាភីណូបែលសន្តិភាព អាយុ៧៨ ឆ្នាំរូបនេះ ទទួលការព្យាបាលពីវេជ្ជបណ្ឌិតនៃនាយកដ្ឋានពន្ធនាគារ។ ប្រភពសុំមិនបញ្ចេញឈ្មោះនេះដដែល បាននិយាយថា ។ យ៉ាងនេះក្តី អ្នកនាំពាក្យរបបយោធា មីយ៉ាន់ម៉ា មិនបានឆ្លើយតបចំពោះសំណើរសុំការអត្ថាធិប្បាយនោះទេ។ គួរបញ្ជាក់ថា លោកស្រី ស៊ូជី កំពុងប្រឈមនឹងការឃុំខ្លួនរយៈពេល ២៧ឆ្នាំ ពីបទព្រហ្មទណ្ឌចំនួន ១៩ បទចោទ រាប់ចាប់តាំងពីការញុះញង់ និងការក្លែង បន្លំការបោះឆ្នោត រហូតដល់អំពើពុករលួយ។ កាលពីខែកក្កដា លោកស្រី ត្រូវបានផ្ទេរចេញពីពន្ធនាគារ ទៅឃុំខ្លួនក្នុងផ្ទះវិញ ក្នុងរដ្ឋធានីណៃពិដោរ។ លោកស្រី បានច្រានរាល់ការចោទប្រកាន់ទាំងឡាយប្រឆាំងនឹងលោកស្រី និងកំពុងប្ដឹងឧទ្ធរណ៍ផងដែរ៕	2023-09-05T21:02:00+07:00	freshnewsasia.com	https://m.freshnewsasia.com/index.php/en/internationalnews/309111-2023-09-05-07-02-26.html
fd518c50-68be-467c-9817-46b4208bdcf2	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៥ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-05T18:33:00+07:00	freshnewsasia.com	https://m.freshnewsasia.com/index.php/en/localnews/309089-2023-09-05-04-33-17.html
8303b21c-a56c-4888-8a6a-83f59468f7bb	ខែសីហា ឆ្នាំនេះ មន្ទីរពេទ្យគន្ធបុប្ផា ពិនិត្យព្យាបាលជំងឺកុមារ ជាង ៨ ម៉ឺននាក់	នៅក្នុងខែសីហា ឆ្នាំ ២០២៣ នេះ មន្ទីរពេទ្យគន្ធបុប្ផា បានពិនិត្យព្យាបាលជំងឺដល់កុមារចំនួន ៨៥ ៨០៦ នាក់ និងកុមារមានជំងឺធ្ងន់ធ្ងរ ១៧ ៦៦៥ នាក់។ យោងតាមព័ត៌មានពិត នៃតួលេខ ក្នុងខែសីហា ឆ្នាំ ២០២៣ នៅមន្ទីរពេទ្យគន្ធបុប្ផា ដែលបានចុះផ្សាយ ថ្ងៃនេះ បានឲ្យដឹងថា កុមារឈឺចំនួន ៨៥ ៨០៦ នាក់ ត្រូវបានពិនិត្យព្យាបាលនៅក្នុងផ្នែកពិគ្រោះជំងឺក្រៅ។ ចំណែកកុមារមានជំងឺធ្ងន់ៗ ១៧ ៦៦៥ នាក់ ដាក់ឲ្យសម្រាកព្យាបាលនៅក្នុងមន្ទីរពេទ្យ។ ចំពោះកុមារមានជំងឺគ្រុនឈាម ចំនួន ២ ៩១២ នាក់ បានព្យាបាលនៅក្នុងមន្ទីរពេទ្យ និងកុមារ ២ ២៩៥ នាក់ ត្រូវបានទទួលការវះកាត់។ ហើយកុមារវះកាត់បេះដូង និងស្និតប្រហោងបេះដូងតាមសរសៃឈាម នៅមន្ទីរពេទ្យគន្ធបុប្ផាភ្នំពេញ និងសៀមរាប មាន ៧៦ នាក់។ ដោយឡែកនៅផ្នែកសម្ភព នៃមន្ទីរពេទ្យជ័យវរ្ម័នទី ៧ (គន្ធបុប្ផាទី ៣) ស្ត្រីមានផ្ទៃពោះចំនួន ៩ ៨៤៦ នាក់ បានមកពិនិត្យតាមដានផ្ទៃពោះ និងព្យាបាល ក្នុងផ្នែកពិគ្រោះជំងឺក្រៅ នៃមន្ទីរសម្ភព និងសម្រាលកូនបានចំនួន ១ ៨៦៥ នាក់។ សូមបញ្ជាក់ថា រាល់ការព្យាបាលជំងឺទាំងអស់ គឺ ឥតគិតថ្លៃ សម្រាប់គ្រប់ៗ គ្នា ដោយគ្មានការរើសអើងចំពោះបុគ្គលណាមួយឡើយ៕ អត្ថបទ ៖ ពិសី	2023-09-05T18:12:00+07:00	kampucheathmey.com	https://www.kampucheathmey.com/health/572155
fd02eaed-e10c-4317-a085-4cae38cb24e6	មន្ទីរពេទ្យគន្ធបុប្ផាភ្នំពេញ សង្គ្រោះជីវិតក្មេងស្រីម្នាក់ រលាកសាច់បំពង់ក មិនអាចដកដង្ហើមបាន ប្រភេទកម្របំផុត ឲ្យជាសះស្បើយ	ក្មេងស្រី អាយុ ១៥ ឆ្នាំ ម្នាក់ កើតជំងឺរលាកសាច់បំពង់ក (Tonsils -Amygdales) ស្រួចស្រាវ ប្រភេទរលាកចេញភ្នាសខ្ទុះស្ទះបំពង់ខ្យល់ និងវិវត្តទៅជារលាកសួត ខ្សោយសាច់ដុំសន្ទះទ្រូង មិនអាចដកដង្ហើមបាន ដែលជាករណីដ៏កម្របំផុត ត្រូវបានជួយសង្គ្រោះជីវិតនៅផ្នែកសង្គ្រោះបន្ទាន់មន្ទីរពេទ្យគន្ធបុប្ផាភ្នំពេញ រហូតជាសះស្បើយត្រឡប់ទៅផ្ទះវិញដោយស្នាមញញឹមជាមួយឪពុកម្ដាយ។ តាមរយៈផេកហ្វេសប៊ុក បានឲ្យដឹងកាលពីថ្ងៃទី ០៤ ខែកញ្ញា ឆ្នាំ ២០២៣ នេះថា ក្មេងស្រី អាយុ ១៥ ឆ្នាំ ម្នាក់ មានជំងឺរលាកសាច់បំពង់ក (Tonsils -Amygdales) ស្រួចស្រាវ ប្រភេទរលាកចេញភ្នាសខ្ទុះស្ទះបំពង់ខ្យល់ និងវិវត្តទៅជារលាកសួត ខ្សោយសាច់ដុំសន្ទះទ្រូង មិនអាចដកដង្ហើមបាន ហើយជំងឺប្រភេទស្មុគស្មាញបែបនេះ គឺជាករណីដ៏កម្របំផុត។ ផេកហ្វេសប៊ុក ដដែល បន្តថា ក្មេងស្រីខាងលើ ត្រូវបានជួយសង្គ្រោះជីវិតនៅផ្នែកសង្គ្រោះបន្ទាន់មន្ទីរពេទ្យគន្ធបុប្ផាភ្នំពេញ អស់រយៈពេល ២១ ថ្ងៃ ដោយជំនួយម៉ាស៊ីនសប់ដង្ហើម ១៦ ថ្ងៃ ហើយពេលនេះបានជាសះស្បើយត្រឡប់ទៅផ្ទះវិញដោយស្នាមញញឹមជាមួយឪពុកម្ដាយនាង។ មន្ទីរពេទ្យគន្ធបុប្ផា បានអរគុណគ្រួសារក្មួយស្រី ដែលចូលរួមបរិច្ចាគថវិកាចំនួន ២ ៥០០ ដុល្លារ ដល់មន្ទីរពេទ្យគន្ធបុប្ផា។ ជាមួយគ្នានេះ មន្ទីរពេទ្យគន្ធបុប្ផា ក៏បានអរគុណចំពោះមូលនិធិគន្ធបុប្ផាស្វីស និងមូលនិធិគន្ធបុប្ផាកម្ពុជា រួមទាំងសប្បុរសជនគ្រប់ៗ រូប ដែលតែងតែគាំទ្រដល់ដំណើរការមន្ទីរពេទ្យគន្ធបុប្ផា។ គួរជម្រាបថា រាល់ការព្យាបាលជំងឺទាំងអស់ គឺ ឥតគិតថ្លៃ សម្រាប់គ្រប់ៗ គ្នា ដោយគ្មានការរើសអើងចំពោះបុគ្គលណាមួយឡើយ៕ អត្ថបទ ៖ ពិសី	2023-09-05T16:02:00+07:00	kampucheathmey.com	https://www.kampucheathmey.com/health/571991
27ce7c44-d33a-4d05-9151-360d1771b149	តិចអត់ដឹង! លិខិតឆ្លងដែននៅកម្ពុជា មិនមែនមានតែមួយពណ៌ទេ	លិខិតឆ្លងដែន នៃព្រះរាជាណាចក្រកម្ពុជា គឺជាឯកសារផ្លូវច្បាប់តែមួយគត់ដែលអនុញ្ញាតឱ្យពលរដ្ឋ ខ្មែរប្រើប្រាស់សម្រាប់ធ្វើដំណើរឆ្លងដែនទៅក្រៅព្រះរាជាណាចក្រកម្ពុជា ដោយពួកគាត់អាចមានសិទ្ធិសុំទិដ្ឋាការឆ្លងដែនបាន។ សម្រាប់នៅកម្ពុជា លិខិតឆ្លងដែននេះ គឺត្រូវបានបែងចែកជា ៣ប្រភេទ គឺ 1. លិខិតឆ្លងដែនការទូត 2. លិខិតឆ្លងដែនផ្លូវការសម្រាប់មន្ត្រីរាជការ 3. លិខិតឆ្លងដែនធម្មតា គឺសម្រាប់ថ្វាយ និងផ្ដល់ជូនដល់ស្ថាប័នព្រះមហាក្សត្រ ថ្នាក់ដឹកនាំជាន់ខ្ពស់ស្ថាប័នព្រឹទ្ធសភា រដ្ឋសភា រាជរដ្ឋាភិបាល ស្ថាប័នតុលាការ មន្ត្រីការទូត ឥស្សរជនជាន់ខ្ពស់នៃកងយោធពលខេមរភូមិន្ទ អគ្គស្នងការដ្ឋាននគរបាល និងមន្ត្រីសង្ឃដែលមានងារជាសម្ដេច រួមទាំងមន្ត្រីរាជការកម្ពុជាទៅតាមលំដាប់នៃឋានន្តរស័ក្តិ និងមុខតំណែងមួយចំនួនទៀតផងដែរ។ គឺសម្រាប់ផ្ដល់ជូនតែមន្ត្រីរាជការកម្ពុជា ដែលត្រូវចេញទៅបំពេញបេសកកម្មការងារផ្លូវការនៅក្រៅប្រទេសប៉ុណ្ណោះ។ មន្ត្រីទាំងនោះ រួមមានជាអាទិ៍ សមាជិក គ.ជ.ប ទីប្រឹក្សា ឬ ជំនួយការ ដែលមានឋានៈស្មើប្រធាននាយកដ្ឋានឡើង មន្ត្រីរាជការចាប់ពីមុខតំណែងអនុប្រធានការិយាល័យឡើង ខណៈមន្ត្រីយោធា និងនគរបាលជាតិ គឺចាប់ពីឋានន្តរស័ក្តិវរសេនីយ៍ត្រីឡើង និងចៅក្រម ព្រះរាជអាជ្ញា ព្រះរាជអាជ្ញារងនៃស្ថាប័នតុលាការ ជាដើម។ ជាឯកសារបញ្ជាក់ថា ជនដែលកាន់លិខិតឆ្លងដែននោះ ជាពលរដ្ឋកម្ពុជា ដែលមានសិទ្ធិសុំទិដ្ឋាការឆ្លងដែនបាន និងជាឯកសារច្បាប់តែមួយគត់ដែលអនុញ្ញាតឲ្យពលរដ្ឋកម្ពុជា អាចប្រើប្រាស់សម្រាប់ធ្វើដំណើរឆ្លងដែនទៅក្រៅប្រទេស៕	2023-09-05T10:27:50+07:00	kbnnews.com	https://kbn.news/archives/301279
008c8f5f-1834-4d59-b5a6-41769c700838	ដឹងអត់! លិខិតឆ្លងដែនកម្ពុជា អាចធ្វើដំណើរបានប៉ុន្មានប្រទេស ដោយមិនចាំបាច់សុំទិដ្ឋាការ?	លិខិតឆ្លងដែនធម្មតានៃព្រះរាជាណាចក្រកម្ពុជា គឺជាឯកសារបញ្ជាក់ថាជនដែលកាន់លិខិតឆ្លងដែននោះ ជាពលរដ្ឋខ្មែរ ដែលមានសិទ្ធិសុំទិដ្ឋាការឆ្លងដែនបាន។ យោងតាមការវាយតម្លៃរបស់គេហទំព័រ នៅក្នុងឆ្នាំ២០២៣នេះ លិខិតឆ្លងដែនកម្ពុជា បានឈរនៅលេខ៩០ លើពិភពលោក ដោយអាចធ្វើដំណើរទៅ៥៣ប្រទេសលើពិភពលោក ដោយមិនចាំបាច់សុំទិដ្ឋាការ (visa)។ ដោយឡែកសម្រាប់ការធ្វើលិខិតឆ្លងដែននេះ លោកអ្នកត្រូវមានឯកសារ៖ • សម្រាប់ពលរដ្ឋដែលមានអាយុ១៥ឆ្នាំឡើង ត្រូវមានអត្តសញ្ញាណប័ណ្ណសញ្ជាតិខ្មែរច្បាប់ដើម ឬសេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត រួមជាមួយសៀវភៅស្នាក់នៅ ឬសៀវភៅគ្រួសារ (ច្បាប់ដើម) ឬឯកសារផ្សេងទៀតដែលបញ្ជាក់អំពីអត្តសញ្ញាណសញ្ជាតិខ្មែរ ចេញដោយអាជ្ញាធរមានសមត្ថកិច្ច។ • សម្រាប់កុមារដែលមានអាយុក្រោម ១៥ឆ្នាំ ត្រូវមានសំណើសុំ ឬការអនុញ្ញាតជាលាយលក្ខអក្សរពីឪពុកម្តាយ ឬអាណាព្យាបាល ដោយមានភ្ជាប់មកជាមួយនូវឯកសារសម្គាល់គ្រួសារ និងសេចក្តីចម្លងសំបុត្រកំណើត។ គួរបញ្ជាក់ផងដែរថា លិខិតឆ្លងដែននេះមានសុពលភាពរយៈពេល ០៥ឆ្នាំ សម្រាប់កុមារមានអាយុចាប់ពី ០ ឆ្នាំ ដល់ ៥ ឆ្នាំ និងសុពលភាពរយៈពេល ១០ ឆ្នាំ សម្រាប់អ្នកដែលមានអាយុចាប់ពី ៦ឆ្នាំឡើងទៅ៕	2023-09-05T08:57:21+07:00	kbnnews.com	https://kbn.news/archives/301263
86df9634-f71e-4998-bca8-c8fb7e0a4d15	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៤ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-04T19:04:00+07:00	freshnewsasia.com	https://m.freshnewsasia.com/index.php/en/localnews/308956-2023-09-04-05-04-04.html
ab93df9c-a955-482e-84db-f292cb538596	ប្រសើរណាស់! រដ្ឋមន្ត្រីក្រសួងមហាផ្ទៃ ស្នើឱ្យស្ថាប័នពាក់ព័ន្ធពិចារណា បញ្ចុះតម្លៃការធ្វើលិខិតឆ្លងដែន	នាពិធីជួបសំណេះសំណាលជាមួយ ថ្នាក់ដឹកនាំជារដ្ឋលេខាធិការ អនុរដ្ឋលេខាធិការ ថ្នាក់អគ្គនាយក និងប្រធាននាយកដ្ឋានចំណុះក្រសួងមហាផ្ទៃ នៅព្រឹកថ្ងៃទី០៤ ខែកញ្ញា ឆ្នាំ២០២៣ រដ្ឋមន្ត្រីក្រសួងមហាផ្ទៃ ឯកឧត្តមអភិសន្ដិបណ្ឌិត ស សុខា ណែនាំឱ្យពិចារណាឡើងវិញ ចំពោះតម្លៃការធ្វើលិខិតឆ្លងដែននៅកម្ពុជា។ ឯកឧត្តមអភិសន្ដិបណ្ឌិត ស សុខា បានមានប្រសាសន៍ថា៖” ស្នើឱ្យស្ថាប័នពាក់ព័ន្ធទាំងអស់ពិចារណាឡើញវិញ លើតម្លៃការធ្វើលិខិតឆ្លងដែន ព្រោះថាកម្ពុជាយើងតម្លៃហាក់បីដូចជាមានតម្លៃលើសគេបន្តិច បើធៀបទៅនឹងប្រទេសជុំវិញតំបន់អាស៊ាន”។ ឯកឧត្តមអភិសន្ដិបណ្ឌិត ស សុខា ក៏បានសង្កត់ធ្ងន់ថា៖” យើងដឹងហើយថា ការធ្វើលិខិតឆ្លងដែននៅក្នុងស្រុកយើង មានតម្លៃមិនក្រោម១០០ដុល្លារនោះទេ ដោយនេះយើងមិនរាប់បញ្ចូលអំពីសេវាកម្មធ្វើលឿន”៕	2023-09-04T15:53:56+07:00	kbnnews.com	https://kbn.news/archives/301243
419c20d6-6104-470e-9b14-462273ef86e4	កម្មករមួយចំនួនកាប់ចេកឱ្យក្រុមហ៊ុនចិននៅខេត្តកំពតប្រឈមបញ្ហាសុខភាព	កម្មករខ្មែរមួយចំនួននៅក្រុមហ៊ុនចិន ឡងម៉េត អេហ្គ្រីខលឈ័រ (Longmate Agriculture) ដែលវិនិយោគផ្នែកដំណាំចេកនៅខេត្តកំពត មានសុខភាពទ្រុឌទ្រោម ដោយសារតែរងការបំពុលពីសារធាតុថ្នាំគីមី និងកម្មករខ្លះទៀតត្អូញត្អែរអំពីថ្លៃប្រាក់ឈ្មួញថោក ខណៈពួកគាត់បញ្ចេញកម្លាំងពលកម្មច្រើន។ ពលរដ្ឋ និងមន្ត្រីសង្គមស៊ីវិលលើកឡើងថា មូលហេតុពលរដ្ឋភាគច្រើននៅមូលដ្ឋានទ្រាំធ្វើការនៅក្រុមហ៊ុនចិន ទាំងការលំបាក ដោយសារតែពលរដ្ឋគ្មានជម្រើស និងមិនចង់ទៅធ្វើការនៅក្រៅប្រទេសចោលក្រុមគ្រួសារ។ កម្មករខ្មែរដែលភាគច្រើនជាបុរសបាញ់ថ្នាំសារធាតុគីមីទៅលើផ្លែចេកនៅក្រុមហ៊ុនចិន ឡងម៉េត អេហ្គ្រីខលឈ័រ នៅខេត្តកំពតពុំទទួលបានកិច្ចគាំពារពីក្រុមហ៊ុនទាក់ទងនឹងការថែទាំសុខភាពនោះទេ ហើយកម្មករមួយចំនួនមានអាការក្អកជាប្រចាំ ខ្សោះអស់កម្លាំង ស្ងួតបំពង់ក និងពិបាកដង្ហើម។ កម្មករម្នាក់ធ្វើការនៅក្រុមហ៊ុនចិន ឡងម៉េត លោក ឆាយ សិលា ប្រាប់វិទ្យុអាស៊ីសេរី នៅថ្ងៃទី៣ ខែកញ្ញា ថា លោក និងកម្មករផ្សេងទៀតនៅពេលយកថ្នាំសារធាតុគីមីបាញ់ថែទាំផ្លែចេកម្ដងៗគឺក្រុមហ៊ុនពុំបានផ្ដល់សំលៀកបំពាក់ការពារ និងសម្ភារៈផ្សេងទៀត ដើម្បីការពារចំហាយសារធាតុគីមីនោះទេ។ លោកថា នៅពេលកម្មករយកសារធាតុគីមីចាញ់ថែទាំផ្លែចេកនោះ ចំហាយគីមីហូរជ្រាបពេញខ្លួន ដែលធ្វើឱ្យលោក និងកម្មករមួយចំនួនទៀតមានធ្លាក់ខ្លួនឈឺ ក្អក ស្ងួតបំពង់ក និងខ្សោះអស់កម្លាំង ជាដើម។ លោកព្រួយបារម្ភថា ទៅថ្ងៃខាងមុខលោកមិនដឹងប្រឈមកើតជំងឺអ្វីទៀតនោះទេ។ លោកបញ្ជាក់ថា ដោយសារតែថ្លៃកម្លាំងពលកម្មថោក និងមានជំងឺប្រចាំកាយផងនោះ លោកត្រូវឆ្លៀតពេលទៅកាប់អុសតាមជ្រលងភ្នំ ដើម្បីយកទៅលក់ដោះស្រាយជីវភាព និងសងបំណុលធនាគារ។ លោក ឆាយ សិលា៖«ជំពាក់អង្គការអត់ជម្រើស ហើយពិបាកដើរទៅធ្វើការនៅឆ្ងាយពីផ្ទះ ទើបទ្រាំធ្វើ។ វាប្រឈមថ្នាំពុលច្រើនណាស់ ជាតិពុលចូលក្នុងខ្លួនយើង។ ពេលណាយើងនៅកម្លាំងវាមិនអាចធ្វើអីយើងបានទេ តែរាងកាយយើងទ្រុឌតិចវានឹងកើតមាន គ្រាន់តែក្លិនខ្ញុំឈឺក្បាល បាញ់ពីក្រោមដើមចេក ហើយហានិភ័យដែលវាគ្រោះថ្នាក់ហ្នឹងខ្ញុំអត់ដឹងថា ថ្ងៃក្រោយវាយ៉ាងម៉េច»។ ចំណែក កម្មករម្នាក់ទៀតថ្លែងក្នុងលក្ខខណ្ឌសុំមិនបញ្ចេញឈ្មោះ ព្រោះបារម្ភពីសុវត្ថិភាពរៀបរាប់ថា ការធ្វើការនៅក្រុមហ៊ុនមួយនេះមិនមានជីវភាពប្រសើរឡើយ ព្រោះពួកគាត់ធ្វើការឱ្យក្រុមហ៊ុនបានប្រាក់ឈ្នួល ៣ម៉ឺនរៀលក្នុងមួយថ្ងៃ ខណៈអ្នកថែទាំកូនចេកវិញ បានប្រាក់ឈ្នួលតែ ១៨០ដុល្លារទេ ក្នុងមួយខែ។ លោកស្រីថា តម្លៃប្រាក់ឈ្នួលនេះមិនសក្ដិសមនឹងកម្លាំងពលកម្មរបស់កម្មករឡើយ។ លោកស្រីឱ្យដឹងថា កម្មករភាគច្រើនរួមទាំងលោកស្រីផង ទ្រាំធ្វើការដោយមិនហ៊ានងើបតវ៉ាជាមួយថៅកែនោះទេ ដោយសារព្រួយបារម្ភខ្លាចថៅកែបញ្ឈប់ពីការងារ ហើយមិនមានលុយសងធនាគារ និងមិនចង់ទៅធ្វើការនៅក្រៅប្រទេសចោលក្រុមគ្រួសារ។ កម្មករថ្លែងសុំមិនបញ្ចេញឈ្មោះ៖«និយាយទៅការងារកន្លែងនេះ គ្មានកន្លែងណាស្រណុកទេ ពិបាកទាំងអស់ តាមផ្នែកនីមួយៗធ្វើមិនទាន់ គេស្ដីឱ្យ។ ដូចពួកខ្ញុំអ៊ីចឹងចិតចេកឱ្យគេមិនស្អាត គេស្ដីឱ្យរាល់ថ្ងៃដឹងធ្វើម៉េច»។ ពលរដ្ឋឱ្យដឹងថា នៅភូមិខ្ពប ឃុំតាកែន ស្រុកឈូក ខេត្តកំពត មានពលរដ្ឋខ្មែរជាង ៣រយគ្រួសារ (៣០០) កំពុងបម្រើការងារក្នុងក្រុមហ៊ុនចិនដែលវិនិយោគដាំណាំចេកឈ្មោះ ឡងម៉េត អេហ្គ្រីខលឈ័រ។ នៅតំបន់ភូមិខ្ពប ឃុំតាកែន គឺជាតំបន់ជនបទដាច់ស្រយាល គ្មានផ្សាររោងចក្រសហគ្រាសនោះទេ និងមានចម្ងាយប្រមាណជាង ៧០គីឡូម៉ែត្រពីទីរួមខេត្តកំពត។ វិទ្យុអាស៊ីសេរីមិនអាចទាក់ទងតំណាងក្រុមហ៊ុនចិន ឡងម៉េត អេហ្គ្រីខលឈ័រ ដើម្បីសុំការឆ្លើយតបជុំវិញរឿងនេះបាននៅឡើយទេ នៅថ្ងៃទី៣ ខែកញ្ញា។ ចំណែកអ្នកនាំពាក្យសាលាខេត្តកំពត លោក ឃុត ឧសភា អភិបាលខេត្តកំពត លោក ម៉ៅ ធនិន និងរដ្ឋមន្ត្រីក្រសួងកសិកម្ម លោក ឌិត ទីណា ក៏មិនអាចទាក់ទងបានដែរនៅថ្ងៃដដែលនេះ។ កន្លងទៅ ក្រុមហ៊ុនចិនដែលវិនិយោគដំណាំចេក ឡងម៉េត មិនត្រឹមតែប្រើប្រាស់ថ្នាំគីមីធ្វើឱ្យប៉ះពាល់សុខភាពកម្មករខ្មែរ និងផ្ដល់ប្រាក់ឈ្នួលដល់កម្មករក្នុងតម្លៃថោកតែប៉ុណ្ណោះទេ ក្រុមហ៊ុនមួយនេះធ្លាប់កេងប្រវ័ញ្ចកម្លាំងពលកម្ម និងរំលោភយកដីធ្លីពលរដ្ឋថែមទៀតផង។ ក្រសួងកសិកម្មអះអាងថា ការនាំចេញកសិផលចេកពីកម្ពុជាទៅក្រៅប្រទេសបានកើនឡើងខ្លាំងចាប់តាំងពីឆ្នាំ២០១៨ មក គឺកើនឡើងពីជាង ៣ម៉ឺនតោនក្នុងឆ្នាំ២០១៨ រហូតដល់ជាង ៤សែន ២ម៉ឺនតោននៅក្នុងឆ្នាំ២០២១ ក្នុងនោះស្ទើរតែ ៩០ភាគរយនាំទៅប្រទេសចិន។ ចំណែក ក្នុងរយៈពេល ២ខែ កាលដើមឆ្នាំ២០២៣ វិញ ក្រុមហ៊ុនអះអាងថា នាំចេញផ្លែចេកស្រស់ ទៅកាន់ប្រទេសចិនចំនួនជាង ៨ម៉ឺន ៨ពាន់តោន (៨៨.១៤០)។ ជុំវិញរឿងនេះ មន្ត្រីឃ្លាំមើលសិទ្ធិមនុស្សនៃអង្គការលីកាដូ (LICADO) ប្រចាំខេត្តកំពត លោក ប៉ែន វុទ្ធា ឱ្យវិទ្យុអាស៊ីសេរីដឹងថា ថ្វីដ្បិតក្រុមហ៊ុននាំចេញផ្លែចេកលក់ទៅទីផ្សារចិនច្រើន ប៉ុន្តែមិនបានធ្វើឱ្យជីវភាពកម្មករខ្មែរធូរធារនោះទេ។ លោកឱ្យដឹងទៀតថា កន្លងទៅក្រុមកម្មករនៅកសិដ្ឋានដាំចេកតែងតវ៉ាបញ្ហាក្រុមហ៊ុនកេងប្រវ័ញ្ចកម្លាំងពលកម្ម ប៉ុន្តែពួកគេពុំហ៊ានដាក់ពាក្យប្ដឹងទៅខាងអាជ្ញាធរនោះទេ ដោយសារតែខាងក្រុមហ៊ុនបញ្ឈប់ពីការងារ។ មន្ត្រីសង្គមស៊ីវិលរូបនេះ ចាត់ទុកការគំរាមកំហែងរបស់ក្រុមហ៊ុនគឺជាការរំលោភសិទ្ធិការងារកម្មករ និងស្នើឱ្យអាជ្ញាធរវិធានការដោះស្រាយបញ្ហាជូនកម្មករ ដើម្បីលើកកម្ពស់ជីវភាពកសិករខ្មែរ។ លោក ប៉ែន វុទ្ធា៖«ក្នុងករណីដែលកម្មករគ្រាន់តែការអនុវត្តសិទ្ធទាមទារអត្ថប្រយោជន៍របស់គាត់ស្របនឹងគោលការណ៍លក្ខខណ្ឌការងាររបស់គាត់ ប៉ុន្តែ ការអនុវត្តរបស់គាត់មិនត្រូវបានអនុវត្តដោយសារតែមានការគំរាមកំហែងបំភិតបំភ័យបែបហ្នឹងវាជារឿងរំលោភបំពានធ្ងន់ធ្ងរសម្រាប់កម្មករ។ ចំណុចទាំងអស់នេះ កម្មករគួរតែក្លាហានក្នុងការស្នើសុំ ជំរុញឱ្យមន្ទីរមានសមត្ថកិច្ច ដូចជាមន្ទីរការងារ និងក្រសួងការងារ ចុះធ្វើអធិការកិច្ចចំពោះការអនុវត្តរបស់ក្រុមហ៊ុនហ្នឹង តើវាមានភាពត្រឹមត្រូវច្បាប់ស្ដីពីរបបសន្តិសុខសង្គមក្នុងការគាំពារលើកម្មករធ្វើការក្នុងក្រុមហ៊ុននោះ»។ ក្រុមហ៊ុនចិន ឡងម៉េត អេហ្គ្រីខលឈ័រ កាលពីឆ្នាំ២០១៨ ទទួលបានសិទ្ធវិនិយោគលើផ្ទៃដីប្រមាណជាង ១ពាន់ហិកតារ នៅទីតាំងភូមិដុំផ្តៅ ឃុំត្រពាំងភ្លាំង ស្រុកឈូក ខេត្តកំពត ក្នុងគម្រោងវិនិយោគផ្នែកដំណាំចេកមានទឹកប្រាក់ ៣២លានដុល្លារ។ ប្រជាពលរដ្ឋ និងមន្ត្រីសង្គមស៊ីវិលទទូចដល់អាជ្ញាធរជួយជំរុញក្រុមហ៊ុនដំឡើងប្រាក់ឈ្នួលកម្មករ និងផ្ដល់កិច្ចគាំពារនានាជូនកម្មករដែលងាយរងផលប៉ះពាល់សុខភាពដោយសារថ្នាំជាតិគីមី និងដើម្បីលើកកម្ពស់ជីវភាពកម្មករខ្មែររស់នៅប្រកបដោយសេចក្ដីថ្លៃថ្នូរ៕	2023-09-04T10:04:23+07:00	rfa.org	https://www.rfa.org/khmer/news/health/some-workers-in-a-chinese-farm-in-kampot-facing-health-problems-and-complaining-about-low-salary-09032023225705.html
8a2fa89a-4383-47d1-bf7d-d3a1d214f134	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៣ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-03T19:18:00+07:00	freshnewsasia.com	https://m.freshnewsasia.com/index.php/en/localnews/308804-2023-09-03-05-18-14.html
10516842-7da5-4b0e-839e-cfe3002bf42f	អភិបាលខេត្តពោធិ៍សាត់ ចុះសួរសុខទុក្ខជនរងគ្រោះ ក្នុងឧប្បត្តិហេតុក្រឡាប់រថយន្តដឹកអ្នកដំណើរ និងបន្តចុះសួរសុខទុក្ខអ្នកជំងឺ ដែលកំពុងសម្រាកព្យាបាល នៅមន្ទីរពេទ្យបង្អែកខេត្តពោធិ៍សាត់	លោក ខូយ រីដា អភិបាលខេត្តពោធិ៍សាត់ អមដំណើរដោយលោកអភិបាលរងខេត្ត និងមន្ត្រីសាលាខេត្តមួយចំនួនទៀត នាល្ងាចថ្ងៃទី០២ ខែកញ្ញា ឆ្នាំ២០២៣នេះ បានអញ្ជើញចុះសួរសុខទុក្ខជនរងគ្រោះ ក្នុងឧប្បត្តិហេតុក្រឡាប់រថយន្តដឹកអ្នកដំណើរ និងបន្តចុះសួរសុខទុក្ខអ្នកជំងឺ ដែលកំពុងសម្រាកព្យាបាល នៅក្នុងមន្ទីរពេទ្យបង្អែកខេត្តពោធិ៍សាត់។ ថ្លែងក្នុងឱកាសនោះ លោក ខូយ រីដា បានចូលរួមសោកស្ដាយ ចំពោះគ្រោះថ្នាក់ដែលកើតមានឡើងនៅចំណុចផ្លូវកោង ស្របពេលដែលល្បឿនកំពុងតែលឿននោះ ជូនចំពោះជនរងគ្រោះ ក៏ដូចជាក្រុមគ្រួសារ។ លោកអភិបាលខេត្ត ក៏បានផ្ដាំផ្ញើ ដល់អ្នកបើកបរគ្រប់រូបត្រូវចូលរួមគោរពច្បាប់ចរាចរណ៍ទាំងអស់គ្នា និងណែនាំដល់បុគ្គលិក នៃមន្ទីរពេទ្យបង្អែកខេត្ត សូមបន្តយកចិត្តទុកដាក់ថែទាំ និងព្យាបាលរបួស ដល់ជនរងគ្រោះដែលធ្វើការវះកាត់ និងជួយសង្គ្រោះបានជោគជ័យ ធ្វើយ៉ាងណាឱ្យពួកគេមានសភាពធូរស្រាល និងឆាប់បានជាសាស្បើយ បានត្រឡប់ទៅលំនៅដ្ឋានវិញឆាប់ៗ។ លោកអភិបាលខេត្ត បាននាំយកនូវថវិកាមួយចំនួន ដើម្បីឧបត្ថម្ភជូនដល់ក្រុមគ្រួសារជនរងគ្រោះ រងរបួសធ្ងន់ ក្នុងឧប្បត្តិហេតុនោះ ដែលកំពុងសម្រាកព្យាបាល ជាក់ស្តែងចំនួន២នាក់ ព្រមទាំងបន្តចុះសួរសុខទុក្ខ និងនាំយកថវិកាមួយចំនួន ចែកជូនដល់អ្នកជំងឺទូទៅ ដែលកំពុងសម្រាកព្យាបាល នៅក្នុងមន្ទីរពេទ្យបង្អែកខេត្ត ចំនួន៤៤នាក់ផងដែរ។ សូមរំលឹកផងដែរថា កាលពីវេលាម៉ោង០៤ និង៣០នាទីល្ងាច ថ្ងៃទី០១ ខែកញ្ញា ឆ្នាំ២០២៣ម្សិលមិញ នៅលើកំណាត់ផ្លូវជាតិលេខ៥ ចន្លោះគីឡូម៉ែត្រ១៥០-១៥១ ត្រង់ចំណុចផ្លូវកោង ស្ថិតក្នុងភូមិឃ្លាំងមឿង ឃុំអន្លង់ត្នោត ស្រុកក្រគរ ខេត្តពោធិ៍សាត់ មានករណីគ្រោះថ្នាក់ចរាចរណ៍មួយ បានកើតឡើងទៅលើ រថយន្តដឹកអ្នកដំណើរមួយគ្រឿង បើកបរក្នុងល្បឿនលឿន ក្នុងពេលមេឃកំពុងភ្លៀង លុះមកដល់ចំណុចផ្លូវកោង ក៏រអិលក្រឡាប់ទៅបុកនឹងបង្គោលភ្លើង បណ្តាលឲ្យស្លាប់មនុស្សម្នាក់ និងរងរបួសធ្ងន់ស្រាលមនុស្សចំនួន៧នាក់។ ក្រោយពេលកើតហេតុ គេឃើញមានវត្តមានរបស់លោកអភិបាលខេត្ត ខូយ រីដា បានដឹកនាំកម្លាំងអន្តរាគមន៍ ជួយសង្គ្រោះភ្លាមៗ ដោយអ្នករងរបួសស្រាល ត្រូវបញ្ជូនទៅសង្គ្រោះនៅមន្ទីរពេទ្យបង្អែកស្រុកក្រគរ ដោយឡែកអ្នករបួសធ្ងន់ ត្រូវបានបញ្ជូនទៅសង្គ្រោះនៅមន្ទីរពេទ្យបង្អែកខេត្តពោធិ៍សាត់។ ចំពោះអ្នកបើកបរត្រូវបានរត់គេចខ្លួនបាត់ស្រម៉ោល។ ឈ្មោះ លីវ ឆេងអ៊ួ ភេទប្រុស អាយុ៦០ឆ្នាំ រស់នៅភូមិតារាងបាល់ ឃុំកំពង់ស្វាយ ស្រុកសេរីសោភ័ណ្ឌ ខេត្តបន្ទាយមានជ័យ (រងរបួសធ្ងន់) ឈ្មោះ ខៀវ ផល្លី ភេទប្រុស អាយុ៣០ឆ្នាំ រស់នៅភូមិជោគជ័យ ឃុំអូរបីជាន់ ស្រុកអូរជ្រៅ ខេត្តបន្ទាយមានជ័យ (រងរបួសធ្ងន់) ឈ្មោះ ទី វីណា ភេទស្រី អាយុ៤៣ឆ្នាំ រស់នៅសង្កាត់អូរឫស្សី៣ ខ័ណ្ឌ៧មករា រាជធានីភ្នំពេញ (រងរបួសធ្ងន់) ឈ្មោះ គឹម ផាត់ ភេទស្រី អាយុ២៨ឆ្នាំ រស់នៅភូមិជ្រៃកោង ឃុំស្លាកែត ក្រុងបាត់ដំបង (រងរបួសធ្ងន់) ឈ្មោះ នឿន ស្រីណាក់ ភេទស្រី រស់នៅភូមិឈ្នួលកោង (រងរបួសធ្ងន់) ឈ្មោះ អ៊ុល វាសនា ភេទប្រុស អាយុ៤០ឆ្នាំ (ស្លាប់) ពេលបញ្ចូនដល់មន្ទីរពេទ្យ ឈ្មោះ សាវន ឆវ័ន ភេទប្រុស អាយុ២១ឆ្នាំ រស់នៅភូមិម៉ក់ហឺន ឃុំកូប ស្រុកអូរជ្រៅ ខេត្តបន្ទាយមានជ័យ (រងរបួសស្រាល) ឈ្មោះ យាត សំអាត ភេទប្រុស អាយុ៤២ឆ្នាំ រស់នៅភូមិអូរចារ ឃុំអូរចារ ក្រុងបាត់ដំបង (រងរបួសស្រាល)៕	2023-09-03T06:12:00+07:00	freshnewsasia.com	https://m.freshnewsasia.com/index.php/en/localnews/308538-2023-09-02-16-12-21.html
c1cba94e-86c9-48ed-8204-d137fd8c9334	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-02T18:52:00+07:00	freshnewsasia.com	https://m.freshnewsasia.com/index.php/en/localnews/308337-2023-09-02-04-52-18.html
5dc96d37-ea7b-4aae-bf17-2ae36594ca09	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១ ខែកញ្ញា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែកញ្ញា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-09-01T19:29:00+07:00	freshnewsasia.com	https://m.freshnewsasia.com/index.php/en/localnews/308233-2023-09-01-05-29-02.html
a3a156c9-531e-4a64-97da-0124419ab1ab	កម្ពុជាបានរងគ្រោះក្នុងដំណាក់កាល នៃការរាលដាលជំងឺកូវីដ-១៩ ដែលបានធ្វើឲ្យកំណើនសេដ្ឋកិច្ច ដែលធ្លាប់តែកើនរៀងរាល់ឆ្នាំក្នុងរង្វង់ ៧% ត្រូវបានធ្លាក់ចុះ ហើយបង្កផលប៉ះពាល់ជីវភាពប្រជាពលរដ្ឋ	ភ្នំពេញ៖ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត នាយករដ្ឋមន្ត្រីនៃកម្ពុជា បានថ្លែងថា កម្ពុជាបានរងគ្រោះក្នុងដំណាក់កាលនៃការរាលដាលជំងឺកូវីដ-១៩ ដែលបានធ្វើឲ្យកំណើនសេដ្ឋកិច្ច ដែលធ្លាប់តែកើនរៀងរាល់ឆ្នាំក្នុងរង្វង់ ៧% ត្រូវបានធ្លាក់ចុះ ហើយបង្កផលប៉ះពាល់ជីវភាពប្រជាពលរដ្ឋ ហើយផែនការថវិកាបម្រុងទុករបស់រាជរដ្ឋាភិបាលសម្រាប់អភិវឌ្ឍហេដ្ឋារចនាសម្ព័ន្ធ និងគម្រោងអាទិភាពផ្សេងៗត្រូវបានផ្អាក ដោយបង្វែរមកជាថវិកាសម្រាប់អន្តរាគមន៍បន្ទាន់សម្រាប់ជួយសង្គ្រោះ និងការពារអាយុជីវិតប្រជាជនជំនួសវិញ។ ការថ្លែងរបស់ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ថ្លែងក្នុងពិធីសំណេះសំណាលជាមួយកម្មករ-និយោជិត តាមរោងចក្រ-សហគ្រាសចំនួន ១៨,២៨៩នាក់ នៅភូមិកោះគរ សង្កាត់រកាខ្ពស់ ក្រុងតាខ្មៅ ខេត្តកណ្តាល, នាព្រឹកថ្ងៃសុក្រ ទី១ ខែកញ្ញា ឆ្នាំ២០២៣។ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងបើកពិធីសំណេះសំណាល ជាមួយបងប្អូនកម្មករ-និយោជិត ដោយសង្កត់ធ្ងន់ទៅលើការគិតគូរបស់រាជរដ្ឋាភិបាលចំពោះប្រជាជន រាប់ចាប់ពីពេលមានផ្ទៃពោះ រហូតដល់ក្រោយពេលសម្រាលបុត្រ ដែលជាការធានាបាននូវផលប្រយោជន៍ជូនប្រជាជនឲ្យរស់រវើក និងល្អប្រសើរ និង ការធានានូវសមត្ថភាពក្នុងការប្រកួតប្រជែងរបស់ប្រជាពលរដ្ឋ។ ក្នុងន័យនេះ ដរាបណាបងប្អូនជឿទុកចិត្ត និងបោះឆ្នោតជូនគណបក្សប្រជាជនកម្ពុជា សម្រាប់បន្តដឹកនាំ នោះគោលនយោបាយបង្កើតការងារ និងកែលម្អជីវភាពប្រជាពលរដ្ឋ និងត្រូវបន្តជានិច្ច។ សូមឲ្យភាសា “សម្លេងបេះដូង” ការជឿទុកចិត្តចំពោះ សម្តេចតេជោ និងថ្នាក់ដឹកនាំនៃគណបក្សប្រជាជនកម្ពុជា បន្តមានជានិច្ច ដូចអ្វីដែលបងប្អូនបានផ្តល់ជូនរួចមកហើយ តាមរយៈការបោះឆ្នោតជូនគណបក្សប្រជាជនកម្ពុជា យ៉ាងភ្លូកទឹកភ្លូកដី កាលពីថ្ងៃទី២៣ កក្កដា ២០២៣កន្លងទៅ។ បន្ថែមពីនេះ ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី ក៏បានគោរពថ្លែងអំណរគុណចំពោះ សម្តេចតេជោ និងថ្នាក់ដឹកនាំជាច្រើនដែលបានលះបង់តស៊ូគ្រប់បែបយ៉ាងក្នុងការរំដោះប្រទេសជាតិពីសង្គ្រាម បានបង្រួបបង្រួមទឹកដី និងបានកសាងសមិទ្ធផលជាច្រើនរាប់មិនអស់ ជូនជាតិ និងប្រជាជន។ អ្វីដែលជាការសោកស្តាយរបស់ សម្តេចតេជោ តាមរយៈការផ្តល់បទសម្ភាសន៍កាលពីថ្ងៃទី២២ ខែសីហា ឆ្នាំ២០២៣ នៅវិមានរដ្ឋសភា គឺសម្តេចតេជោ មានការសោកស្តាយចំពោះខណៈដែលកម្ពុជាបានរងគ្រោះក្នុងដំណាក់កាលនៃការរាលដាលជំងឺកូវីដ-១៩ ដែលបានធ្វើឲ្យកំណើនសេដ្ឋកិច្ច ដែលធ្លាប់តែកើនរៀងរាល់ឆ្នាំក្នុងរង្វង់ ៧% ត្រូវបានធ្លាក់ចុះ ហើយបង្កផលប៉ះពាល់ជីវភាពប្រជាពលរដ្ឋ ហើយផែនការថវិកាបម្រុងទុករបស់រាជរដ្ឋាភិបាលសម្រាប់អភិវឌ្ឍហេដ្ឋារចនាសម្ព័ន្ធ និងគម្រោងអាទិភាពផ្សេងៗត្រូវបានផ្អាក ដោយបង្វែរមកជាថវិកាសម្រាប់អន្តរាគមន៍បន្ទាន់សម្រាប់ជួយសង្គ្រោះ និងការពារអាយុជីវិតប្រជាជនជំនួសវិញ។ អ្វីដែលជាការគិតគូរ ការដឹកនាំ និងការផ្តល់ជាអាទិភាពរបស់ថ្នាក់ដឹកនាំ និងគណបក្សប្រជាជន គឺជាការដឹកនាំប្រទេសជាតិ ការពង្រឹងគុណភាព និងការលើកស្ទួយជីវភាពប្រជាជនប្រកបដោយចីរភាព តាមរយៈការជួយប្រជាពលរដ្ឋឲ្យមានជីវភាពល្អ ការបង្កើតការងារឲ្យបានច្រើន ការធានាសមធម៌ និងភ្ជាប់ជាមួយនឹងយុត្តិធម៌សង្គម ឈរលើសិទ្ធិសេរីភាព និងការរស់នៅថ្លៃថ្នូរ។ ជាមួយគ្នានេះ គោលការណ៍ក្នុងការបង្កើតការងារ គឺជាកិច្ចការសំខាន់ ទាំងបរិមាណ និងគុណភាព ដោយបរិមាណ ត្រូវគិតទាំងចំនួន និងទីតាំង ហើយគុណភាព គឺការងារអនុវត្តទៅតាមច្បាប់៖ ការពារសិទ្ធិសេរីភាពរបស់កម្មករ-និយោជិត, បង្កើនយន្តការអធិការកិច្ច, លើកកកម្ពស់សុខមាលភាពរបស់កម្មករ-និយោជិត និងប្រជាពលរដ្ឋ, លើកកម្ពស់ជីវភាពរបស់ប្រជាពលរដ្ឋ និងប្រាក់បៀវត្ស ប្រភេទការងារ និងសុខសុវត្ថិភាពការងារ។ បន្ថែមពីនេះ ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី ក៏បានរំលឹកឡើងវិញផងដែរនូវគោលនយោបាយអាទិភាពទាំង ៦ និងទិសដៅការងារទាំង ៤ ដូចដែលបានបញ្ជាក់កាលពីជំនួបជាមួយកម្មករ-និយោជិត នៅថ្ងៃទី២៩ ខែសីហា ឆ្នាំ២០២៣ នៅតំបន់ព្រៃស្ពឺ ខណ្ឌពោធិ៍សែនជ័យកន្លងទៅ ហើយជាក៏បានដាក់ចេញបន្ថែមនៅចក្ខុវិស័យក្នុងការយកចិត្តទុកដាក់ចំពោះបងប្អូនដែលចាត់ទុកជាអ្នកបម្រើការ និងប្រកបរបរចិញ្ចឹមជីវិតក្នុងសេដ្ឋកិច្ចក្រៅប្រព័ន្ធ តាមរយៈការពិនិត្យលទ្ធភាពជួយឲ្យសេដ្ឋកិច្ចក្រៅប្រព័ន្ធ អាចចូលក្នុងប្រព័ន្ធ គឺដើម្បីឲ្យដឹងពីទំហំនៃការជួយ ហើយជួយឲ្យចំគោលដៅ។ ជាឧទាហរណ៍ និងគំនិតយោបល់ ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី បានលើកឡើងអំពីគោលការណ៍មួយចំនួនក្នុងការរៀបចំ៖ ១. ការលើកលែងការផាកពិន័យ និងបំណុលសម្រាប់សេដ្ឋកិច្ចក្រៅប្រព័ន្ធណាមួយដែលមានបំណងចូលរួម និងចុះបញ្ជីត្រឹមត្រូវតាមគោលការណ៍លក្ខខណ្ឌ និងច្បាប់តម្រូវ, ២. លើកទឹកចិត្តផ្នែកពន្ធដារ និងចុះបញ្ជី លើកលែងការផាកពិន័យ និងទោសទណ្ឌផ្សេងៗ។ មុននឹងបញ្ចប់ ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី បានគូសបញ្ជាក់ថា រាជរដ្ឋាភិបាលថ្មី ដែលកើតចេញពីការបោះឆ្នោត ទោះបីជាតួអង្គនៃការដឹកនាំក្រសួង ស្ថាប័នថ្មីក៏ដោយ តែលំនឹង និងគោលនយោបាយ គឺមិនផ្លាស់ប្តូរទេ។ កន្លងមកមានការចាប់អារម្មណ៍ និងវិភាគជាច្រើនអំពីករណីក្បាលម៉ាស៊ីនដឹកនាំរបស់រាជរដ្ឋាភិបាល ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី បានធ្វើការបង្ហាញច្បាស់អំពីគោលបំណងសំខាន់ៗ និងសារៈប្រយោជន៍ដូចជា៖ ១. ដើម្បីធានាការអនុវត្តគោលនយោបាយឲ្យបានប្រសិទ្ធភាព តម្រូវឲ្យមានតួអង្គជាអ្នកអនុវត្ត ដែលជាក្បាលម៉ាស៊ីនរាជរដ្ឋាភិបាល, ២.ចំពោះទីប្រឹក្សា ជំនួយការ យើងឈរលើគោលការណ៍ រក្សាចាស់ បង្កើនថ្មី ហើយជាទម្លាប់អ្វីដែលយើងបានធ្វើរាប់អាណត្តិមកហើយ គឺដើម្បីធានាប្រសិទ្ធភាពការងារ និងយន្តការនៃការលើកទឹកចិត្តសម្រាប់មន្ត្រីដែលជាថ្នាក់ដឹកនាំចាស់ មានស្នាដៃ តែនៅអាចមានលទ្ធភាពធ្វើការ សម្រាប់បន្តធ្វើការ និងជាការផ្តល់កិត្តិយស ព្រោះនេះ គឺជាគុណធម៌ក្នុងការរៀបចំមន្ត្រី។ ការរៀបចំបែបនេះ គឺការរៀបចំតែងតាំងមន្ត្រីភាគច្រើន ជាមន្ត្រី ដែលនៅជាមួយយើង ហើយនៅជាមួយគ្នាយូរឆ្នាំ ពិតបង្ហាញច្បាស់ថាយើងមិនចោលអ្នកដែលធ្លាប់ធ្វើការជាមួយអស់រយៈកាលជាង ៤០ឆ្នាំមកនេះ ហើយរាជរដ្ឋាភិបាល គឺមិនមានទម្លាប់ឡើងលើទូករួចដុតស្ពានចោលនោះទេ។ ជាទីបញ្ចប់ ឯកឧត្តមកិត្តិទេសាភិបាលបណ្ឌិតនាយករដ្ឋមន្ត្រី ក៏បានផ្តាំផ្ញើ និងដាស់តឿនដល់រដ្ឋមន្ត្រីទាំងអស់ ត្រូវខិតខំពង្រឹងសមត្ថភាព និងប្រសិទ្ធភាពស្ថាប័ន និងខិតខំថែរក្សាសាមគ្គីភាពផ្ទៃក្នុង ទើបយើងរស់ ព្រោះយើងអាចបញ្ចប់សង្គ្រាម គឺដោយសារយើងឈរលើស្មារតីនៃការយោគយល់ និងអធ្យាស្រ័យគ្នាខ្ពស់។ ចំពោះការតែងតាំង និងចាត់តាំងមន្ត្រី ត្រូវពិចារណាលើ គុណភាព និងអតីតភាព ដោយឈរលើការផ្ស៊ាំ និងបន្ស៊ីគ្នា រវាងមន្ត្រីចាស់ និងមន្ត្រីថ្មី ព្រោះថាឈាមចាស់ និងឈាមថ្មី គឺជាឈាមតែមួយ។ ឯកឧត្តមបានគូសបញ្ជាក់ថា គោលការណ៍មួយរបស់រាជរដ្ឋាភិបាល និងការប្តេជ្ញាចិត្ត នឹងបន្តបង្កើននូវប្រាក់បៀវត្សអប្បបរមារបស់កម្មករ និយោជិត ក៏ដូចជាបៀវត្សរបស់មន្រ្តីរាជការទៅតាមលទ្ធភាពថវិកា ដែលយើងអាចធ្វើទៅបាន។ ពិតណាស់យើង មិនអាចធានា គុណម្តងមួយជាពីរទេ ប៉ុន្តែយើងនឹងធានា សូម្បីតែកូវីដក៏យើងត្រូវតែធានា។ ឯកឧត្តមបណ្ឌិតបន្តថា ទន្ទឹមនឹងការគិតគូរពីការផ្តល់ប្រាកបៀវត្សសមរម្យ ក៏ត្រូវគិតគូរពីការពង្រឹងគុណភាពការងារ និងការផលិតឱ្យកាន់តែល្អជាមុនផងដែរ។ ឯកឧត្តមបណ្ឌិតបន្តថា នៅក្នុង២០២៣នេះ ប្រាក់ឈ្នួលអប្បបរមារបស់កម្មករនិយោជិតក្នុងវិស័យវាយនភណ្ឌ កាត់ដេរសម្លៀកបំពាក់ ផលិតស្បែកជើង និងផលិតផលធ្វើដំណើរនិងកាបូប គឺមានចំនួន២០០ដុល្លារក្នុងមួយខែ ខណៈបច្ចុប្បន្ននេះ ក្រុមប្រឹក្សាជាតិប្រាក់ឈ្នួលអប្បបរមាបានបើកកិច្ចពិភាក្សាចំនួន២លើកមកហើយ ដើម្បីចរចាដំឡើងប្រាក់ឈ្នួលដល់កម្មករ នយោជិតបន្ថែមទៀត៕ រក្សាសិទ្ធដោយ ៖ សុទ្ធលី	2023-09-01T14:55:26+07:00	cen.com.kh	https://cen.com.kh/archives/691089.html
c6f97396-27c3-4c96-a679-7a339bd287c3	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៣១ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-31T19:01:00+07:00	freshnewsasia.com	https://m.freshnewsasia.com/index.php/en/localnews/308094-2023-08-31-05-01-35.html
5b418709-5b78-4e98-ad9f-a326a7f9e11f	វិភាគអន្តរជាតិ៖ តើ «រដ្ឋប្រហារ» នៅអាហ្វ្រិក គឺជាជំងឺឆ្លង ឬ? (Video inside)	ក្រុមមន្រ្តីយោធាជាន់ខ្ពស់នៅក្នុងប្រទេសហ្កាបុង (Gabon) នៃតំបន់អាហ្រ្វិកកណ្តាល បានបង្ហាញខ្លួនតាមទូរទស្សន៍ជាតិ នៅថ្ងៃពុធ ទី៣០ ខែសីហានេះ និងប្រកាសថាពួកគេបានដណ្តើមអំណាចគ្រប់គ្រងប្រទេស នៅក្នុងការធ្វើរដ្ឋប្រហារមួយ បន្ទាប់ពីគណៈកម្មការរៀបចំការបោះឆ្នោត ទើបប្រកាសថាប្រធានាធិបតីហ្កាបុង លោក អាលី បុងហ្គោ (Ali Bongo) បន្តជាប់ឆ្នោតសម្រាប់អាណត្តិទី៣។ ដោយបង្ហាញវត្តមានតាមរយៈប៉ុស្តិ៍ទូរទស្សន៍ Gabon 24 ក្រុមមន្រ្តីយោធាខាងលើបានអះអាងថា ពួកគេតំណាងឱ្យកងកម្លាំងសន្តិសុខ និងការពារជាតិ ទាំងអស់នៅក្នុងប្រទេសហ្កាបុង។ ពួកគេបានបន្តថា លទ្ធផលនៃការបោះឆ្នោតដែលទើបតែបានប្រព្រឹត្តទៅ កាលពីថ្ងៃសៅរ៍ចុងសប្តាហ៍មុន គឺត្រូវបានចាត់ ទុកជាមោឃៈ ខណៈព្រំប្រទល់ទាំងអស់របស់ប្រទេស ត្រូវបិទរហូតដល់មានការជូនដំណឹងជាថ្មី ហើយស្ថាប័នរដ្ឋនានាត្រូវបានរំលាយចោល។ ក្រុមមន្រ្តីយោធាដដែលបាននិយាយយ៉ាងដូច្នេះថា ។ ក្រុមអ្នកកាសែតអន្តរជាតិមួយចំនួន ដែលនៅយកការណ៍ក្នុងតំបន់ បានឱ្យដឹងថា មានសំឡេងកាំភ្លើងត្រូវបានលឺ នៅក្នុង រដ្ឋធានីលីប្រឺវីល (Libreville) ក្រោយការចេញមុខប្រកាសតាមកញ្ចក់ទូរទស្សន៍របស់ក្រុមយោធា។ ប៉ុន្មានថ្ងៃចុងក្រោយនេះ ភាពតានតឹងគឺស្ថិតក្នុងកម្រិតខ្ពស់ ចំពោះមុខក្តីព្រួយបារម្ភអំពីភាពវឹកវរ ក្រោយការបោះឆ្នោតជ្រើសរើសប្រធានាធិបតី ដែលបានមើលឃើញលោក Bongo ព្យាយាមបន្តរក្សាការកាន់អំណាច ដែលមានរយៈពេលសរុបប្រមាណជា ៥៦ឆ្នាំមកហើយនៃគ្រួសាររបស់លោក ស្របពេលដែលក្រុមប្រឆាំងព្យាយាមប្រឹងប្រែងចង់ឱ្យមានការផ្លាស់ប្តូរ។ ការខ្វះវត្តមាននៃក្រុមអ្នកសង្កេតការណ៍អន្តរជាតិ រួមជាមួយការបិទប្រព័ន្ធផ្សព្វផ្សាយបរទេសមួយចំនួន និងការសម្រេចចិត្តរបស់អាជ្ញាធរក្នុងការផ្តាច់សេវាអ៉ីនធើណិត ហើយដាក់ចេញបម្រាមគោចរពេលយប់នៅទូទាំងប្រទេស ក្រោយការបោះឆ្នោត បានបង្កឱ្យមានក្តីកង្វល់អំពីតម្លាភាពនៃដំណើរការបោះឆ្នោត នៅក្នុងប្រទេសអាហ្រ្វិកកណ្តាលមួយនេះ។ ប្រសិនបើទទួលបានជោគជ័យមែន នោះរដ្ឋប្រហារនៅហ្កាបុង (Gabon) នឹងក្លាយជារដ្ឋប្រហារទី៨ ក្នុងតំបន់អាហ្វ្រិកខាងលិច និងអាហ្វ្រិកកណ្ដាលចាប់តាំងពីឆ្នាំ២០២០មក។ កាលពីខែកក្កដាកន្លងទៅ រដ្ឋប្រហារក៏បានផ្ទុះឡើងនៅក្នុងប្រទេសនីហ្សេផងដែរ។ ក៏ប៉ុន្តែ ហេតុអ្វីបានជារដ្ឋប្រហារតែងតែផ្ទុះឡើងជាញឹកញាប់នៅអាហ្វ្រិក? ប្រទេសអាហ្វ្រិកដែលបានជួបប្រទះនឹងការធ្វើរដ្ឋប្រហារនាប៉ុន្មានឆ្នាំចុងក្រោយនេះរួមមាន ម៉ាលី (កាលពីខែសីហា ឆ្នាំ២០២០) ឆាដ (ខែមេសា ឆ្នាំ២០២១) ហ្គីណេ (ខែកញ្ញា ឆ្នាំ២០២១) ស៊ូដង់ (ខែតុលា ឆ្នាំ២០២១) បួរគីណាហ្វាសូ (ខែមករា ឆ្នាំ២០២២) ហ្គេណេ ប៊ីសូ (ខែកុម្ភៈ ឆ្នាំ២០២២) នីហ្សេ (កាលពីខែកក្កដា ឆ្នាំ២០២៣) និងចុងក្រោយគេគឺហ្កាបុង (នៅថ្ងៃទី៣០ ខែសីហា ឆ្នាំ២០២៣)។ សម្រាប់ក្រុមអ្នកវិភាគខ្លះ ការធ្វើរដ្ឋប្រហារបានក្លាយជា ជំងឺឆ្លងមួយនៅអាហ្វ្រិក ហើយមូលហេតុចម្បងមួយផ្នែក គឺបណ្ដាលមកពីការមិនទទួលបានការផ្តន្ទាទោសខ្លាំងក្លាពីសហគមន៍អន្តរជាតិ។ នៅពេលរដ្ឋប្រហារផ្ទុះឡើងនៅម៉ាលី ក្រុមអ្នកវិភាគបានព្រមានថារដ្ឋប្រហារបន្ទាប់ អាចនឹងផ្ទុះឡើងនៅបួរគីណាហ្វាសូ ហើយការព្រមាននេះពិតជាកើតឡើង មែន។ បើតាមក្រុមអ្នកវិភាគ ប្រសិនបើមេដឹកនាំធ្វើរដ្ឋប្រហារមិនទទួលបានការផ្តន្ទាទោសឱ្យបានធ្ងន់ធ្ងរពីសហគមន៍អន្តរជាតិទេ នោះវាអាចនឹងផ្ទុះរដ្ឋប្រហារ ជាបន្តបន្ទាប់ទៀតក្នុងតំបន់អាហ្វ្រិក។ ករណីប្រទេសម៉ាលី សហគមន៍អន្តរជាតិមិនបានចាត់វិធានការឆ្លើយតបណាមួយគួរឱ្យកត់សម្គាល់ឡើយ។ ចំណែក នៅក្នុងករណីប្រទេសឆាដវិញ ក៏មិនខុសគ្នាដែរ ហើយមិនតែប៉ុណ្ណោះមានប្រទេសខ្លះថែមទាំងទទួលស្គាល់អំណាចរបស់មេដឹកនាំរដ្ឋប្រហារទៀតផង។ ជាក់ស្ដែង បារាំងដែលជាដៃគូពាណិជ្ជកម្ម និងជាសម្ព័ន្ធមិត្តយោធារបស់ឆាដផងនោះ មិនបានរិះគន់រដ្ឋប្រហារកាលពីឆ្នាំ២០២១នោះទេ ផ្ទុយទៅវិញបែរទៅជា ទទួលស្គាល់លោក Mahamat Idriss Deby ដោយចាត់ទុកថាការឡើងកាន់អំណាចរបស់មេបញ្ជាការកងទ័ពរូបនេះធ្វើឡើងដោយត្រឹមត្រូវ និងគ្មានរដ្ឋប្រហារ អ្វីនោះទេ។ យោធាឆាដ បានដណ្ដើមគ្រប់គ្រងអំណាចក្នុងខែមេសា ឆ្នាំ២០២១ បន្ទាប់ពីអតីតប្រធានាធិបតី លោក Idriss Deby ត្រូវបានសម្លាប់ក្នុងសមរភូមិ ខណៈបំពេញទស្សនកិច្ចសួរសុខទុក្ខកងទ័ពដែលកំពុងប្រយុទ្ធជាមួយក្រុមឧទ្ទាមនៅភាគខាងជើងប្រទេសនៅពេលនោះ។ នៅក្រោមរដ្ឋធម្មនុញ្ញនៃប្រទេសឆាដ ប្រធានរដ្ឋសភាទៅវិញទេ ដែលត្រូវឡើងកាន់តំណែងជាប្រធានាធិបតី។ ប៉ុន្តែ ក្រុមប្រឹក្សាយោធាឆាដ បានធ្វើអន្តរាគមន៍ និងរំលាយសភាចោល ក្រោមស្លាករក្សា ស្ថិរភាពប្រទេស។ កូនប្រុសរបស់លោក Deby គឺលោក Mahamat Idriss Deby ត្រូវបានតែងតាំងជាប្រធានាធិបតីស្ដីទី។ ការផ្ទេរអំណាចផ្ទុយនឹងរដ្ឋធម្មនុញ្ញ បែបនេះបានបង្កទៅកុបកម្មតវ៉ា ក្នុងរដ្ឋធានី យ៉ាមេណា (N'Djamena) តែកុបកម្មនេះត្រូវបានបង្រ្កាបដោយយោធា។ លើសពីនេះទៅទៀត ក្រោយផ្ទុះរដ្ឋប្រហារ នៅនីហ្សេ កាលពីខែកក្កដាកន្លងទៅនេះ សហគមន៍អន្តរជាតិនៅតែមិនអាចប្រកាន់ជំហររួមដើម្បីចាត់វិធានការឆ្លើយតបទេ ហើយសូម្បីតែសហរដ្ឋអាមេរិកដែល ចាត់ទុកនីហ្សេជាសម្ព័ន្ធមិត្តមួយដ៏សំខាន់របស់ខ្លួន ក៏មិនបានហៅវិបត្តិនៅក្នុងប្រទេសអាហ្វ្រិកខាងលិចមួយជារដ្ឋប្រហារនោះដែរ។ ដោយមើលឃើញពីគំរូយោធានៅប្រទេសឆាដ និងប្រទេសអាហ្វ្រិក ដែលធ្លាប់បានធ្វើរដ្ឋប្រហារកន្លងមក មិនទទួលរងការផ្តន្ទាទោសធ្ងន់ធ្ងរពីសហគមន៍អន្តរជាតិ យោធានៅតាមប្រទេសអាហ្វ្រិកដទៃទៀតដែលមានអំណាច និងអាវុធនៅក្នុងដៃប្រហែលជាអាចគិត ឬចោទសួរខ្លួនឯងថា ៕	2023-08-31T06:03:00+07:00	freshnewsasia.com	https://m.freshnewsasia.com/index.php/en/internationalnews/308065-2023-08-30-16-03-57.html
0721d38b-9f81-4468-81bf-6567d42abb51	មន្ទីរកសិកម្មខេត្តព្រៃវែង ចាក់វ៉ាក់សាំងទប់ស្កាត់ការឆ្លងរីករាលដាលជំងឺឆ្លងដល់សត្វគោក្របី នៅស្រុកព្រះស្តេច ខេត្តព្រៃវែង	លោក អ៊ុក សំណាង ប្រធានមន្ទីរកសិកម្ម រុក្ខាប្រមាញ់ និងនេសាទខេត្តព្រៃវែង នាថ្ងៃទី៣០ ខែសីហា ឆ្នាំ២០២៣ បានដឹកនាំមន្ត្រីជំនាញបន្តជំរុញយុទ្ធនាការចាក់វ៉ាក់សាំងទប់ស្កាត់ការឆ្លងរីករាលដាល ជំងឺឆ្លងដល់សត្វគោក្របី ជាពិសេសជំងឺសារទឹក អុតក្ដាម និងជំងឺដុំពកលើស្បែក នៅភូមិស្រះ ឃុំរំចេក ស្រុកព្រះស្តេច ខេត្តព្រៃវែង។ លោកប្រធានមន្ទីរកសិកម្មបានបញ្ជាក់ថា ការចាក់វ៉ាក់សាំងនេះមានសារសំខាន់ណាស់ ព្រោះផលិតកម្មសត្វបានរួមចំណែកក្នុងការបង្កើនចំណូលសេដ្ឋកិច្ចដល់គ្រួសារកសិករ ក៏ដូចជាការទ្រទ្រុងចំណូលសេដ្ឋកិច្ចជាតិផងដែរ។ លោក អ៊ុក សំណាង បានបន្តថា ដើម្បីទប់ស្កាត់ជំងឺឆ្លងសត្វជារៀងរាល់ឆ្នាំ ក្រសួងកសិកម្ម រុក្ខាប្រមាញ់ និងនេសាទ អគ្គនាយកដ្ឋានសុខភាពសត្វ និងផលិតកម្មសត្វ បានយកចិត្តខ្ពស់ក្នុងការផ្តល់នូវសម្ភារៈបរិក្ខារ ថ្នាំព្យាបាលនឹងវ៉ាក់សាំងការពារមក មន្ទីរកសិកម្ម រុក្ខាប្រមាញ់ និងនេសាទខេត្ត ក៏ដូចជាការិយាល័យផលិតកម្ម និងបសុព្យាបាលសម្រាប់ប្រើប្រាស់ក្នុងយុទ្ធការចាក់វ៉ាក់សាំងការពារ និងព្យាបាលសត្វពាហនៈជូនប្រជាពលរដ្ឋបានយ៉ាងទូលំទូលាយក្នុងខេត្តព្រៃវែង។ ជាមួយគ្នានេះ លោកប្រធានមន្ទីរក៏បានសំណូមពរដល់អាជ្ញាធរមូលដ្ឋាន ជួយផ្សព្វផ្សាយឲ្យបានទូលំទូលាយដល់អ្នកចិញ្ចឹមសត្វក្នុងការនាំសត្វមកចាក់វ៉ាក់សាំងឲ្យបានជោគជ័យ ក្នុងការគាំពារសុខភាពសត្វជូនប្រជាពលរដ្ឋអ្នកចិញ្ចឹមសត្វផងដែរ៕	2023-08-30T23:59:00+07:00	freshnewsasia.com	https://m.freshnewsasia.com/index.php/en/localnews/308047-2023-08-30-09-59-03.html
3ea13692-e9d2-49ee-91eb-9e63fcd25fd5	ជនជាតិវៀតណាមម្នាក់ ដេកស្លាប់នៅក្នុងបន្ទប់ ដោយសារជំងឺគាំងបេះដូង នៅបរិវេណក្រុមហ៊ុនកាស៊ីណូម៉ុកបាយ ក្រុងបាវិត	ជនជាតិវៀតណាមម្នាក់មានឈ្មោះ ផាម វ៉ាន់ហ្វាត (PHAM VAN HOAT) ភេទប្រុស អាយុ ៣៣ឆ្នាំ មុខរបរបុគ្គលិកក្រុមហ៊ុន កាន់លិខិតឆ្លងដែនលេខ P01531929 មានទីលំនៅហាយហ្វុង ប្រទេសវៀតណាម បានដេកស្លាប់នៅក្នុងបន្ទប់ក្នុងបរិវេណក្រុមហ៊ុនកាស៊ីណូម៉ុកបាយ ក្រុងបាវិត នៅព្រឹកថ្ងៃទី២៩ ខែសីហា ឆ្នាំ២០២៣ ស្ថិតនៅក្នុងភូមិបាវិតកណ្តាល សង្កាត់បាវិត ក្រុងបាវិត ខេត្តស្វាយរៀង។ ប្រភពពីសមត្ថកិច្ចប៉ុស្ដិ៍នគរបាលរដ្ឋបាលបាវិត បានឲ្យដឹងនៅថ្ងៃទី៣០ ខែសីហា ឆ្នាំ២០២៣នេះថា ក្រោយពីបានទទួលព័ត៌មាន ពីរដ្ឋបាលក្រុមហ៊ុនកាស៊ីណូម៉ុកបាយ បានរាយការណ៍ថា មានករណីមនុស្សដេកស្លាប់ នៅបន្ទប់លេខ5B 807 អគារB ជាន់ទី8 តំបន់5 ក្នុងបរិវេណក្រុមហ៊ុន។ ភ្លាមៗនោះ លោកឧត្តមសេនីយ៍ត្រីស្នងការរងទទួលផែនការងារនគរបាលព្រហ្មទណ្ឌខេត្ត បានដឹកនាំកម្លាំងជំនាញពិនិត្យកន្លែងកើតហេតុ នៃអធិការដ្ឋាននគរបាលក្រុងបាវិត សហការជាមួយកម្លាំងការិយាល័យ បច្ចេកទេសនិងវិទ្យាសាស្រ្ត ការិយាល័យនគរបាលព្រហ្មទណ្ឌខេត្ត និងលោកវេជ្ជបណ្ឌិត ភួង សំណាង គ្រូពេទ្យព្យាបាល នៃមន្ទីពេទ្យបង្អែកជីភូ ដោយមានការដឹកនាំសម្របសម្រួលនីតិវិធី ពីលោក ឈីវ អ៉ិចគង់ ព្រះរាជអាជា្ញរងនៃអយ្យការអមសាលាដំបូងខេត្តស្វាយរៀង ចុះទៅដល់កន្លែងកើតហេតុដើម្បីធ្វើការស្រាវជ្រាវ និងពិនិត្យ។ ប្រភពបានបន្ដទៀតថា ផ្អែកតាមការពិនិត្យកន្លែងកើតហេតុ និងសាកសព ការស្តាប់ចម្លើយសាក្សីបំភ្លឺ និងលោកវេជ្ជបណ្ឌិត ភួង សំណាង ក្រុមគ្រូពេទ្យព្យាបាលនៃមន្ទីពេទ្យបង្អែកជីភូ អាចសន្និដ្ឋានបានថាសាកសពឈ្មោះ ផាម វ៉ាន់ហ្វាត (PHAM VAN HOAT ) ភេទប្រុស អាយុ៣៣ឆ្នាំជនជាតិវៀតណាម ពិតជាស្លាប់ដោយសារគាំងបេះដូង ។ បច្ចុប្បន្ននេះសាកសពត្រូវបានបញ្ជូនតាមរថយន្តទៅប្រគល់ជូនការិយាល័យពិនិត្យវិភាគកន្លែងកើតហេតុ នៃនាយដ្ឋាននគរបាលបច្ចេកទេស និងវិទ្យាសាស្រ្តរក្សាទុកនៅរាជធានីភ្នំពេញ ដើម្បីបន្តនីតិវិធី៕	2023-08-30T20:36:00+07:00	freshnewsasia.com	https://m.freshnewsasia.com/index.php/en/localnews/308017-2023-08-30-06-36-24.html
34b59d12-3664-4b0a-875c-c35d1f7e40df	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី៣០ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-30T19:30:00+07:00	freshnewsasia.com	https://m.freshnewsasia.com/index.php/en/localnews/308013-2023-08-30-05-30-05.html
4875b124-becd-4711-bce8-82c111ba236d	អ្នកមានជំងឺ ៥មុខនេះ គួរទទួលទានជីនាងវងឲ្យទៀងទាត់	ជីនាងវងមានអត្ថប្រយោជន៍សុខភាពជាច្រើនដែលគេនិយមប្រើប្រាស់ជាទូទៅក្នុងការធ្វើម្ហូប ហើយអាចនឹងមានប្រយោជន៍ក្នុងការគ្រប់គ្រង ការពារជំងឺផ្សេងៗ ឬស្ថានភាពសុខភាព។ លើសពីនេះទៀយដែរ ជីនាងវងមិនត្រឹមតែល្អសម្រាប់សុខភាពនោះទេ ចំពោះអ្នកមានជំងឺ៥មុខបើសិនអាចទទួលទាន ជីនាងវងនឹងជួយឲ្យជំងឺកាន់តែឆាបជាសះស្បើយ។ ឧទាហរណ៍ប្រសិនបើការរលាកនៃមុននៅលើមុខ ជីនាងវងមានសមាសធាតុដូចជា flavonoids និងប្រេងសំខាន់ៗដែលមានលក្ខណៈសម្បត្តិប្រឆាំងនឹងការរលាក ការញ៉ាំជីជាទៀងទាត់នឹងជួយរក្សារាងកាយឲ្យមានសុខភាពល្អ និងមានប្រសិទ្ធភាពប្រឆាំងនឹងការរលាក។ ប៉ុន្តែគួរញ៉ាំឲ្យបានត្រឹមត្រូវ មិនច្រើនពេក។ ជំងឺក្រពះពោះវៀន ឬបញ្ហានៃរលាកក្រពះពោះវៀន ស្លឹកជីរអាចជួយដល់ការរំលាយអាហារ និងអាចបំបាត់ការមិនរំលាយអាហារ ហើមពោះ និងឧស្ម័នដោយសារលក្ខណៈសម្បត្តិ carminative របស់វា។ ដោយមិនចាំបាច់លេបថ្នាំណាមួយឡើយ។ ជីនាងវងជួយបញ្ចុះសំពាធឈាម និងកម្រិតកូឡេស្តេរ៉ុល វាមានតម្លៃអាហារូបត្ថម្ភល្អ ដូចជាវីតាមីន និងជាតិសរសៃ ដែលអាចជួយបន្ថយកម្រិតកូឡេស្តេរ៉ុលក្នុងឈាម។ ជីប្រភេទនេះ អាចជួយគ្រប់គ្រងកម្រិតជាតិស្ករក្នុងឈាម ដោយសារសក្តានុពលរបស់វាក្នុងការកែលម្អភាពប្រែប្រួលអាំងស៊ុយលីន។ ដូច្នេះមានអត្ថប្រយោជន៍បន្ថែមសម្រាប់អ្នកដែលមានជំងឺទឹកនោមផ្អែម។ ការទទួលទានជីនាងវងអាចផ្តល់អត្ថប្រយោជន៍ដល់អ្នកដែលមានជំងឺទឹកនោមផ្អែម។ ដោយសារតែវាមានសារធាតុ ដែលជួយគ្រប់គ្រងកម្រិតជាតិស្ករក្នុងឈាម។ ជីនាងវងមានសមាសធាតុដែលមានឥទ្ធិពលស្ងប់ស្ងាត់។ នេះអាចជួយកាត់បន្ថយភាពតានតឹង និងការថប់បារម្ភ នៅពេលទទួលទានជាប្រចាំ។ ដោយសារតែជីនាងវង មានសារធាតុចម្រាញ់មួយចំនួនដែលអាចជួយសម្រួលដល់ប្រព័ន្ធសរសៃប្រសាទផងដែរ៕	2023-08-30T15:20:00+07:00	kampucheathmey.com	https://www.kampucheathmey.com/health/568281
9354b2ba-effb-4cd2-9073-f5bc27637f5a	ស្ថាប័នរដ្ឋាភិបាល តំណាងទីភ្នាក់ងារ USAID និងអង្គការពាក់ព័ន្ធ បើកកិច្ចសន្ទនាកម្រិតប្រទេសពីកិច្ចប្រជុំកម្រិតខ្ពស់របស់អង្គការសហប្រជាជាតិស្តីពីជំងឺរបេង ២០២៣	ក្រសួង ស្ថាប័នរាជរដ្ឋាភិបាល តំណាងទីភ្នាក់ងារសហរដ្ឋអាមេរិកសម្រាប់អភិវឌ្ឍន៍អន្តរជាតិ (USAID) សង្គមស៊ីវិល និងបណ្តាញអ្នករងផលប៉ះពាល់ដោយសារជំងឺរបេង (TBpeople Cambodia) នៅព្រឹកថ្ងៃទី២៩ ខែសីហា ឆ្នាំ២០២៣នេះ បានបើកក្នុងកិច្ចសន្ទនាកម្រិតប្រទេសស្តីពីកិច្ចប្រជុំកម្រិត ខ្ពស់របស់អង្គការសហប្រជាជាតិស្តីពីជំងឺរបេង (United Nations High-Level Meeting on TB ឬ UNHLM-TB) ឆ្នាំ២០២៣។ កិច្ចសន្ទនានា ដើម្បីពិភាក្សា និងចែករំលែកនូវបច្ចុប្បន្នភាពព័ត៌មានសំខាន់ៗ ជាមួយស្ថាប័នរដ្ឋាភិបាល ទីភ្នាក់ងារអង្គការសហប្រជាជាតិ សង្គមស៊ីវិល និងបណ្តាញអ្នករងផលប៉ះពាល់ដោយសារជំងឺរបេង (TBpeople Cambodia) ដើម្បីចូលរួមជាយុទ្ធសាស្រ្តក្នុងកិច្ចប្រជុំកម្រិតខ្ពស់របស់អង្គការសហប្រជាជាតិស្តីពីជំងឺរបេង ឆ្នាំ២០២៣។ កិច្ចសន្ទនានេះបានធ្វើឡើងដោយមានការចូលរួមពីលោកស្រី មាន សំអាន ប្រធានគណៈកម្មការទី៨ នៃព្រឹទ្ធសភា សម្តេចវិបុលសេនាភក្តី សាយ ឈុំ ប្រធានព្រឹទ្ធសភា, លោកវេជ្ជបណ្ឌិត ម៉ៅ តាន់អ៊ាង អនុរដ្ឋលេខាធិការ និងតំណាងលោកសាស្ត្រាចារ្យ ឈាង រ៉ា រដ្ឋមន្រ្តីក្រសួងសុខាភិបាល, តំណាង ក្រសួងការបរទេស និងសហប្រតិបត្តិការអន្តរជាតិ, តំណាង មកពីព្រឹទ្ធសភាជាតិ រដ្ឋសភាពជាតិ ក្រសួង និងស្ថាប័នជាតិពាក់ព័ន្ធ, លោកវេជ្ជបណ្ឌិត ហួត ចាន់យុដា ប្រធានមជ្ឈមណ្ឌលជាតិកំចាត់រោគរបេង និងហង់សិន, លោកវេជ្ជបណ្ឌិត ដេង សិរង្គា តំណាងអង្គការសុខភាពពិភពលោកប្រចាំនៅកម្ពុជា, លោក ជួប សុខចំរើន នាយកប្រតិបត្តិអង្គការខាណា និងជានាយកគ្រប់គ្រងគម្រោងខំមីត (COMMIT), តំណាងទីភ្នាក់ងារសហរដ្ឋអាមេរិកសម្រាប់អភិវឌ្ឍន៍អន្តរជាតិ (USAID) ប្រចាំនៅកម្ពុជា។ កិច្ចសន្ទនានេះ ត្រូវបានសហការរៀបចំឡើងដោយមជ្ឈមណ្ឌលជាតិកំចាត់រោគរបេង និងហង់សិន រួមជាមួយអង្គការសុខភាពពិភពលោកនៅកម្ពុជា និងអង្គការខាណា (KHANA) ក្រោមជំនួយគាំទ្រទាំងបច្ចេកទេស និងហិរញ្ញវត្ថុ ពីអង្គការស្តុបធីប៊ីផាតណឺស៊ីប (Stop TB Partnership) និងអង្គការបណ្តាញអាប់កាសូ (APCASO)។ កិច្ចសន្ទនានេះបានធ្វើឡើងនៅសណ្ឋាគារសាន់វ៉េ រាជធានីភ្នំពេញ។ តាងនាមឱ្យសម្តេចវិបុលសេនាភក្តី សាយ ឈុំ, លោកស្រី មាន សំអាន បានបញ្ជាក់អំពីសារៈសំខាន់ និងភាពចាំបាច់ សម្រាប់ប្រទេសកម្ពុជារបស់យើង ដើម្បីត្រៀមខ្លួនឱ្យបានកាន់តែល្អប្រសើរ និងដំណើរការនានាបានរួចជាស្រេច សម្រាប់ការចូលរួមនៅក្នុងកិច្ចប្រជុំកម្រិតខ្ពស់របស់អង្គការសហប្រជាជាតិស្តីពីជំងឺរបេង នាថ្ងៃទី២២ ខែកញ្ញា ឆ្នាំ២០២៣ នៅក្រុងទីក្រុងញូយ៉ក សហរដ្ឋអាមេរិក នាពេលខាងមុខនេះ។ ជាមួយគ្នានេះលោកស្រី មាន សំអាន បានថ្លែងថា កិច្ចសន្ទនានេះ គឺជាកិច្ចប្រជុំកម្រិតប្រទេសលើកទី៣ សម្រាប់ប្រទេសកម្ពុជា ដោយកិច្ចប្រជុំលើកទី១ ត្រូវបានរៀបចំឡើងក្នុង ខែកក្កដា ឆ្នាំ២០២២ និងលើកទី២ នៅដើមឧសភា ឆ្នាំ២០២៣ និងលើកទី៣ កំពុងតែបានរៀបចំឡើងនៅថ្ងៃនេះ។ សកម្មភាព និងគំនិតផ្តួចផ្តើមទាំងអស់នេះបានស្តែងឱ្យឃើញថាប្រទេសកម្ពុជាបានកំពុងតែយកចិត្តទុកដាក់ជាខ្លាំង សម្រាប់កិច្ចប្រជុំកម្រិតខ្ពស់របស់អង្គការសហប្រជាជាតិស្តីពីជំងឺរបេង ជាមួយនឹងផែនទីចង្អុលផ្លូវ និងពេលវេលាជាក់លាក់ ក្នុងកិច្ចខិតខំប្រឹងប្រែងឈានទៅសម្រេចបាននៅគោលដៅ និងការប្តេជ្ញាចិត្តឈានទៅបញ្ចប់ជំងឺរបេងនាឆ្នាំ២០៣០។ លោកវេជ្ជបណ្ឌិត ម៉ៅ តាន់អ៊ាង បានលើកឡើងថា កិច្ចសន្ទនាលើកទី៣នេះ នឹងរួមចំណែកផ្តល់អនុសាសន៍ ក៏ដូចជាធាតុចូលសំខាន់ៗនានារបស់ក្រសួងសុខាភិបាល ក្នុងដំណើរត្រៀមខ្លួន ការរៀបចំ និងឆ្លើយតបទៅនឹងការប្ញេជ្ញាចិត្តរបស់ប្រទេសកម្ពុជា ព្រមជាមួយផ្តល់នូវវឌ្ឍនភាពនានា ដោយផ្អែកលលគោលដៅ និងសូចនាករដែលបានកំណត់។ សូមបញ្ជាក់ផងដែរថា គោលដៅសំខាន់ៗដែលកម្ពុជា នឹងធ្វើសេចក្តីរាយការណ៍រួមាន៖ ក្នុងនោះរួមមានលទ្ធផល ឬវឌ្ឍនភាពនៃការស្វែងរកករណីរបេងគ្រប់សណ្ឋាន របេងស៊ាំថ្នាំ របេងកុមារ ការព្យាបាលបង្ការជំងឺរបេង (TPT) តម្រូវការធនធាន និងការឆ្លើយតបជំងឺរបេងជាលក្ខណៈពហុវិស័យផងដែរ។ ជាការកត់សម្គាល់កន្លងមក ប្រទេសកម្ពុជា បានបំពេញស្ទើតែគ្រប់គោលដៅសំខាន់ៗ ជាពិសេសល្បាក់សេវារបេង រួមមានកិច្ចបង្ការ ឬការបង្ការជំងឺរបេង ការធ្វើរោគវិនិច្ឆ័យ ការព្យាបាល និងសកម្មភាពគាំទ្រជំងឺរបេងនានាផងដែរ។ បើតាមលោកវេជ្ជបណ្ឌិត ហួត ចាន់យុដា បានថ្លែងថា កិច្ចសន្ទនាថ្ងៃនេះ ត្រូវបានផ្តួចផ្តើមគំនិត និងរៀបចំឡើង ដើម្បីអនុញ្ញាតឱ្យកម្មវិធីជាតិកំចាត់រោគរបេង ពិសេសក្រសួងសុខាភិបាលកម្ពុជា បានត្រៀមខ្លួនរួចស្រេច រួមជាមួយគណៈប្រតិភូរាជរដ្ឋាភិបាល សម្រាប់ការចូលរួម នៃមហាសន្និបាទរបស់អង្គការសហប្រជាជាតិ ហើយជាពិសេសនោះ គឺកិច្ចប្រជុំកម្រិតខ្ពស់របស់អង្គការសហប្រជាជាតិស្តីពីជំងឺរបេង ២០២៣ ដែលនឹងប្រព្រិត្តទៅនាថ្ងៃខែកញ្ញា ឆ្នាំ២០២៣ ខាងមុខនេះ៕	2023-08-29T22:52:00+07:00	freshnewsasia.com	https://m.freshnewsasia.com/index.php/en/localnews/307928-2023-08-29-08-52-25.html
40b7c468-cdce-4d29-beb3-c8fd33968a81	អាជ្ញាធរខេត្តកំពង់ចាម បើកយុទ្ធនាការ ចាក់វ៉ាក់សាំង ការពារជំងឺឆ្លងសត្វពាហនៈ ជូនប្រជាកសិករ	កំពង់ចាម៖ អភិបាលខេត្តកំពង់ចាម លោក អ៊ុន ចាន់ដា និងលោក គឹម សាវឿន អគ្គនាយករង សុខភាពសត្វ និងផលិតកម្មសត្វ នៅព្រឹកថ្ងៃទី ២៩ ខែសីហា ឆ្នាំ២០២៣ នេះ បានអញ្ជើញបើកយុទ្ធនាការចាក់វ៉ាក់សាំងការពារជំងឺឆ្លងសត្វពាហនៈ ជូនប្រជាកសិករ នៅភូមិកំពង់ត្រុំក្រោម ឃុំកោះមិត្ត ស្រុកកំពង់សៀម ។ អភិបាលខេត្តកំពង់ចាម លោក អ៊ុន ចាន់ដា បានមានប្រសាសន៍ថា មួយរយៈកន្លងទៅ ដែលអាជ្ញាធរខេត្ត មិនបានធ្វើពិធីជួបជុំបើកយុទ្ធនាការចាក់វ៉ាក់សាំងការពារជំងឺឆ្លង ដល់សត្វពាហនៈ ដោយសារតែបញ្ហាជំងឺកូវីដ១៩ ។ ប៉ុន្តែថ្ងៃនេះ អាចនិយាយបានថា ជាការចាប់ផ្ដើមដំបូង ក្នុងការជួបជុំជាមួយនិងប្រជាកសិករ ដើម្បីបើកយុទ្ធនាការចាក់វ៉ាក់សាំងការពារជំងឺអ៊ុតក្តាម និងជំងឺសារទឹក ដល់សត្វគោ ក្របី របស់ប្រជាកសិករយើង បន្ទាប់ពីប្រទេសយើងបានបិទបញ្ចប់ការបោះឆ្នោត និងរៀបចំរដ្ឋាភិបាលថ្មី ដែលមាន លោក កិត្តិទេសាភិបាល បណ្ឌិត ហ៊ុន ម៉ាណែត ជានាយករដ្ឋមន្ត្រី ។ លោកអភិបាលខេត្ត បានបញ្ជាក់ថា ការជួបជុំគ្នាថ្ងៃនេះ គឺមានសារៈសំខាន់ណាស់ បន្ទាប់ពីបានបើកយុទ្ធនាការចាក់វ៉ាក់សាំងសត្វពាហនៈ របស់ប្រជាកសិករយើងនៅទីនេះ ក៏អាចឱ្យប្រជាកសិករយើងនាំដំណឹងនេះ ផ្សព្វផ្សាយបន្តទៀត ដើម្បីឲ្យប្រជាពលរដ្ឋយើង ឯទៀតបានយល់ដឹង និងចេះថែទាំ អំពីសុខភាពសត្វរបស់ពួកគាត់ និងបានទទួលផលចំណេញច្រើនពីការចិញ្ចឹមសត្វត្រឡប់មកវិញ ដើម្បីលើកកម្ពស់កម្រិតជីវភាពរបស់បងប្អូនប្រជាពលរដ្ឋយើង។ លោក គឹម សាវឿន អគ្គនាយករង សុខភាពសត្វ និងផលិតកម្មសត្វ បានលើកឡើងផងដែរថា រាជរដ្ឋាភិបាលថ្មីក្រុមការដឹកនាំរបស់ លោក កិត្តិទេសាភិបាលបណ្ឌិត ហ៊ុន ម៉ាណែត បានដាក់ចេញយុទ្ធសាស្ត្របញ្ចកោណ ក្នុងនោះ មានគោលការណ៍ពីរ ក្នុងវិស័យកសិកម្ម ដោយ ៖ ទី១ មានការសម្របសម្រួលលើកទឹកចិត្ត នៅការអភិវឌ្ឍន៍ ផលិតកម្មកសិកម្ម ទីផ្សារនិងតម្លៃធ្វើម៉េចឱ្យផលិតផលរបស់កសិករយើង មានតម្លៃសមរម្យ ។ ទី២ គឺរាជរដ្ឋាភិបាលក្នុងអាណត្តិថ្មីនេះ និងជំរុញវិស័យកសិកម្ម ដោយដាក់បន្ថែមនូវមន្ត្រីបច្ចេកទេស តាមបណ្ដាឃុំ ទូទាំងប្រទេស ជាង ១.០០០ នាក់ ដើម្បីជួយដល់ប្រជាកសិករយើង ដែលប្រកបមុខរបរកសិកម្ម ។ លោក គឹម សាវឿន បានបន្តថា វិស័យចិញ្ចឹមសត្វ មិនខុសគ្នាពីការដាំដំណាំនោះទេ គឺប្រជាកសិករយើងត្រូវពឹងផ្អែកលើកត្តាមួយចំនួន ដូចជាការមានទីកន្លែងច្បាស់លាស់ , ពូជសត្វដែលល្អ និងការថែទាំសុខភាពសត្វ ៕ By. Kizona	2023-08-29T21:09:00+07:00	dap-news.com	https://dap-news.com/national/2023/08/29/354692/
90580e18-5b0d-4d24-95ee-a1107767e1ba	អភិបាលខេត្តកំពង់ចាម បើកយុទ្ធនាការចាក់វ៉ាក់សាំងការពារជំងឺឆ្លងសត្វពាហនៈ ជូនប្រជាកសិករនៅឃុំកោះមិត្ត	អភិបាលខេត្តកំពង់ចាមលោក អ៊ុន ចាន់ដា និងលោក គឹម សាវឿន អគ្គនាយករង នៃអគ្គនាយកដ្ឋានសុខភាពសត្វ និងផលិតកម្មសត្វ នៅព្រឹកថ្ងៃទី២៩ ខែសីហា ឆ្នាំ២០២៣ បានអញ្ជើញបើកយុទ្ធនាការ ចាក់វ៉ាក់សាំងការពារជំងឺឆ្លងសត្វពាហនៈ ជូនប្រជាកសិករ នៅភូមិកំពង់ត្រុំក្រោម ឃុំកោះមិត្ត ស្រុកកំពង់សៀម។ អភិបាលខេត្តកំពង់ចាម បានថ្លែងថា មួយរយៈកន្លងទៅ ដែលអាជ្ញាធរខេត្ត មិនបានធ្វើពិធីជួបជុំបើកយុទ្ធនាការចាក់វ៉ាក់សាំងការពារជំងឺឆ្លង ដល់សត្វពាហនៈ ដោយសារតែបញ្ហាជំងឺកូវីដ១៩។ ប៉ុន្តែថ្ងៃនេះ អាចនិយាយបានថា ជាការចាប់ផ្ដើមដំបូង ក្នុងការជួបជុំជាមួយនិងប្រជាកសិករ ដើម្បីបើកយុទ្ធនាការចាក់វ៉ាក់សាំងការពារជំងឺអ៊ុតក្តាម និងជំងឺសារទឹក ដល់សត្វគោ ក្របី របស់ប្រជាកសិករយើង បន្ទាប់ពីប្រទេសយើងបានបិទបញ្ចប់ការបោះឆ្នោត និងរៀបចំរាជរដ្ឋាភិបាលថ្មី ដែលមានឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត ជានាយករដ្ឋមន្ត្រី។ លោកអភិបាលខេត្ត បានបញ្ជាក់ថា ការជួបជុំគ្នាថ្ងៃនេះ គឺមានសារៈសំខាន់ណាស់ បន្ទាប់ពីបានបើកយុទ្ធនាការចាក់វ៉ាក់សាំងសត្វពាហនៈរបស់ប្រជាកសិករយើងនៅទីនេះ ក៏អាចឱ្យប្រជាកសិករយើងនាំដំណឹងនេះ ផ្សព្វផ្សាយបន្តទៀត ដើម្បីឲ្យប្រជាពលរដ្ឋយើង ឯទៀតបានយល់ដឹង និងចេះថែទាំ អំពីសុខភាពសត្វរបស់ពួកគាត់ និងបានទទួលផលចំណេញច្រើនពីការចិញ្ចឹមសត្វត្រឡប់មកវិញ ដើម្បីលើកកម្ពស់កម្រិតជីវភាពរបស់ បងប្អូនប្រជាពលរដ្ឋយើង។ មានការសម្របសម្រួលលើកទឹកចិត្ត នៅការអភិវឌ្ឍន៍ ផលិតកម្មកសិកម្ម ទីផ្សារនិងតម្លៃធ្វើម៉េចឱ្យផលិតផលរបស់កសិករយើង មានតម្លៃសមរម្យ។ រាជរដ្ឋាភិបាលក្នុងអាណត្តិថ្មីនេះ និងជំរុញវិស័យកសិកម្ម ដោយដាក់បន្ថែមនូវមន្ត្រីបច្ចេកទេស តាមបណ្ដាឃុំ ទូទាំងប្រទេស ជាង ១.០០០ នាក់ ដើម្បីជួយដល់ប្រជាកសិករយើង ដែលប្រកបមុខរបរកសិកម្ម។ លោក គឹម សាវឿន បានបន្តថា វិស័យចិញ្ចឹមសត្វ មិនខុសគ្នាពីការដាំដំណាំនោះទេ គឺប្រជាកសិករយើងត្រូវពឹងផ្អែកលើកត្តាមួយចំនួន ដូចជាការមានទីកន្លែងច្បាស់លាស់ ពូជសត្វដែលល្អ និងការថែទាំសុខភាពសត្វ៕	2023-08-29T20:32:00+07:00	freshnewsasia.com	https://m.freshnewsasia.com/index.php/en/localnews/307901-2023-08-29-06-32-40.html
36ac2213-98dc-446a-b83f-eecb582b21e9	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៩ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-29T19:08:00+07:00	freshnewsasia.com	https://m.freshnewsasia.com/index.php/en/localnews/307880-2023-08-29-05-08-16.html
a7360ad4-d7b1-4402-81ce-42bf7561466b	មន្ទីរពេទ្យគន្ធបុប្ផាភ្នំពេញ សង្គ្រោះជីវិតក្មេងម្នាក់ កើតជំងឺគ្រុនឈាមកម្រិតធ្ងន់ នៅដង្ហើមចុងក្រោយ រហូតរស់រានមានជីវិតឡើងវិញ	ក្មេងប្រុស អាយុ ៨ ឆ្នាំ ម្នាក់ ព្យាបាលជំងឺគ្រុនឈាម ឯគ្លីនិកឯកជនមួយ ក្នុងខេត្តត្បូងឃ្មុំ ដាក់សេរ៉ូមអស់ ៤ លីត្រ ជំងឺនៅតែធ្ងន់ធ្ងរ ក៏ត្រូវបានឪពុកម្ដាយយកមកសម្រាកព្យាបាលសង្គ្រោះបន្ទាន់នៅដង្ហើមចុងក្រោយ នាមន្ទីរពេទ្យគន្ធបុប្ផាភ្នំពេញ រហូតមានជីវិតរស់ឡើងវិញ។ តាមរយៈផេកហ្វេសប៊ុកផ្លូវការDr. Beat Richner បានឲ្យដឹងកាលពីថ្ងៃទី ២៨ ខែសីហា ឆ្នាំ ២០២៣ នេះថា មានក្មេងប្រុសម្នាក់ អាយុ ៨ ឆ្នាំ ត្រូវបានព្យាបាលជំងឺគ្រុនឈាម នៅឯគ្លីនិកឯកជនមួយ ក្នុងខេត្តត្បូងឃ្មុំ ដាក់សេរ៉ូមអស់ ៤ លីត្រ ពេលជំងឺធ្ងន់ធ្ងរ ក៏ត្រូវបានឪពុកម្ដាយយកមកសម្រាកព្យាបាលនៅដង្ហើមចុងក្រោយ និងត្រូវបានសង្គ្រោះបន្ទាន់នៅគន្ធបុប្ផាភ្នំពេញ។ ផេកហ្វេសប៊ុកដដែល បន្តថា ក្មេងប្រុសខាងលើ មានជំងឺគ្រុនឈាមកម្រិតធ្ងន់ធ្ងរស្មុគស្មាញបំផុត (EDS): អស់ជីពចរ (shock syndrome) # ៥ ដង ក្នុងរយៈពេល ៤៨ ម៉ោង (5 times repeated cardiovascular collapses-shocks within 48h) និងហូរឈាមក្នុងក្រពះពោះវៀន ហើមសួត ក្នុងបន្ទប់សង្គ្រោះបន្ទាន់ នៃមន្ទីរពេទ្យគន្ធបុប្ផា។ ក្មួយប្រុស ត្រូវបានសង្គ្រោះជីវិត ដោយប្រើឈាម-ប្លាស្មា និងប្លាកែត សរុបអស់ “៧ ប្លោក” និងជំនួយម៉ាស៊ីនសប់ដង្ហើម។ ហើយថ្ងៃនេះ ក្មួយប្រុស មានជីវិតរស់ឡើងវិញហើយ។ ផេកហ្វេសប៊ុកដដែល បានអំពាវនាវដល់ប្រជាពលរដ្ឋ រួមគ្នាកម្ចាត់ និងបំបាត់ជម្រកមូសខ្លា ដោយសាររដូវភ្លៀងមិនទាន់បញ្ចប់ទេ ហើយសូមការពារបុត្រធីតា កុំឲ្យមូសខ្លាខាំ ព្រោះជំងឺគ្រុនឈាម អាចវិវត្តយ៉ាងលឿនទៅជាធ្ងន់ធ្ងរស្មុគស្មាញ និងអាចសម្លាប់កុមារបាន។ ជាមួយគ្នានេះ មន្ទីរពេទ្យគន្ធបុប្ផា បានអរគុណ និងកោតសរសើរដល់ក្រុមគ្រូពេទ្យឯកទេសសង្គ្រោះបន្ទាន់ នៃមន្ទីរពេទ្យគន្ធបុប្ផាភ្នំពេញ ដែលសង្គ្រោះជីវិតក្មេងប្រុសមានជំងឺគ្រុនឈាមកម្រិតធ្ងន់ធ្ងរស្មុគស្មាញបំផុត មួយនេះ។ ក្នុងនោះ មន្ទីរពេទ្យគន្ធបុប្ផា ក៏អរគុណមជ្ឈមណ្ឌលជាតិផ្ដល់ឈាម ដែលតែងតែផ្ដល់ចម្រោះប្លាកែតទាន់ពេលវេលា។ ជាចុងក្រោយ មន្ទីរពេទ្យគន្ធបុប្ផា ក៏បានអរគុណមូលនិធិគន្ធបុប្ផាកម្ពុជា និងមូលនិធិគន្ធបុប្ផាស្វីស ព្រមទាំងសប្បុរសជនគ្រប់លំដាប់ថ្នាក់ ដែលតែងតែគាំទ្រដល់ដំណើរការមន្ទីរពេទ្យគន្ធបុប្ផា។ គួរជម្រាបថា រាល់ការព្យាបាលទាំងអស់ គឺ ឥតគិតថ្លៃ សម្រាប់គ្រប់ៗ គ្នា ដោយគ្មានការរើសអើងចំពោះបុគ្គលណាម្នាក់ឡើយ៕ អត្ថបទ ៖ ពិសី	2023-08-29T16:43:00+07:00	kampucheathmey.com	https://www.kampucheathmey.com/health/567953
96f5f3ff-5a7c-4d57-861f-99ceba92feb0	កូរ៉េខាងជើងអនុញ្ញាតឱ្យពលរដ្ឋខ្លួននៅបរទេសចូលស្រុកវិញ បន្ទាប់ពីមានការបិទខ្ទប់ដោយសារការរាតត្បាតជំងឺកូវីដ១៩	ប្រព័ន្ធផ្សព្វផ្សាយរដ្ឋបានរាយការណ៍កាលពីថ្ងៃអាទិត្យ ទី២៧ ខែសីហាថា ប្រទេសកូរ៉េខាងជើងបានអនុញ្ញាតឱ្យពលរដ្ឋខ្លួននៅក្រៅប្រទេសចូលស្រុកវិញ បន្ទាប់ពីមានការរឹតត្បិតដ៏តឹងរ៉ឹងនៅតាមព្រំដែនអស់ជាច្រើនឆ្នាំក្នុងអំឡុងពេលជំងឺរាតត្បាតកូវីដ១៩។ នៅក្នុងសេចក្តីថ្លែងការណ៍មួយដែលទីភ្នាក់ងារសារព័ត៌មាន KCNA ទទួលបាន ទីភ្នាក់ងារបង្ការជំងឺក្នុងគ្រាអាសន្នរបស់រដ្ឋបានលើកឡើងកាលពីថ្ងៃសៅរ៍ ទី២៦ ខែសីហាថា ការអនុញ្ញាតនេះធ្វើឡើងស្របតាមការកែសម្រួលកម្រិតវិធានការប្រឆាំងការរីករាលដាលរបស់កូរ៉េខាងជើង បន្ទាប់ពី«ស្ថានភាពជំងឺរាតត្បាតទូទាំងពិភពលោកមានការអន់ថយ»។ សេចក្តីថ្លែងការណ៍នោះបានលើកឡើងថា «អ្នកដែលបានត្រឡប់មកវិញនឹងត្រូវដាក់ឱ្យស្ថិតក្រោមការសង្កេតផ្នែកវេជ្ជសាស្រ្តត្រឹមត្រូវនៅបន្ទប់ចត្តាឡីស័កសម្រាប់រយៈពេល១សប្តាហ៍»។ ការប្រកាសនេះធ្វើឡើងប៉ុន្មានថ្ងៃបន្ទាប់ពីជើងហោះហើរ Air Koryo ពីទីក្រុងព្យុងយ៉ាងបានចុះចតនៅទីក្រុងប៉េកាំងជាលើកដំបូងចាប់តាំងពីពេលបិទខ្ទប់ដោយសារជំងឺរាតត្បាតបានចាប់ផ្តើមក្នុងឆ្នាំ២០២០ ចំពេលមានការបើកព្រំដែនឡើងវិញយឺតៗរបស់ប្រទេសមួយនេះ ដែលស្ថិតក្នុងចំណោមប្រទេសឯកោខាងនយោបាយ និងសេដ្ឋកិច្ចបំផុតក្នុងពិភពលោក។ គេមិនទាន់ដឹងច្បាស់ភ្លាមៗទេថាតើអ្នកណាជាអ្នកជិះយន្តហោះនោះ ប៉ុន្តែក្រុមហ៊ុនទេសចរណ៍របស់ប្រទេសលោកខាងលិចដែលធ្វើប្រតិបត្តិការនៅក្នុងប្រទេសកូរ៉េខាងជើងបានថ្លែងថា វាទំនងជាជើងហោះហើរដែលនឹងដឹកជនជាតិកូរ៉េខាងជើងដែលបានជាប់គាំងនៅក្នុងប្រទេសចិន ដោយសារការបិទព្រំដែនជាច្រើនឆ្នាំ ត្រឡប់មកកូរ៉េខាងជើងវិញ។ ចរាចរណ៍រថភ្លើងដឹកទំនិញនិងកប៉ាល់បានកើនឡើងជាបណ្តើរៗកាលពីឆ្នាំមុន ប៉ុន្តែកូរ៉េខាងជើងទើបតែចាប់ផ្តើមអនុញ្ញាតឱ្យអ្នកដំណើរអន្តរជាតិមួយចំនួនធ្វើដំណើរ។ ជាលើកដំបូងចាប់តាំងពីមុនពេលជំងឺរាតត្បាត គណៈប្រតិភូរដ្ឋាភិបាលចិននិងរុស្ស៊ីបានហោះហើរទៅកាន់ទីក្រុងព្យុងយ៉ាងកាលពីខែមុន ហើយក្នុងខែនេះ រថយន្តក្រុងដែលដឹកអត្តពលិកកូរ៉េខាងជើងទៅប្រកួតកីឡាតេក្វាន់ដូនៅប្រទេសកាហ្សាក់ស្ថានបានឆ្លងព្រំដែនចូលប្រទេសចិន។ គណៈប្រតិភូបរទេសជាច្រើនបានបិទស្ថានទូតរបស់ពួកគេក្នុងទីក្រុងព្យុងយ៉ាង ដោយសារតែពួកគេមិនអាចផ្លាស់ប្តូរបុគ្គលិក ឬដឹកជញ្ជូនសម្ភារៈសម្រាប់ជំងឺរាតត្បាតបានច្រើន៕	2023-08-29T07:00:00+07:00	khmer.voanews.com	https://khmer.voanews.com/a/north-korea-approves-return-of-its-citizens-from-abroad-after-covid-lockdown/7245928.html
89cd86df-115d-46bc-9580-3093e8f66c99	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៨ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-28T19:02:00+07:00	freshnewsasia.com	https://m.freshnewsasia.com/index.php/en/localnews/307734-2023-08-28-05-02-10.html
e84b9cb6-526d-4845-9ebe-07b7f4e308b4	អ្នកជំនាញស្នើដោះស្រាយរួមគ្នាជាបន្ទាន់ករណីកុមារកម្ពុជាមួយចំនួនស្លាប់ដោយសារបំពុលខ្យល់	ការវាយតម្លៃសុខភាពកុមារ និងបរិស្ថាននៅកម្ពុជាជាលើកដំបូង បានរកឃើញហានិភ័យសំខាន់ៗមួយចំនួន ទាមទារដោះស្រាយរួមគ្នាជាបន្ទាន់ជួយដល់កុមារ។ ការបង្ហាញពីរបកគំហើញនេះ ធ្វើឡើងនៅក្នុងសិក្ខាសាលារយៈពេលមួយថ្ងៃ កាលពីថ្ងៃទី ២៥ ខែសីហា ដោយមានការចូលរួមពីក្រសួង-ស្ថាប័នចំនួន ២៩ ទាំងនៅថ្នាក់ជាតិ និងថ្នាក់ក្រោមជាតិ។ នាយកអង្គការយូនីសេហ្វ (Unicef) ប្រចាំប្រទេសកម្ពុជា លោកបណ្ឌិត វីល ផាកស៍ (Dr. Will Parks) លើកឡើង កាលពីថ្ងៃទី២៦ ខែសីហា ថា វិបត្តិអាកាសធាតុ គឺជាវិបត្តិសិទ្ធិកុមារ។ កុមារកម្ពុជាបច្ចុប្បន្នកំពុងប្រឈម គ្រោះថ្នាក់បរិស្ថាន និងបណ្តាលឲ្យប៉ះពាល់ធ្ងន់ធ្ងរ ដល់សិទ្ធិជាមូលដ្ឋានរបស់ពួកគេ រួមទាំងសិទ្ធិរស់រានមានជីវិត និងលូតលាស់ផងដែរ។ កុមារអាយុក្រោម ៥ឆ្នាំ ជិតមួយនាក់ក្នុងចំណោមប្រាំនាក់ ស្លាប់ដោយសារការបំពុលខ្យល់។ អង្គការសុខភាពពិភពលោកប៉ាន់ប្រមាណថា ជាងមួយភាគបួន (១/៤) នៃករណីស្លាប់របស់កុមារអាយុក្រោម ៥ឆ្នាំ អាចបង្ការនិងទប់ស្កាត់បាន តាមរយៈការដោះស្រាយហានិភ័យបរិស្ថាន។ របកគំហើញដដែលបង្ហាញទៀតថា ការប្រែប្រួលអាកាសធាតុ និងការសឹករិចរិលបរិស្ថាន កំពុងគំរាមកំហែងយ៉ាងធ្ងន់ធ្ងរដល់ការរស់រានមានជីវិត សុខភាព ការអប់រំ កិច្ចគាំពារ និងសុខុមាលភាពរបស់កុមារ។ ការកើនឡើងនៃជំងឺមហារីក ជំងឺទឹកនោមផ្អែម វិបត្តិអភិវឌ្ឍន៍ផ្នែកប្រព័ន្ធប្រសាទ និងជំងឺហឺត ក៏កើតឡើងព្រមគ្នាផងដែរ ទៅនឹងការកើនឡើងយ៉ាងគំហុកនៃការបំពុលខ្យល់ ការបំពុលទឹក និងការប្រើប្រាស់សារធាតុគីមី នៅក្នុងផលិតផលប្រចាំថ្ងៃ ដូចជា ចំណីអាហារ និងថ្នាំសម្លាប់សត្វល្អិត ជាដើម។ អង្គការយូនីសេហ្វ អំពាវនាវដល់ភាគីពាក់ព័ន្ធទាំងអស់ រួមទាំងរដ្ឋាភិបាលកម្ពុជា ដៃគូអភិវឌ្ឍន៍ វិស័យឯកជន គ្រឹះស្ថានសិក្សា និងសង្គមស៊ីវិល ត្រូវធ្វើសកម្មភាពរួមគ្នា ដើម្បីកាត់បន្ថយហានិភ័យសុខភាពបរិស្ថាន ជាពិសេសចំពោះកុមារ។ សកម្មភាពទាំងនោះរួមមាន ពង្រឹងការអនុវត្តគោលនយោបាយ បទប្បញ្ញត្តិ គ្រប់គ្រងសារធាតុបំពុល សារធាតុកខ្វក់ ពង្រឹងសមត្ថភាពអ្នកផ្តល់សេវាថែទាំសុខភាព លើកកម្ពស់ការយល់ដឹងជាសាធារណៈ និងការចូលរួមរបស់សហគមន៍ ព្រមទាំងយុវជនក្នុងការដោះស្រាយបញ្ហាការប្រែប្រួលអាកាសធាតុ និងបរិស្ថាន៕	2023-08-28T18:03:01+07:00	rfa.org	https://www.rfa.org/khmer/news/health/cambodia-first-children-environmental-health-assessment-08282023070028.html
07cbda28-196a-4a02-b959-afa54473dbda	អាហារ ៤មុខ ជួយគ្រប់គ្រងជាតិស្ករក្នុងឈាម សម្រាប់អ្នកជំងឺទឹកនោមផ្អែម	សម្រាប់អ្នកជំងឺទឹកនោមផ្អែម ការត្រួតពិនិត្យកម្រិតជាតិស្ករក្នុងឈាមជាទៀងទាត់គឺចាំបាច់។ ប្រសិនបើកម្រិតជាតិស្ករមិនធម្មតា វាអាចបណ្តាលឲ្យដួលសន្លប់ បាត់បង់ស្មារតី និងអាចគំរាមកំហែងដល់អាយុសជីវិតបាន។ ដូច្នេះ ការគ្រប់គ្រងកម្រិតជាតិស្ករក្នុងឈាម គឺជារឿងសំខាន់បំផុតសម្រាប់អ្នកជំងឺទឹកនោមផ្អែម រួមទាំងអ្នកដែលប្រឈមនឹងជំងឺទឹកនោមផ្អែម ពោលគឺអ្នកដែលជាតិស្ករក្នុងឈាមឡើងខ្ពស់ខ្លាំង រហូតដល់គ្រូពេទ្យព្រមាន។ អាហារដែលជួយគ្រប់គ្រងជាតិស្ករក្នុងឈាម សម្រាប់អ្នកជំងឺ និងអ្នកដែលមានហានិភ័យនៃជំងឺទឹកនោមផ្អែម។ ម្សៅចម្រាញ់ ដូចជាអង្ករស នំបុ័ងពណ៌ស គឺជាម្សៅដែលអាចរំលាយទៅជាជាតិស្ករច្រើន សារធាតុចិញ្ចឹមផ្សេងទៀតតិច ។ ដូច្នេះប្រសិនបើអ្នកចង់ញ៉ាំម្សៅ ឬកាបូអ៊ីដ្រាត គួរជ្រើសរើសម្សៅដែលមិនទាន់ចម្រាញ់ ដូចជា អង្ករសំរូប អង្ករក្រហម នំបុ័ងស្រូវសាលីទាំងមូលជាការប្រសើរ។ ក្រៅពីមានជាតិស្ករតិច វាក៏ត្រូវចំណាយពេលយូរដើម្បីរំលាយផងដែរ។ សារធាតុចិញ្ចឹមមានប្រយោជន៍ច្រើនទៀត ហើយក៏មានជាតិសរសៃអាហារដែលជួយដល់ប្រព័ន្ធរំលាយអាហារ (កាបូអ៊ីដ្រាតដែលមិនចម្រាញ់) គួរតែត្រូវបានកំណត់ត្រឹម ៤៥% ទៅ ៥៥% នៃកាឡូរីសរុបប្រចាំថ្ងៃរបស់អ្នក)។ បន្ថែមបន្លែដែលមានជាតិម្សៅតិចដូចជា សាឡាត់ ខាត់ណា ប្រូខូលី ព្រឹកព្រលឹម ជាដើម ព្រមទាំងផ្លែឈើដែលល្អសម្រាប់អ្នកជំងឺទឹកនោមផ្អែមដូចជា ត្របែក ផ្លែប៉ោម យ៉ាអួ ផ្លែប៉ោម ផ្លែស្រកានាគ និងផ្លែឈើមិនសូវផ្អែមជាច្រើនទៀតទៅក្នុងរបបអាហាររបស់អ្នក ផងដែរ។ ព្រោះញ៉ាំបន្លែម្សៅតិច ផ្លែឈើផ្អែមតិចនឹងបន្ថែមជាតិសរសៃអាហារដល់រាងកាយ។ វាជួយកាត់បន្ថយបរិមាណជាតិស្ករក្នុងឈាមស ផ្លែឈើនិងបន្លែដែលមានជាតិម្សៅ និងស្ករច្រើន។ ចៀសវាង៖ ដំឡូងបារាំង ដំឡូងបារាំង ពោត ចេក ទុរេន។ល។ គ្រាប់ធញ្ញជាតិគឺជាអាហារមួយប្រភេទទៀតដែលសម្បូរទៅដោយសារធាតុចិញ្ចឹមខ្ពស់គួរសម ហើយក៏មានអាហារដែលមានជាតិសរសៃខ្ពស់ដែលជួយបញ្ចុះជាតិស្ករក្នុងឈាមផងដែរដូចជា គ្រាប់សណ្តែក គ្រាប់ល្ង គ្រាប់ជី គ្រាប់ flax គ្រាប់អូតជាដើម ប៉ុន្តែគួរជ្រើសរើសគ្រាប់ធញ្ញជាតិដែលគ្មានជាតិស្ករ ឬទឹកឃ្មុំ គួរតែជ្រើសរើសរសជាតិធម្មជាតិជាការល្អបំផុត។ ទឹកធម្មតាអាចជួយកាត់បន្ថយកម្រិតជាតិស្ករក្នុងឈាមបាន។ នៅពេលដែលមានរោគសញ្ញាដែលបង្ហាញថាជាតិស្ករក្នុងឈាមកើនឡើង ដូចជាស្រេកទឹក មាត់ស្ងួត នោមញឹកញាប់ ទឹកនោមមានក្លិនខ្លាំង ឬទុកទឹកនោម ហើយមានស្រមោចមកចោមរោម។ ផឹកទឹកឱ្យបានច្រើនភ្លាមៗ។ បន្ថែមពីលើការបរិភោគអាហារដែលបានរៀបរាប់ខាងលើ កុំភ្លេចធ្វើលំហាត់ប្រាណឲ្យបានទៀងទាត់។ សម្រាកឲ្យគ្រប់គ្រាន់ ហើយតែងតែមានវិន័យក្នុងការត្រួតពិនិត្យកម្រិតជាតិស្ករ ប្រសិនបើអ្នកមានអារម្មណ៍ថារោគសញ្ញារបស់អ្នកមិនប្រសើរឡើងទេ ជាតិស្ករក្នុងឈាមរបស់អ្នកមិនថយចុះទេ។ ហើយចាប់ផ្តើមវិលមុខ ដួលសន្លប់ គួរទៅជួបគ្រូពេទ្យជាបន្ទាន់	2023-08-28T15:52:00+07:00	kampucheathmey.com	https://www.kampucheathmey.com/health/566977
0284ee11-e539-4ab1-956e-09f048e559a1	អ្នកឧកញ៉ា ទៀ វិចិត្រ ជួយយកបុរសម្នាក់ មានជំងឺធ្ងន់ធ្ងរពីកោះរ៉ុង មកសង្គ្រោះនៅមន្ទីរពេទ្យខេត្ត និងបានឧបត្ថម្ភថវិកា៣លានរៀនថែមទៀត	ព្រះសីហនុ៖ អ្នកឧកញ៉ា ទៀ វិចិត្រ ប្រធានគណៈកម្មាធិការគណបក្សមូលដ្ឋាន ភ្នាក់ងារដឹកជញ្ជូនទេសចរណ៍ជលយាន ខេត្តព្រះសីហនុ នៅថ្ងៃទី២៥ ខែសីហា ឆ្នាំ២០២៣ បានចាត់តំណាង នាំយកថវិកា របស់អ្នកឧកញ៉ា ចំនួន ៣លានរៀល ទៅជូនអ្នកជំងឺម្នាក់ បន្ទាប់ពីអ្នកឧកញ៉ាបញ្ជូនអូប័រពេទ្យ ទៅទទួលយកពីក្រុងកោះរ៉ុង យកមកសង្គ្រោះ នៅមន្ទីរពេទ្យបង្អែកខេត្តព្រះសីហនុ កាលពីយប់ថ្ងៃទី២២ ខែសីហា ឆ្នាំ២០២៣។ តាមការឲ្យដឹងពីក្រុមការងារ របស់អ្នកឧកញ៉ា ទៀ វិចិត្រ បានឲ្យដឹងថា អំណោយខាងលើនេះ ត្រូវបានប្រគល់ទៅឲ្យឈ្មោះ ម៉ែន ភៀន អាយុ ៣៦ឆ្នាំ រស់នៅភូមិកោះរ៉ុងសន្លឹម សង្កាត់កោះរ៉ុងសន្លឹម ក្រុងកោះរ៉ុង ខេត្តព្រះសីហនុ ដែលបានមានជំងឺធ្ងន់ធ្ងរ។ បុរសជាអ្នកជំងឺ និងក្រុមគ្រួសារ បានថ្លែងអំណរគុណ ចំពោះទឹកចិត្តសប្បុរសធម៌ របស់ អ្នកឧកញ៉ា ទៀ វិចិត្រ និងលោកជំទាវ ព្រមទាំងក្រុមគ្រួសារ ដែលបានជួយសង្គ្រោះ និងបានឧបត្ថម្ភថវិកា សំរាប់សម្រាលទុក្ខលំបាក ដល់ក្រុមគ្រួសាររបស់គាត់ ៕	2023-08-27T22:15:00+07:00	dap-news.com	https://dap-news.com/national/2023/08/27/354202/
754948d0-3c87-4312-b272-229f41519a33	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៧ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-27T18:53:00+07:00	freshnewsasia.com	https://m.freshnewsasia.com/index.php/en/localnews/307655-2023-08-27-04-53-41.html
385e5e44-3485-4937-942f-a3d602355750	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៦ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-26T19:03:00+07:00	freshnewsasia.com	https://m.freshnewsasia.com/index.php/en/localnews/307503-2023-08-26-05-03-16.html
b1800d9c-fe3c-45f8-af4f-3b859def11dc	ពេទ្យព្រមានថា នៅក្នុងភេសជ្ជៈ ១កំប៉ុង មានផ្ទុកជាតិស្ករពី ១០-២០ស្លាបព្រាកាហ្វេ	អ្នកប្រឈមបញ្ហាពីការទទួលទានផ្អែមខ្លាំងបំផុតគឺកុមារ ព្រោះនៅក្នុងភេសជ្ជៈ១កំប៉ុង មានផ្ទុកជាតិស្ករចាប់ពី ១០-២០ ស្លាបព្រាកាហ្វេ ខណៈសម្រាប់ក្មេងធំ អាយុដល់ ១៨ឆ្នាំ ជាមធ្យម ត្រូវការជាតិស្ករប្រហែលជា ២៥ក្រាម/ថ្ងៃ ដែលស្មើនឹងប្រហែល ៦ស្លាបព្រាកាហ្វេប៉ុណ្ណោះ។ បើសិនជាកុមារផឹកភេសជ្ជៈកំប៉ុងហើយ ទៅទទួលទានសារជាតិផ្អែមផ្សេងបន្ថែមទៀត កាន់តែធ្វើឱ្យសារជាតិស្ករដែលទទួលបាន លើសកម្រិតកំណត់ បង្កជាផលប៉ះពាល់ដល់សុខភាព។ នេះបើតាមលោកវេជ្ជបណ្ឌិត ហ៊ាង រតនា ឯកទេសព្យាបាលជំងឺទូទៅ បញ្ជាក់ឱ្យកម្ពុជាថ្មីដឹង។ ពេទ្យឯកទេសព្យាបាលជំងឺទូទៅរូបនេះ បញ្ជាក់ថា នៅពេលដែលក្មេងទទួលទានភេសជ្ជៈផ្អែមច្រើន អាចធ្វើឱ្យពួកគាត់លូតលាស់មិនបានល្អ ហើយសតិបញ្ញាក៏ខ្សោយ ព្រោះសារជាតិផ្អែម នឹងធ្វើឱ្យក្មេងលែងសូវឃ្លានសារជាតិដែលចាំបាច់សម្រាប់រាងកាយ ដែលមាននៅក្នុងត្រី សាច់ បន្លែ និងផ្លែឈើ។ ពេទ្យឯកទេសរូបនេះ ពន្យល់ថា ពិតណាស់ ថាការទទួលទានសារជាតិផ្អែម ធ្វើឱ្យកើតជំងឺទឹកនោមផ្អែម ប៉ុន្តែវាមិនធ្វើឱ្យកើតជំងឺទឹកនោមផ្អែម ឬបញ្ហាធ្ងន់ធ្ងរភ្លាមៗទេ វាគ្រាន់តែជាផ្នែកមួយបង្កឱ្យកើតជំងឺទឹកនោមផ្អែមប៉ុណ្ណោះ។ តែយ៉ាងណា ការទទួលទានសារជាតិផ្អែម នៅតែជាហេតុផលបង្កគ្រោះថ្នាក់ដល់សុខភាព។ ព្រោះភាគច្រើននៃក្មេង ដែលកើតជំងឺទឹកនោមផ្អែម គឺផ្តើមចេញពីកត្តាធាត់ កត្តាតំណពូជ ឬកត្តាបញ្ហាជំងឺផ្សេងៗ ដែលប៉ះពាល់ដល់មុខងារលំពែង ទើបធ្វើឱ្យក្មេងកើតជំងឺទឹកផ្អែម ហើយឈានដល់កម្រិតធ្ងន់ធ្ងរ ( )។ គួរបញ្ជាក់ថា ភេសជ្ជៈផ្អែមដែលដាក់លក់នៅលើទីផ្សារ គឺសម្រាប់មនុស្សចាប់ពី ១៨ឆ្នាំឡើង ព្រោះក្នុងភេសជ្ជៈទាំងនោះ ក្រៅពីផ្ទុកជាតិស្ករច្រើនហើយ នៅមានផ្ទុកសារជាតិកូកាអ៉ីន កាហ្វេអ៉ីន សារធាតុរក្សាទុក និងសារធាតុផ្សេងទៀត ដែលប៉ះពាល់ដល់សុខភាពក្មេង៕ អត្ថបទ៖ សុធាវី	2023-08-26T16:56:00+07:00	kampucheathmey.com	https://www.kampucheathmey.com/health/566429
853f8ab7-b663-4bde-9f58-72eb201dc055	អត្រាបំបៅកូនដោយទឹកដោះម្តាយធ្លាក់ចុះនៅកម្ពុជា	អង្គការយូនីសេហ្វ (UNICEF) និងអង្គការទស្សនៈពិភពលោកអន្តរជាតិ (World Vision International) ជំរុញឱ្យមានការអនុវត្តវិធានការជាបន្ទាន់ ដើម្បីកាត់បន្ថយអត្រាធ្លាក់ចុះនៃការបំបៅកូនដោយទឹកដោះម្តាយនៅកម្ពុជា។ កាលពីថ្ងៃទី២៥ ខែសីហាឲ្យដឹងថា ស្ថិតិស្រាវជ្រាវកាលពីអំឡុងឆ្នាំ ២០២១-២០២២ បង្ហាញថា ការបំបៅកូនដោយទឹកដោះម្តាយ ក្រោយទារកសម្រាលភ្លាម បានថយចុះពី ៦៦% មក ៥៤% ខណៈការបំបៅកូនដោយទឹកដោះម្តាយតែមួយមុខគត់ រយៈពេល ៦ ខែដំបូងរបស់ទារក ក៏បានថយចុះពី ៧៤% មក ៥០% ផងដែរ។ មូលហេតុដែលបណ្តាលឲ្យមានការធ្លាក់ចុះការបំបៅកូនដោយទឹកដោះម្តាយនេះ ដោយសារការបន្តផ្សព្វផ្សាយយ៉ាងគំហុកនៃផលិតផលម្សៅទឹកដោះគោ កង្វះការយល់ដឹងអំពីអត្ថប្រយោជន៍នៃការបំបៅកូនដោយទឹកដោះម្តាយ និងការគាំទ្រតិចតួចដល់ម្តាយដែលកំពុងបំបៅដោះកូន ពេលដែលពួកគេវិលចូលធ្វើការវិញ។ នាយកអង្គការយូនីសេហ្វប្រចាំប្រទេសកម្ពុជា លោកបណ្ឌិត វីល ផាកស៍ (Dr. Will Parks) ឲ្យដឹងថា ទឹកដោះម្តាយ មានសារសំខាន់ណាស់ ដើម្បីការពារកុមារពីជំងឺតម្កាត់នានា និងជួយឲ្យកុមារគ្រប់រូប អាចលូតលាស់បានយ៉ាងល្អ ក្លាយជាមនុស្សពេញវ័យមានសុខភាពល្អមាំមួន និងសំរាប់កសាងគ្រឹះសម្រាប់មនុស្សជំនាន់ក្រោយរបស់កម្ពុជាឱ្យមានភាពរីកចម្រើន។ យូនីសេហ្វ និងដៃគូ សូមអំពាវនាវឱ្យភាគីពាក់ព័ន្ធទាំងអស់ ចាត់វិធានការជាក់លាក់ ដើម្បីស្រោចស្រង់ការថយចុះនៃការបំបៅកូនដោយទឹកដោះម្តាយ តាមរយៈការបង្កើតនូវបរិយាកាសកាន់តែប្រសើរ ដើម្បីឱ្យសហគមន៍ គ្រួសារ និងឪពុកម្តាយ ជួយសម្រួលដល់ការបំបៅកូនដោយទឹកដោះម្តាយ និងដើម្បីឱ្យម្តាយអាចបំបៅកូនរបស់ខ្លួននៅកន្លែងធ្វើការរបស់ម្តាយជាដើម៕	2023-08-26T15:05:42+07:00	rfa.org	https://www.rfa.org/khmer/news/health/unicef-and-wvi-urge-immediate-action-to-reverse-the-alarming-decline-in-breastfeeding-rates-in-cambodia-08262023040532.html
7f0aa533-ea25-4d02-b005-ccfa9d1f122c	ចំណាយពេលជិត៣ខែជិះកង់ឆ្លងកាត់៦ប្រទេសលោក ទីវ តារារិទ្ធិ រៃអង្គាសប្រាក់បានជាង៥ម៉ឺនដុល្លារជូនមន្ទីរពេទ្យកុមារអង្គរ	ទីបំផុតឆន្ទៈដ៏មោះមុតរបស់លោក ទីវ តារារិទ្ធិ ធ្វើដំណើរដោយជិះកង់ឆ្លងកាត់ប្រទេស៦ក្នុងតំបន់អាស៊ានដើម្បីរៃអង្គាសប្រាក់ជួយដល់កុមារកម្ពុជាពេលនេះលោកសម្រេចគោលបំណងហើយដោយទទួលបានប្រាក់ជាង៥ម៉ឺនដុល្លារជូនមន្ទីរពេទ្យកុមារអង្គរ។ នាព្រឹកថ្ងៃទី ២៦ ខែសីហា ឆ្នាំ២០២៣នេះ ថ្នាក់ដឹកនាំ និងក្រុមការងារមន្ទីរពេទ្យកុមារអង្គរ បានធ្វើដំណើរទទួលស្វាគមន៍ អ្នកជិះកង់ លោក ទីវ តារារិទ្ធិ ដោយជិះកង់រួមគ្នា ចេញពីស្រះស្រង់ មកកាន់បរិវេណមន្ទីរពេទ្យកុមារអង្គរ។ ថ្នាក់ដឹកនាំ បុគ្គលិកមន្ទីរពេទ្យកុមារអង្គរ និងអ្នកគាំទ្រជាច្រើនរបស់តារារិទ្ធិ បានស្វាគមន៍យ៉ាងអធិកអធមនៅក្នុងបរិវេណមន្ទីរពេទ្យកុមារអង្គរ ឆ្លៀតក្នុងឱកាសដ៏អស្ចារ្យនេះដែរ ក៏មានការប្រគល់ពានលើកទឹកចិត្ត និងប្រកាសលទ្ធផល នៃការរៃអង្គាសថវិការបស់តារារិទ្ធិ។ បន្ទាប់ពីការធ្វើដំណើរជិះកង់អស់រយៈចំងាយ ៩ ៧៥០ គីឡូម៉ែត្រ ក្នុងប្រទេសអាស៊ានចំនួន៦ប្រទេសដោយផ្តើមចេញពីប្រទេសកម្ពុជា ឆ្ពោះទៅកាន់ប្រទេស វៀតណាម ឡាវ ថៃ ម៉ាឡេស៊ី និងប្រទេសង្ហិបុរី ដោយចំណាយយពេលជិត ៣ខែកន្លងមក អ្នកជិះកង់ តារារិទ្ធិ បានរៃអង្គាសថវិកាសរុប ចំនួន ៥៦ ២៥៧ ដុល្លារអាម៉េរិក ($56,257) ។ ចំពោះសមិទ្ធផលដ៏អស្ចារ្យ ការលះបង់កម្លាំងកាយចិត្ត ក្នុងការជិះកង់ផ្សងព្រេងម្នាក់ឯង ដើម្បីរៃអង្គាសថវិកាជូនដល់មន្ទីរពេទ្យកុមារអង្គរអ្នកជិះកង់ផ្សងព្រេង តារារិទ្ធិ ត្រូវបានសាធារណជនកោតសរសើរយ៉ាងខ្លាំងចំពោះទង្វើសប្បុររបស់លោករួមចំណែកជួយអាយុជីវិតកុមារកម្ពុជា៕	2023-08-26T14:22:14+07:00	kbnnews.com	https://kbn.news/archives/300742
642acd4a-9a10-478c-a464-ea9757ec6fbe	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៥ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-25T19:08:00+07:00	freshnewsasia.com	https://m.freshnewsasia.com/index.php/en/localnews/307324-2023-08-25-05-08-27.html
0489708a-d946-4cc5-a3d0-9aa5a544a15d	ការអភិវឌ្ឍន៍អាជីវកម្មក្រោយបរិបទជំងឺកូវីដ-១៩ ដើម្បីបង្កើននូវទំនុកចិត្ត និងបរិយាកាសវិនិយោគក្នុងរាជធានីភ្នំពេញ ឱ្យកាន់តែប្រសើរឡើង	ភ្នំពេញ ៖ លោក កើត ឆែ អភិបាលរងរាជធានីភ្នំពេញ បានអំពាវនាវដល់រដ្ឋបាលខណ្ឌទាំង១៤ និងមន្ទីរ-អង្គភាពជំនាញ ជុំវិញរដ្ឋបាលរាជធានីភ្នំពេញ ត្រូវបន្តផ្តល់កិច្ចសហការល្អ និងបង្កលក្ខណៈងាយស្រួលជួយដល់សហគ្រាសធុនតូច និងមធ្យម (SMEs) ក៏ដូចជាបណ្តាអាជីវកម្មដ្ឋានស្របច្បាប់នានា ដើម្បីបង្កើននូវទំនុកចិត្ត និងបរិយាកាសវិនិយោគក្នុងរាជធានីភ្នំពេញ ឱ្យកាន់តែប្រសើរឡើង។ លោក កើត ឆែ អភិបាលរងរាជធានី តំណាងលោក ឃួង ស្រេង អភិបាលរាជធានីភ្នំពេញ បានអញ្ជើញចូលរួមជាអធិបតី ក្នុងពិធីបើកសិក្ខាសាលាស្តីពីការអភិវឌ្ឍអាជីវកម្មក្រោយបរិបទកូវីដ-១៩ ដែលរៀបចំឡើង ដោយសម័្ពន្ធសមាគមសហគ្រាសធុនតូច និងមធ្យមកម្ពុជា (FASMEC) នៅសាលាប្រជុំ នៃសាលារាជធានីភ្នំពេញនាព្រឹកថ្ងៃសុក្រ ទី២៥ ខែសីហា ឆ្នាំ២០២៣ ។ នៅក្នុងសិក្ខាសាលានេះ ក្នុងនាមលោក ឃួង ស្រេង អភិបាល នៃគណៈអភិបាលរាជធានីភ្នំពេញ លោក កើត ឆែ បានស្នើដល់គណៈចាត់តាំងកម្មវិធី សូមកត់ត្រាទុករាល់សំណួរ សំណើ និងសំណូមពរ ដែលបានលើកឡើង ក្នុងអង្គសិក្ខាសាលានេះ ដើម្បីស្វែងយល់ពីចំណុចខ្លាំង ចំណុចខ្សោយ និងបញ្ហាប្រឈមនានា ក្នុងការប្រកបអាជីវកម្មរបស់សហគ្រាសធុនតូច និងមធ្យម (SMEs) នៅកម្ពុជា។ ក្នុងករណីមានសំណួរ សំណើ និងសំណូមពរណាមួយពាក់ព័ន្ធនឹងសមត្ថកិច្ចគ្រប់គ្រងរបស់មន្ទីរ-អង្គភាពវិស័យជំនាញ ឬអាជ្ញាធរមូលដ្ឋាននៅរាជធានីភ្នំពេញ រដ្ឋបាលរាជធានីភ្នំពេញនឹងពិនិត្យលទ្ធភាពដោះស្រាយ និងសម្របសម្រួលជូន ក្នុងភាពជាដៃគូរវាងរដ្ឋ និងឯកជន ប្រកបដោយស្មារតីទទួលខុសត្រូវខ្ពស់។ ក្នុងឱកាសនោះដែរលោក ឧកញ៉ា តែ តាំងប៉ ប្រធានក្រុមប្រឹក្សាភិបាលនៃសម្ព័ន្ធសមាគមសហ គ្រាសធុនតូច និងមធ្យមកម្ពុជា បានលើកឡើងថា ដោយមើលឃើញពីសហគ្រាសធុនតូច និងមធ្យមនៅកម្ពុជា មានច្រើនណាស់ដែលកំពុងត្រូវការចំណេះដឹងថ្មីៗ ក៏ដូចជាត្រូវការជួយជ្រោមជ្រែងបន្ថែមទៀត ទាំងផ្នែកបច្ចេកទេស ការជំរុញទីផ្សារក្នុងស្រុក និងការជំរុញទីផ្សារទៅក្រៅប្រទេស ក៏ដូចជាធនធានហិរញ្ញវត្ថុ ដើម្បីទ្រទ្រង់ និងអភិវឌ្ឍអាជីវកម្មរបស់គាត់។ ដូច្នេះទើបសមាគមសហគ្រាសធុនតូច និងមធ្យម សហការសម្របសម្រួលរៀបចំ ដើម្បីបង្កើតអង្គការសាលានេះឡើង។ លោកឧកញ៉ា តែ តាំងប៉ បានបន្តថា គោលបំណងសំខាន់មួយទៀត គឺប្រមូលបញ្ហាប្រឈមនានាក្នុងអាជីវកម្ម ទាក់ទងនឹងការលក់ផលិតផលទៅកាន់ទីផ្សារក្នុងស្រុក និងដំណើរការនាំចេញផងដែរ។ សម្ព័ន្ធសមាគមមូលនិធិសម្តេចតេជោ ដើម្បីអភិវឌ្ឍន៍សហគ្រាសធុនតូច និងមធ្យមនៅកម្ពុជា នឹងរៀបចំសិក្ខាសាលានេះ នៅ ២៥រាជធានី-ខេត្ត ដោយមិនយកថវិកានោះឡើយ។ សិក្ខាសាលានេះដែរ រៀបចំឡើង គឺដើម្បីផ្តល់ចំណេះដឹងថ្មីៗក៏ដូចជាជួយជ្រោមជ្រែងបន្ថែមទៀត ទីផ្សារក្នុងស្រុក និងទីផ្សារទៅក្រៅប្រទេស៕ រក្សាសិទ្ធដោយ ៖ សុទ្ធលី	2023-08-25T13:21:49+07:00	cen.com.kh	https://cen.com.kh/archives/689060.html
a8ce8a59-6075-4cb4-beac-2e7183a201c5	ADB៖ ជំងឺរាតត្បាត និងអតិផរណាជំរុញឱ្យមនុស្ស ៦៨ លាននាក់បន្ថែមទៀតនៅអាស៊ី បានធ្លាក់ខ្លួនក្នុងភាពក្រីក្រ	ជំងឺរាតត្បាតកូវីដ១៩ និងការកើនឡើងថ្លៃរស់នៅ បានរុញច្រានប្រជាជនជិត ៧០ លាននាក់បន្ថែមទៀត ឱ្យធ្លាក់ទៅក្នុងភាពក្រីក្រខ្លាំង នៅក្នុងបណ្តាប្រទេសអាស៊ីកំពុងអភិវឌ្ឍន៍ កាលពីឆ្នាំមុន ដោយធ្វើឱ្យប៉ះពាល់ដល់កិច្ចខិតខំប្រឹងប្រែងដើម្បីលុបបំបាត់ភាពក្រីក្រ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន AFP នៅថ្ងៃព្រហស្បតិ៍ ទី២៤ ខែសីហា ឆ្នាំ២០២៣។ ធនាគារអភិវឌ្ឍន៍អាស៊ី (ADB) បាននិយាយនៅក្នុងរបាយការណ៍ថ្មីមួយ ដែលចេញផ្សាយនៅថ្ងៃព្រហស្បតិ៍នេះថា ប្រជាជនប្រមាណ ១៥៥.២ លាននាក់នៅក្នុងប្រទេសអាស៊ីកំពុងអភិវឌ្ឍន៍ ឬស្មើនឹង ៣.៩ ភាគរយនៃចំនួនប្រជាជនសរុបក្នុងតំបន់ បានរស់នៅក្នុងភាពក្រីក្រខ្លាំងកាលពីឆ្នាំ២០២២ ដោយបានកើនឡើងចំនួន ៦៧.៨ លាននាក់។ ប្រទេសអាស៊ីកំពុងអភិវឌ្ឍន៍ មានចំនួន ៤៦ ប្រទេសនៅក្នុងតំបន់អាស៊ីប៉ាស៊ីហ្វិក ដោយមិនរាប់បញ្ចូលប្រទេសជប៉ុន អូស្ត្រាលី និងនូវែលសេឡង់ទេ។ លោក Albert Parker ប្រធានសេដ្ឋវិទូរបស់ ADB បាននិយាយថា ។ ភាពក្រីក្រខ្លាំងត្រូវបានកំណត់ថា ជាការរស់នៅដែលមានប្រាក់ចំណូលតិចជាង ២.១៥ ដុល្លារអាមេរិកក្នុងមួយថ្ងៃ ដោយផ្អែកលើទិន្នន័យឆ្នាំ ២០១៧។ ការកើនឡើងថ្លៃរស់នៅ បានប៉ះពាល់ដល់មនុស្សគ្រប់រូប ប៉ុន្តែអ្នកក្ររងគ្រោះខ្លាំងជាងគេ ដោយសារពួកគេត្រូវចំណាយលើអាហារ និងប្រេងឥន្ធនៈកាន់តែច្រើន ដែលធ្វើឱ្យវាកាន់តែពិបាកសម្រាប់ពួកគេ ក្នុងការសន្សំ និងចំណាយសម្រាប់សម្ភារៈសំខាន់ៗដូចជាការថែទាំសុខភាព និងការអប់រំជាដើម៕	2023-08-25T02:35:00+07:00	freshnewsasia.com	https://m.freshnewsasia.com/index.php/en/internationalnews/307211-2023-08-24-12-35-10.html
26f08c10-e4d3-44b8-b740-88e234004cce	CDC អាមេរិក៖ មេរោគបំប្លែងថ្មី BA.2.86 អាចចម្លងជំងឺទាំងលើអ្នកធ្លាប់កើតកូវីដ១៩ និងចាក់វ៉ាក់សាំងរួច (Video inside)	មជ្ឈមណ្ឌលគ្រប់គ្រង និងបង្កាជំងឺរបស់សហរដ្ឋអាមេរិក (CDC) នៅថ្ងៃពុធសប្តាហ៍នេះបានឲ្យដឹងថា មេរោគកូវីដ១៩ បំប្លែងថ្មីដែលគេឲ្យឈ្មោះ BA.2.86 អាចមានសមត្ថភាពចម្លងជំងឺខ្លាំងជាងមេរោគបំប្លែងថ្មីមុនៗ ទាំងចំពោះអ្នកដែលធ្លាប់ឆ្លងកូវីដ១៩ ឬអ្នកដែលបានចាក់វ៉ាក់សាំង។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន AFP នៅថ្ងៃព្រហស្បតិ៍ ទី២៤ ខែសីហា ឆ្នាំ២០២៣។ CDC បានឲ្យដឹងទៀតថា វាឆាប់ពេលក្នុងការកំណត់ថាមេរោគបំប្លែងថ្មីនេះ អាចបណ្តាលឲ្យកើតមានជំងឺធ្ងន់ធ្ងរ បើប្រៀបធៀបនឹងមេរោគបម្លែងខ្លួនពីមុនៗ។ ប៉ុន្តែ ដោយសារការបំប្លែងខ្លួនដ៏ច្រើននៃជំងឺកូវីដ១៩ បង្កឲ្យមានការព្រួយបារម្ភអំពីផលប៉ះពាល់ទៅលើភាពស៉ាំពីវ៉ាក់សាំង និងអ្នកដែលធ្លាប់ឆ្លងជំងឺនេះ។ កាលពីដើមខែសីហា BA.2.86 ត្រូវបានរកឃើញមានការឆ្លងនៅក្នុងសហរដ្ឋអាមេរិក ដាណឺម៉ាក និងអ៉ីស្រាអែល។ គួរបញ្ជាក់ ក្រុមអ្នកវិទ្យាសាស្រ្តអាមេរិក កំពុងតាមដានយ៉ាងយកចិត្តទុកដាក់លើមេរោគកូវីដ១៩ BA.2.86 ដោយសារតែការបំប្លែងខ្លួន ៣៦លើករបស់វាពីមេរោគបំប្លែងថ្មី XBB.1.5 ដែលកំពុងឆ្លងរាលដាលនាពេលបច្ចុប្បន្ន៕	2023-08-24T18:32:00+07:00	freshnewsasia.com	https://m.freshnewsasia.com/index.php/en/internationalnews/306980-2023-08-24-04-32-06.html
5fe42480-6436-4ddf-9052-bd7f01db65c6	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៤ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-24T18:31:00+07:00	freshnewsasia.com	https://m.freshnewsasia.com/index.php/en/localnews/306979-2023-08-24-04-31-03.html
1435e3ab-4ee0-4b48-be7b-6babaa50e1e0	ការប្រើប្រាស់បារីអេឡិចត្រូនិកក្នុងចំណោមសិស្សសាលានៅតែជាក្តីបារម្ភ	អាណាព្យាបាល និងសិស្សានុសិស្សមួយចំនួនក្នុងរាជធានីភ្នំពេញបានជំរុញឱ្យក្រសួង និងគ្រប់គ្រឹះស្ថានអប់រំ ចាត់វិធានការតឹងរ៉ឹងបន្ថែមទៀត ដើម្បីបញ្ឈប់ការប្រើប្រាស់បារីអេឡិចត្រូនិក ដែលពួកគេថា ជាការព្រួយបារម្ភមួយ ព្រោះវាអាចប៉ះពាល់ដល់សុខភាព និងការសិក្សារបស់សិស្ស។ តួយ៉ាងយុវជនឈ្មោះ តាប់ ជាសុង ជាសិស្សថ្នាក់ទី៨ នៃវិទ្យាល័យព្រះស៊ីសុវត្ថិ ក្នុងរាជធានីភ្នំពេញប្រាប់វីអូអេថា ការជក់បារីអេឡិចត្រូនិកឬ Vape គឺជារឿងមួយដែលមិនគួរកើតមានសម្រាប់សិស្ស ហើយវាថែមទាំងធ្វើឱ្យប៉ះពាល់ដល់សុខភាព និងមុខមាត់សាលាផងដែរ។ យុវជន តាប់ ជាសុង លើកឡើងថា៖ «វាអាចប៉ះពាល់ទាំងកិត្តិយសសាលា និងការសិក្សារបស់យើង ដោយសារអា Vape ហ្នឹងវាមានសារធាតុនីកូទីន [ពេល]យើងរវល់តែជក់វា វាអាចមានផលប៉ះពាល់ដល់សួតយើងនៅថ្ងៃអនាគត ភ្លេចនឹងការសិក្សា ហើយបើយើងជក់ទៅ អ្នកផ្សេងគេមើលមកថាសិស្សសាលាវាជក់ Vape ខូចកិត្តិយសសាលា»។ សិស្សថ្នាក់ទី៨រូបនេះបញ្ជាក់ទៀតថា កាលពីកន្លងទៅលោកគ្រូ អ្នកគ្រូបានណែនាំ និងហាមប្រាមការជក់បារីគ្រប់ប្រភេទទាំងអស់នេះដែរនៅក្នុងសាលា តែសិស្សមួយចំនួននៅតែមិនយកចិត្តទុកដាក់អនុវត្តតាមការណែនាំនោះឡើយ។ យុវជនតាប់ ជាសុង យល់ថា សិស្សានុសិស្សទាំងអស់គួរតែផ្លាស់ប្តូរទម្លាប់ជក់បារី ជក់ Vape ឬបារីប្រភេទអេឡិចត្រូនិកគ្រប់ទម្រង់ទាំងអស់ហើយ ងាកមកលេងកីឡានិងខិតខំរៀនវិញទើបជារឿងល្អ។ លោកថ្លែងថា៖ «អាចពង្រឹងពីអ្នកនាំចូលបង ព្រោះដោយសារពួកគាត់អ្នកនាំចូលធ្វើឱ្យពួកក្មេងៗអ្នកទិញ។ យ៉ាងណាយើងជាកូនខ្មែរមួយរូបអត់ត្រូវធ្វើអ៊ីចឹងទេ អាចលេងកីឡាកម្សាន្តអីខ្លួនឯង និយាយទៅធ្វើអីក៏បាន កុំឱ្យតែជក់ Vape»។ យុវតីម្នាក់ទៀត កញ្ញា ណាប់ មួយលាង អាយុ១៧ឆ្នាំ សិស្សថ្នាក់ទី១១នៃវិទ្យាល័យព្រះយុគន្ធរ ក្នុងរាជធានីភ្នំពេញ ប្រាប់វីអូអេនៅថ្ងៃព្រហស្បតិ៍នេះថា ក្នុងនាមជាសិស្សមិនត្រូវមានឬប្រើប្រាស់ឧបករណ៍អេឡិចត្រូនិកសម្រាប់ជក់បារី នៅតាមខ្លួននោះទេ។ កញ្ញានិយាយថា៖ «ខ្ញុំគិតថា វាអត់ល្អ ដោយសារតែយើងជាសិស្សហើយយើងមានអាអេឡិចត្រូនិកហ្នឹងនៅក្នុងខ្លួន គេមើលមកពីខាងក្រៅអត់ល្អទេ ដោយសារតែយើងកំពុងតែនៅវ័យសិក្សាហើយណាមួយវាអត់ល្អដល់សុខភាពទៀត។ វាប៉ះពាល់ដល់សួត។ និយាយទៅវាអត់ល្អ»។ កញ្ញាជំរុញឱ្យគ្រប់ភាគីពាក់ព័ន្ធនៃគណៈគ្រប់គ្រងសាលា ជាពិសេសក្រសួងអប់រំគួរណាស់តែមានវិធានការពង្រឹងបន្ថែមទៀតចំពោះករណីនេះ។ អ្នកស្រី កង សុជាតា គ្រូបង្រៀនគីមីវិទ្យានៃវិទ្យាល័យជាស៊ីមចំរើនរដ្ឋ ក្នុងរាជធានីភ្នំពេញ លើកឡើងថា អ្នកស្រីមិនពេញចិត្តក្នុងការឃើញសិស្សានុសិស្សប្រើប្រាស់បារីអេឡិចត្រូនិក ឬ vape នោះទេ។ អ្នកស្រីថាបារីអេឡិចត្រូនិកមានតម្លៃថ្លៃ ហើយសិស្សដែលបានចំណាយថវិកាដើម្បីទិញបារីនោះអាចនឹងលួច ឬកិបកេងពីឪពុកម្តាយរបស់ពួកគេ។ អ្នកស្រីថ្លែងថា៖ «បើនិយាយពីសេដ្ឋកិច្ចគឺពួកគាត់កូនសិស្ស។ ពួកគាត់កូនសិស្សពួកគាត់អត់ទាន់មានលុយច្រើនទេ អ៊ីចឹងទិញឧបករណ៍ហ្នឹងថ្លៃណាស់។ អ៊ីចឹងបានន័យថាគាត់អាចលួចលុយរបស់ម៉ាក់ប៉ាមក ព្រោះប្រសិនជាសុំផ្ទាល់ម៉ាក់ប៉ាមិនឱ្យទិញអាអ៊ីចឹងទេ»។ គ្រូបង្រៀនគីមីវិទ្យារូបនេះបន្តថាសាលាគួរតែរឹតបន្តឹង និងយកចិត្តទុកដាក់ទៅលើវិន័យ ដើម្បីកុំឱ្យមានសិស្សណាមួយអាចលួចយកបារីអេឡិចត្រូនិកមកប្រើប្រាស់ក្នុងសាលាបាន។ អ្នកស្រីបន្ថែមថាអ្នកស្រីធ្លាប់ចាប់បានសិស្សមួយចំនួនដែលប្រើប្រាស់បារីអេឡិចត្រូនិកក្នុងថ្នាក់ ហើយអ្នកស្រីបានណែនាំ ក៏ដូចជាបានឱ្យសិស្សទាំងនោះធ្វើកិច្ចសន្យា ដោយមិនអនុញ្ញាតឱ្យជក់បារីអេឡិចត្រូនិកម្តងទៀតនោះទេ។ អ្នកស្រីថ្លែងថា៖ «អ្នកគ្រូធ្លាប់ចាប់បានសិស្សមួយចំនួនដែរពេលឃើញគាត់ជក់បារីនេះ [បារីអេឡិចត្រូនិក] ប៉ុន្តែធ្លាប់ចាប់ហើយគាត់ថាអ្នកគ្រូសុំវិញមកព្រោះអាហ្នឹងថ្លៃ។ ដឹងថាអាហ្នឹងអត់ល្អហើយម៉េចនៅតែប្រើ។ អ៊ីចឹងគាត់ក៏ធ្វើកិច្ចសន្យាថាគាត់ឈប់ហើយ ដោយសារឃើញគេប្រើហើយប្រើតាមគេ។ ប៉ុន្តែពេលដែលឱ្យគាត់ទៅវិញ ក៏ជូនដំណឹងទៅថ្នាក់ដឹកនាំសាលាដែរថា សិស្សឈ្មោះនេះថ្នាក់នេះមានប្រើប្រាស់ទៅលើបារីអេឡិចត្រូនិក ហើយខាងលើក៏គេធ្វើការណែនាំដែរ»។ អ្នករត់រម៉កកង់បីម្នាក់ក្នុងរាជធានីភ្នំពេញ លោកអ៊ឹង លាងផេង អាយុ៤៤ឆ្នាំ ប្រាប់វីអូអេថាលោកមិនគាំទ្រជាដាច់ខាតចំពោះការជក់ Vape ឬបារីអេឡិចត្រូនិកផ្សេងៗរបស់សិស្សសាលា ដែលលោកថាជាការព្រួយបារម្ភមួយសម្រាប់លោកដែលជាអាណាព្យាបាលមួយរូបដែរ។ លោកថ្លែងថា៖ «កូនសិស្សជាទំពាំងស្នងឫស្សី ពេលណាគាត់ឈានចូលបញ្ហានៃការជក់រឿងបារី រឿងអីអ៊ីចឹងវាបណ្តាលឱ្យខូចសតិអារម្មណ៍ខូចខួរក្បាលយើង ព្រោះខួរក្បាលក្មេងយើង វានៅខ្ចីកំពុងនៅវ័យសិក្សា អ៊ីចឹងខ្ញុំអត់គាំទ្រឱ្យគាត់ធ្វើរឿងជក់ហ្នឹងទេ។ អ៊ីចឹងបើចៀសបានយើងចៀសទៅ យើងកុំយកវាធ្វើជាអាហារ[មាន] ផ្សែង ខ្ញុំសុំមិនគាំទ្រទេ»។ លោកបន្ថែមទៀតថាក្រៅពីការណែនាំពីខាងក្រសួងអប់រំ អាណាព្យាបាលគ្រប់រូបក៏គួរតែមានការយកចិត្តទុកដាក់ណែនាំកូនៗបន្ថែមទៀតជុំវិញករណីនេះ។ លោកថា៖ «ខ្ញុំមានកូនៗដែរ គឺខ្ញុំត្រូវតែមានវិធានការត្រូវតែហាមឃាត់ដែរ ឱ្យចៀសឱ្យផុតបញ្ហាគ្រឿងញៀន បញ្ហាបារី ផ្សែងបារីហ្នឹង ជាពិសេសគឺខ្ញុំណែនាំកូនកុំឱ្យប៉ះពាល់»។ លោកវេជ្ជបណ្ឌិត មុំ គង់ នាយកប្រតិបត្តិអង្គការចលនា ដើម្បីសុខភាពកម្ពុជា ប្រាប់វីអូអេថាការប្រើប្រាស់បារីអេឡិចត្រូនិកបង្កផលប៉ះពាល់យ៉ាងធ្ងន់ធ្ងរទៅលើក្រុមយុវជនដែលសិ្ថតនៅក្នុងវ័យកំពុងលូតលាស់។ លោកថាការប្រើប្រាស់បារីអេឡិចត្រូនិកនេះ អាចធ្វើឱ្យការសិក្សារបស់សិស្សអន់ថយ និងបង្កឱ្យមានជំងឺផ្សេងៗដែលប៉ះពាល់ដល់សុខភាពរបស់ពួកគេ។ លោកថ្លែងថា៖ «វាប៉ះពាល់ទៅដល់សួត ទៅដល់បេះដូងរបស់កុមារ អ៊ីចឹងធ្វើឱ្យកុមារ ហើយនឹងយុវជនដែលកំពុងជាវ័យដែលលូតលាស់ហ្នឹង គាត់ត្រូវបង្អាក់ ឬកាត់បន្ថយការលូតលាស់ដោយសារផលិតផលអ៊ីចឹងៗ»។ កាលពីខែកុម្ភៈ ឆ្នាំ២០២១ ក្រសួងអប់រំបានចេញសេចក្ដីណែនាំហាមមិនឱ្យគ្រឹះស្ថានសិក្សាសាធាណៈ និងឯកជន ចាប់ដៃគូសហការជាមួយឧស្សាហករថ្នាំជក់ ទទួលការឧបត្ថម្ភគាំទ្រ ឬចុះអនុស្សរណៈយោគយល់គ្នាជាមួយឧស្សាហករថ្នាំជក់ ផ្ដល់ទីកន្លែង ឬទីធ្លាគ្រឹះស្ថានសិក្សាសាធារណៈ និងឯកជន សម្រាប់រៀបចំកម្មវិធីផ្សព្វផ្សាយ ឬពិពណ៌ដែលជាកម្មវិធីរបស់ឧស្សាហកម្មថ្នាំជក់ និងត្រូវចូលរួមលុបបំបាត់សកម្មភាពប្រើប្រាស់ផលិតផលថ្នាំជក់តាមគ្រប់រូបភាព។ នេះបើតាមការបញ្ជាក់របស់អ្នកនាំពាក្យក្រសួងអប់រំ យុវជន និងកីឡា លោក រស់ សុវាចា ប្រាប់វីអូអេតាមប្រព័ន្ធទំនាក់ទំនងតេឡេក្រាម។ ក្រសួងអប់រំក៏បានចេញសេចក្តីណែនាំមួយកាលពីខែមិថុនា ឆ្នាំ២០២២ អំពីផលប៉ះពាល់នៃការប្រើប្រាស់បារីអេឡិចត្រូនិកដែលបង្កឱ្យគ្រោះថ្នាក់ធ្ងន់ធ្ងរដល់សុខភាពដូចជាបង្កជំងឺមហារីក បង្កើនហានិភ័យជំងឺបេះដូង ជំងឺសួត ធ្វើឱ្យខួរក្បាលមានដំណើរការមិនប្រក្រតីក្នុងអំឡុងពេលប្រើប្រាស់ និងប៉ះពាល់យូរអង្វែងដល់ការលូតលាស់ខួរក្បាលរបស់កុមារ និងយុវវ័យ ហើយក្រសួងណែនាំឱ្យឈប់ប្រើបារីអេឡិចត្រូនិក និងផលិតផលថ្នាំជក់ផ្សេងៗ៕	2023-08-24T07:00:00+07:00	khmer.voanews.com	https://khmer.voanews.com/a/the-use-of-e-cigarettes-among-students-still-a-concern-for-parents-and-students/7239670.html
243797cd-7584-4e4b-a157-4bad74fcd798	TYDA ជួយស្ត្រីម្នាក់ ទទួលការវះកាត់យកដុំសាច់មហារីកភ្នែក	ភ្នំពេញ៖ អ៊ំស្រី ឃុន ស្រីមុំ អាយុ ៥៣ឆ្នាំ មកពីភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ ដែលមានជីវភាពខ្វះខាតមានបញ្ហាដុំសាច់មហារីកភ្នែក ធ្វេីអោយភ្នែកគាត់ឈឺខ្លាំង មេីលមិនឃេីញ និងលៀនភ្នែករយះពេល ០៤ឆ្នាំមកហេីយ គាត់ត្រូវបានបញ្ជាក់រោគវិនិច្ឆ័យជាជំងឺដុំសាច់មហារីកភ្នែក និងបានទទួលការវះកាត់យកដុំសាច់មហារីកភ្នែកនេះចេញទាន់ពេលវេលា ដោយក្រុមគ្រូពេទ្យ TYDA នៅមន្ទីរពេទ្យព្រះអង្គឌួងបានដោយជោគជ័យ នឹងធូរស្រាលត្រលប់ទៅផ្ទះវិញ តាមរយះបេសកកម្ម TYDA កាលពីថ្ងៃទី៣០ ខែមេសា ឆ្នាំ២០២៣ ក្នុងសង្កាត់ព្រៃស្ពឺ ខណ្ឌពោធិ៍សែនជ័យ ។ សូមបញ្ជាក់បន្ថែមថា ការចំណាយទាំងអស់ទាំងក្នុងការព្យាបាល វះកាត់ ការស្នាក់នៅ និងហូបចុក ត្រូវឧបត្ថម្ភទំនុកបម្រុងដោយ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត និងលោកជំទាវ បណ្ឌិត ពេជ ចន្ទមុន្នី ៕	2023-08-24T01:14:00+07:00	dap-news.com	https://dap-news.com/national/2023/08/23/353347/
ac9dcd6b-7af7-4150-be0b-91e6ac194687	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២៣ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-23T18:49:00+07:00	freshnewsasia.com	https://m.freshnewsasia.com/index.php/en/localnews/306547-2023-08-23-04-49-57.html
56b796a3-4a94-4838-8ce9-e445ef788787	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២២ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-22T18:47:00+07:00	freshnewsasia.com	https://m.freshnewsasia.com/index.php/en/localnews/305957-2023-08-22-04-47-47.html
e151a477-cd9b-41ef-bd62-1f7461f2d073	ផ្លែឈើ ៤មុខ ជួយកាត់បន្ថយគ្រុនក្ដៅយ៉ាងមានប្រសិទ្ធភាព	នៅពេលមានភ្លៀងធ្លាក់ មនុស្សជាច្រើនប្រាកដជាចៀសមិនរួចពីជំងឺដំកាត់នានា ខណៈពេលដែលគ្រប់គ្នាច្រើនតែពឹងផ្អែកលើការទិញថ្នាំដើម្បីបរិភោគដោយខ្លួនឯង។ ប៉ុន្តែតើអ្នកទេជឿថា ផ្លែឈើក៏អាចជួយកាត់បន្ថយគ្រុនក្ដៅបានដែរ ក្រៅពីមានរស់ជាតិឆ្ងាញ់ វាក៏ល្អសម្រាប់សុខភាពផងដែរ។ ភាគច្រើនប្រហែលជាស្គាល់ត្របែក ក្នុងនាមពាក្យស្លោកអ្នកជំងឺ។ ប្រសិនបើទទួលទានក្នុងពេលមានគ្រុនក្ដៅ វាអាចបណ្តាលឲ្យស្លាប់។ ទោះជាយ៉ាងនេះក្តី ត្រូវតែនិយាយថាផ្លែត្របែក មិនមានផលប៉ះពាល់ដល់មនុស្សដែលមានជំងឺគ្រុនក្តៅធម្មតានោះទេ ហើយការទទួលទានផ្លែត្របែកមិនលើសពី ១-២ផ្លែ នឹងជួយឲ្យគ្រុនក្តៅបាត់លឿនផងដែរ។ ព្រោះផ្លែត្របែកសម្បូរទៅដោយវីតាមីន C ជួយកាត់បន្ថយការហៀរសំបោរ និងឈឺក្បាល។ ប៉ុន្តែក្នុងករណីក្តៅខ្លួនខ្លាំង និងជំងឺតម្រងនោមគួរតែចៀសវាង ព្រោះវាអាចនាំឲ្យប្រកាច់រហូតដល់ស្លាប់។ ជាផ្លែឈើមានរសជាតិផ្អែមឆ្ងាញ់ អាចទទួលទានបានស្ទើរគ្រប់រដូវ។ បន្ថែមពីលើឪឡឹក ក៏ជាផ្លែឈើស្រស់។ វាក៏ត្រូវបានគេចាត់ថ្នាក់ជាផ្លែឈើមួយប្រភេទដែលអាចជួយកាត់បន្ថយគ្រុនក្តៅបាន ព្រោះឪឡឹក ៩០% ជាទឹក។ នៅពេលដែលមនុស្សឈឺ រាងកាយរបស់យើងទំនងជាខ្សោះជាតិទឹក។ ដូច្នេះការទទួលទានផ្លែឪឡឹក ប្រៀបដូចជាការបន្ថែមទឹកឲ្យរាងកាយស្រស់ស្រាយ ។ ក្រូចជាផ្លែឈើមួយទៀតដែលមានបរិមាណវីតាមីន និងសារធាតុរ៉ែខ្ពស់បំផុត។ ដោយមនុស្សដែលជក់បារី ឬត្រូវស្នាក់នៅ មានអ្នកជក់បារីដែលប្រឈមនឹងជំងឺផ្តាសាយ និងគ្រុនក្តៅ។ ដោយសារតែជាតិគីមីនៅក្នុងបារី គឺជាអ្នករួមចំណែកយ៉ាងសំខាន់ក្នុងដំណើរការរលាកផ្សេងៗក្នុងរាងកាយ ដូច្នេះហើយ ដើម្បីបង្ការកុំឲ្យឈឺបានដោយងាយ អ្នកត្រូវជ្រើសរើសអាហារដែលមានសុខភាពល្អ។ ត្រូវបានគេចាត់ទុកជាផ្លែឈើមួយប្រភេទដែលមានឥទ្ធិពលត្រជាក់ ដោយអ្នកមានជំងឺគ្រុនក្តៅ សីតុណ្ហភាពរាងកាយខ្ពស់ជាងធម្មតា។ ដូច្នេះវាចាំបាច់ក្នុងការបន្ថយសីតុណ្ហភាពខាងក្នុង។ ការទទួលទាន cantaloupe ជាមួយស្ករ ឬលាយវាចូលទៅក្នុង smoothie គឺជាវិធីដ៏ល្អមួយផ្សេងទៀត។ តាមការស្រាវជ្រាវបានបង្ហាញថា ផ្លែត្រសក់ស្រូវមានសារធាតុសំខាន់ៗជាច្រើនទាំងប៉ូតាស្យូម វីតាមីន A និង C ដែលមានច្រើនក្រៃលែង ខណៈវាអាចជាផ្លែឈើជួយកាត់បន្ថយគ្រុនក្តៅ និងការពារជំងឺផ្តាសាយផងដែរ។ ទោះជាយ៉ាងណាក៏ដោយ ថ្វីត្បិតតែផ្លែឈើទាំងនេះអាចជួយបំបាត់គ្រុនក្តៅ ប៉ុន្តែជាវិធីដ៏ល្អ យើងគួរតែថែរក្សាសុខភាពដោយការទទួលទានអាហារពីក្រុមអាហារទាំង ៥យ៉ាង ហាត់ប្រាណឲ្យបានទៀងទាត់យ៉ាងហោចណាស់ ៣០ នាទីក្នុងមួយថ្ងៃ សម្រាកគ្រប់គ្រាន់ និងធ្វើឲ្យខួរក្បាលស្រស់ស្រាយ។ នោះហើយ ជំងឺនឹងមិនរំខានអ្នកទៀតទេ៕	2023-08-22T00:59:00+07:00	kampucheathmey.com	https://www.kampucheathmey.com/health/563225
8b28481b-f1cb-435a-8861-98ef670f7aa9	ក្មេងៗផឹកភេសជ្ជៈផ្អែមច្រើន មិនត្រឹមតែកើតជំងឺទឹកនោមផ្អែម ធ្វើឱ្យសតិបញ្ញាខ្សោយ និងមិនលូតលាស់	នៅពេលដែលក្មេងទទួលទានភេសជ្ជៈផ្អែមច្រើន អាចធ្វើឱ្យពួកគាត់លូតលាស់មិនបានល្អ ហើយសតិបញ្ញាក៏ខ្សោយ ព្រោះសារជាតិផ្អែម នឹងធ្វើឱ្យក្មេងលែងសូវឃ្លានសារជាតិដែលចាំបាច់សម្រាប់រាងកាយ ដែលមាននៅក្នុងត្រី សាច់ បន្លែ និងផ្លែឈើ។ នេះបើតាមលោកវេជ្ជបណ្ឌិត ហ៊ាង រតនា ឯកទេសព្យាបាលជំងឺទូទៅ បញ្ជាក់ឱ្យកម្ពុជាថ្មីដឹង នៅថ្ងៃទី២១ ខែសីហា ឆ្នាំ២០២៣ នេះ។ លោកវេជ្ជបណ្ឌិត ហ៊ាង រតនា បញ្ជាក់ថា សម្រាប់ក្មេងចាប់ពីអាយុ ២ឆ្នាំ ដល់ ១៨ឆ្នាំ ជាមធ្យមត្រូវការជាតិស្ករ ២៥ក្រាម ដែលស្មើនឹងប្រហែល ៦ស្លាបព្រាកាហ្វេប៉ុណ្ណោះ ប៉ុន្តែនៅក្នុងភេសជ្ជៈ១កំប៉ុង មានផ្ទុកជាតិស្ករពី ១០-២០ ស្លាបព្រាកាហ្វេទៅហើយ។ ដូចនេះ នៅពេលដែលក្មេងៗទទួលទានសារជាតិផ្អែមបន្ថែមផ្សេងទៀត គឺកាន់តែធ្វើឱ្យសារជាតិស្ករដែលពួកគាត់ទទួលបាន លើសកម្រិតកំណត់។ ទោះជាបែបនេះក្តី ពេទ្យឯកទេសរូបនេះ ពន្យល់ថា ពិតណាស់ថាការទទួលទានសារជាតិផ្អែម ធ្វើឱ្យកើតជំងឺទឹកនោមផ្អែម ប៉ុន្តែវាមិនធ្វើឱ្យកើតទឹកនោមផ្អែម ឬបញ្ហាធ្ងន់ធ្ងរភ្លាមៗទេ នោះគ្រាន់តែជាផ្នែកមួយ បង្កឱ្យកើតជំងឺទឹកនោមផ្អែមប៉ុណ្ណោះ និងមានរយៈពេល។ តែយ៉ាងណាមិញ ការទទួលទានសារជាតិផ្អែម នៅតែជាហេតុផលបង្កគ្រោះថ្នាក់ដល់សុខភាព។ លោកវេជ្ជបណ្ឌិតបន្ថែមថា ភាគច្រើននៃក្មេងដែលកើតជំងឺទឹកនោមផ្អែម គឺផ្តើមចេញពីកត្តាធាត់ កត្តាតំណពូជ ឬកត្តាបញ្ហាជំងឺផ្សេងៗ ដែលប៉ះពាល់ដល់មុខងារលំពែង ទើបធ្វើឱ្យក្មេងកើតជំងឺទឹកផ្អែម ហើយឈានដល់កម្រិតធ្ងន់ធ្ងរ។ ជុំវិញបញ្ហានេះ លោកវេជ្ជបណ្ឌិត ហ៊ាង រតនា លើកឡើងថា ក្មេងត្រូវអាហារ៣ក្រុម ដើម្បីលូតលាស់ រួមមាន អាហារសាងសង់ អាហារការពារ និងអាហារថាមពល ដែលក្នុងចំណោមក្រុមអាហារទាំងនោះ “អាហារថាមពល” ជាជម្រើសនៃអាហារដែលក្មេងត្រូវទទួលទាន ក្នុងកម្រិតតិចជាងគេ។ តាមការគូសបញ្ជាក់ ដោយសារថាក្មេងមិនមានចំណាយថាមពលច្រើន ហេតុនេះមិនមានតម្រូវការអាហារថាមពលច្រើនលើសលប់បែបនេះឡើយ៕ អត្ថបទ៖ សុធាវី	2023-08-22T00:48:00+07:00	kampucheathmey.com	https://www.kampucheathmey.com/health/563226
1f0dc82e-e29c-45e9-b3db-378870ba4440	ក្រសួងសុខាភិបាល បិទ និងដកហូតសេចក្តីសម្រេចឱ្យបើកមន្ទីរសម្រាកព្យាបាលឯកជន «ស្ពានមង្គល» ក្រោយធ្វើឲ្យអ្នកជំងឺម្នាក់ស្លាប់	ក្រសួងសុខាភិបាល បានសម្រេចបិទ និងដកហូតសេចក្តីសម្រេចឱ្យបើកមន្ទីរសម្រាកព្យាបាលឯកជន ក្រោយធ្វើឲ្យអ្នកជំងឺម្នាក់ស្លាប់។ នេះបើតាមសេចក្តីសម្រេច ដែលបណ្តាញ Fresh News ទទួលបាននៅថ្ងៃទី២១ ខែសីហា ឆ្នាំ២០២៣។ ក្រសួងសុខាភិបាល បានឲ្យដឹងថា យោងតាមការចុះត្រួតពិនិត្យរបស់ក្រុមការងារចម្រុះ នៅមន្ទីរសម្រាកព្យាបាល ស្ពានមង្គល ដែលមានទីតាំងស្ថិតនៅផ្ទះលេខ ៥១០ ផ្លូវលេខ៣៧១ សង្កាត់បឹងទំពន់ទី២ ខណ្ឌមានជ័យ រាជធានីភ្នំពេញ កាលពីថ្ងៃទី២០ ខែសីហា ឆ្នាំ២០២៣ បានពិនិត្យស្រាវជ្រាវករណីស្លាប់អ្នកជំងឺម្នាក់ ក្រោយពីបានបញ្ជូនពីមន្ទីរសម្រាកព្យាបាល ស្ពានមង្គល ដោយរថយន្តគិលានសង្គ្រោះទៅសង្គ្រោះបន្តនៅមន្ទីរពេទ្យមិត្តភាពខ្មែរ-សូវៀត កាលពីថ្ងៃទី១១ ខែសីហា ឆ្នាំ២០២៣ វេលាម៉ោង ៦៖៣០ នាទី ព្រឹក និងបានសន្និដ្ឋានថា មន្ទីរសម្រាកព្យាបាល ស្ពានមង្គល មានចំណុចខ្វះខាតមួយចំនួន ក្នុងការធ្វើរោគវិនិច្ឆ័យ បច្ចេកទេសជួយសង្គ្រោះបន្ទាន់ និងពេលបញ្ជូនអ្នកជំងឺ។ អាស្រ័យហេតុនេះ ក្រសួងសុខាភិបាលបានសម្រេចបិទ និងដកហូតសេចក្តីសម្រេចឱ្យបើកមន្ទីរសម្រាកព្យាបាល ឯកជនឈ្មោះ ស្ពានមង្គល។ ដើម្បីពង្រឹងការអនុវត្តច្បាប់ និងលិខិតបទដ្ឋានគតិយុត្តិ ក្រសួងសុខាភិបាល បានណែនាំដល់ម្ចាស់មូលដ្ឋានសុខាភិបាល ឯកជនទាំងអស់ត្រូវយកចិត្តទុកដាក់ក្នុងផ្តល់សេវាប្រកបដោយគុណភាព សុវត្ថិភាព និងគោរពក្រមសីលធម៌វិជ្ជាជីវៈ ដោយស្មារតីទទួលខុសត្រូវខ្ពស់៕	2023-08-21T23:42:00+07:00	freshnewsasia.com	https://m.freshnewsasia.com/index.php/en/localnews/305896-2023-08-21-09-42-21.html
e0347988-42d3-448d-9cd2-8ed1a45ca5a1	ក្រសួងសុខាភិបាល បិទមន្ទីរសម្រាកព្យាបាលឯកជនឈ្មោះ ស្ពានមង្គល បន្ទាប់ពីមានករណីស្លាប់អ្នកជំងឺម្នាក់	ភ្នំពេញ ៖ ក្រសួងសុខាភិបាល បានបិទ និងដកហូតសេចក្ដីសម្រេចឲ្យបើកមន្ទីរសម្រាកព្យាបាលឯកជនឈ្មោះ «ស្ពានមង្គល» បន្ទាប់ពីស្រាវជ្រាវករណីស្លាប់អ្នកជំងឺម្នាក់ ក្រោយបានបញ្ជូនចេញពីមន្ទីរសម្រាកព្យាបាលមួយនេះ។ តាមរយៈសេចក្ដីប្រកាសព័ត៌មានរបស់ ក្រសួងសុខាភិបាល នាថ្ងៃទី២១ ខែសីហា ឆ្នាំ២០២៣ បានឲ្យដឹងថា តាមការចុះត្រួតពិនិត្យរបស់ក្រុមការងារចម្រុះ នៅមន្ទីរសម្រាកព្យាបាល ស្ពានមង្គល មានទីតាំងស្ថិតនៅផ្ទះលេខ ៥១០ ផ្លូវលេខ៣៧១ សង្កាត់បឹងទំពន់ទី២ ខណ្ឌមានជ័យ រាជធានីភ្នំពេញ កាលពីថ្ងៃទី២០ ខែសីហា ឆ្នាំ២០២៣ បានពិនិត្យ ស្រាវជ្រាវករណីស្លាប់អ្នកជំងឺម្នាក់ ក្រោយពីបានបញ្ជូនពីមន្ទីរសម្រាកព្យាបាលស្ពានមង្គល ដោយរថយន្តគិលានសង្គ្រោះទៅ សង្គ្រោះបន្តនៅមន្ទីរពេទ្យមិត្តភាពខ្មែរ-សូវៀត កាលពីថ្ងៃទី១១ ខែសីហា ឆ្នាំ២០២៣ បានសន្និដ្ឋានថា មន្ទីរសម្រាកព្យាបាល ស្ពានមង្គល មានចំណុចខ្វះខាតមួយចំនួន ក្នុងការធ្វើរោគវិនិច្ឆ័យបច្ចេកទេសជួយ សង្គ្រោះបន្ទាន់ និងពេលបញ្ជូនអ្នកជំងឺ។ ក្រសួង បញ្ជាក់ថា «អាស្រ័យហេតុនេះ ក្រសួងសុខាភិបាល បានសម្រេចបិទ និងដកហូតសេចក្តីសម្រេចឱ្យបើកមន្ទីរសម្រាកព្យាបាល ឯកជនឈ្មោះ ស្ពានមង្គល»។ ដើម្បីពង្រឹងការអនុវត្តច្បាប់ និងលិខិតបទដ្ឋានគតិយុត្តិ ក្រសួងសុខាភិបាល បានណែនាំដល់ម្ចាស់មូលដ្ឋានសុខាភិបាល ឯកជនទាំងអស់ត្រូវយកចិត្តទុកដាក់ក្នុងផ្តល់សេវាប្រកបដោយគុណភាព សុវត្ថិភាព និងគោរពក្រមសីលធម៌វិជ្ជាជីវៈ ដោយ ស្មារតីទទួលខុសត្រូវខ្ពស់៕	2023-08-21T23:16:00+07:00	dap-news.com	https://dap-news.com/national/2023/08/21/352673/
098cca08-9d8c-4b20-8050-b7c491d0c2a2	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២១ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-21T18:49:00+07:00	freshnewsasia.com	https://m.freshnewsasia.com/index.php/en/localnews/305852-2023-08-21-04-49-00.html
1e8755c0-9b71-4688-a5a5-ea97fd827f34	ផ្លែឈើមានជាតិស្ករតិច ៩ មុខ ជួយសម្រកទម្ងន់ឲ្យមានសុខភាពល្អ	ក្រៅពីជាប្រភពដ៏ល្អនៃសារធាតុចិញ្ចឹមសំខាន់ៗដូចជា វីតាមីន សារធាតុរ៉ែ និងសារធាតុប្រឆាំងអុកស៊ីតកម្ម ផ្លែឈើក៏មានផ្ទុកជាតិស្ករផងដែរ។ ប្រសិនបើជ្រើសរើសទទួលទានផ្លែឈើដែលមានជាតិស្ករខ្ពស់ ហើយចង់បានលទ្ធផលក្នុងការតមអាហារ ឬសម្រកទម្ងន់ ការទទួលទានផ្លែឈើដែលមានជាតិស្ករខ្ពស់អាចមានឥទ្ធិពលផ្ទុយ។ លើសពីនេះទៀត អាចប្រឈមនឹងហានិភ័យនៃកម្រិតជាតិស្ករក្នុងឈាមខ្ពស់ ចំពោះអ្នកដែលមានជំងឺទឹកនោមផ្អែម។ ដូច្នេះប្រសិនបើស្ថិតនៅក្នុងជួរគ្រប់គ្រងកាឡូរី ចង់កាត់បន្ថយជាតិស្ករ ការគ្រប់គ្រងជាតិស្ករក្នុងឈាម ឬចង់សម្រកទម្ងន់ ផ្លែឈើខាងក្រោមគឺជាសុទ្ធតែមានជាតិស្ករទាប។ ក្រូចឆ្មារគឺជាផ្លែឈើដែលផ្តល់រសជាតិជូរ ប៉ុន្តែវាផ្តល់សារធាតុចិញ្ចឹម វីតាមីន ជាពិសេស វីតាមីន C ក្នុងបរិមាណដ៏ច្រើន។ ក្រូចឆ្មារមួយមាផ្តល់ជាតិស្ករត្រឹមតែ ១-២ក្រាមប៉ុណ្ណោះ។ ផ្លែប៊ឺរ ឬ raspberry ទោះបីជារសជាតិគឺផ្អែមនិងជូរ។ ប៉ុន្តែត្រូវបានចាត់ថ្នាក់ជាប្រភេទ ផ្លែឈើស្ករទាប តែមានវីតាមីន C ខ្ពស់។ ដោយគ្រាន់តែញ៉ាំផ្លែប៊ឺរីប្រភេទណាក៏បានមួយពែង អ្នកនឹងទទួលបានជាតិស្ករត្រឹមតែ ៥-៧ ក្រាមប៉ុណ្ណោះ។ មនុស្សជាច្រើនប្រហែលជាងឿងឆ្ងល់ថាឪឡឹកផ្អែមអាចជាផ្លែឈើសម្រក់ទម្ងន់បានដោយរបៀបណា។ ទោះបីជាឪឡឹកមានរសជាតិផ្អែមយ៉ាងណា ប៉ុន្តែញ៉ាំឪឡឹកមួយពែង បរិមាណស្ករតិចជាង ១០ ក្រាម អាចនិយាយបានថាប្រសិនបើអ្នកដែលស្ថិតក្នុងដំណាក់កាលនៃជាតិស្ករ ប៉ុន្តែនៅតែចង់បានភាពផ្អែមល្ហែម ឪឡឹកគឺជាអាហារដ៏ល្អបំផុត។ ក្រូចថ្លុងគឺជាគ្រួសារដូចគ្នានឹងក្រូចឆ្មារ ដែលជាផ្លែឈើមួយប្រភេទទៀតដែលផ្តល់វីតាមីន C ខ្ពស់។ ប៉ុន្តែជាតិស្ករតិច ដោយការបរិភោគក្រូចថ្លុងមធ្យមកន្លះផ្លែ ស្ករ ៩ ក្រាមជួយរាងឲ្យស្អាតមិនខាន។ គីវីជាផ្លែឈើមួយប្រភេទដែលអាចបរិភោគបានពេញមួយឆ្នាំ និងមួយទៀត វាជាផ្លែឈើស្ករទាប ប៉ុន្តែសម្បូរវីតាមីន។ គីវីមួយផ្លែមានបរិមាណនៃជាតិស្ករគឺត្រឹមតែ ៦ ក្រាមប៉ុណ្ណោះ ទោះជាយ៉ាងណាក៏ដោយគួរប្រុងប្រយ័ត្នជាមួយ គីវីស្ងួតឬក្រៀម ព្រោះវាអាចមានលាយស្ករ ច្រើនជាងការញ៉ាំគីវីស្រស់។ ត្របែកជាផ្លែឈើដែលមានវីតាមីន C ខ្ពស់ ការទទួលទានផ្លែត្របែកក៏មានបរិមាណវីតាមីន C ខ្ពស់ផងដែរ។ ប៉ុន្តែបន្ថែមពីលើវីតាមីន C ខ្ពស់។ ផ្លែត្របែកក៏មានជាតិសរសៃខ្ពស់ ដែលល្អសម្រាប់ប្រព័ន្ធរំលាយអាហារ និងអ្នកធ្វើលំហាត់ប្រាណ។ លើសពីនោះ បរិភោគផ្លែត្របែកមួយ អ្នកនឹងទទួលបានជាតិស្ករប្រហែល ៤.៩ ក្រាម។ ប៉ុន្តែសម្រាប់អ្នកដែលចូលចិត្តញ៉ាំផ្លែត្របែកជាមួយជ្រលក់ទឹកក្រូច ឬអំបិល ត្រូវប្រយ័ត្នថាជាតិស្ករឡើងខ្ពស់។ គឺជាផ្លែឈើដ៏ពេញនិយមដែលត្រូវបានយកទៅដុតនំ ឬរក្សាទុកឲ្យស្ងួតសម្រាប់បរិភោគបានយូរ។ នោះអាចបណ្តាលឲ្យ apricots ដែលត្រូវបានកែច្នៃក្នុងការរក្សាទុកអាហារមានជាតិស្ករខ្ពស់។ ការញ៉ាំផ្លែប៉េសស្រស់មួយផ្លែនឹងផ្តល់ជាតិស្ករត្រឹមតែ៣,២ក្រាមប៉ុណ្ណោះ។ ការទទួលទានផ្លែស្រស់អាចប្រសើរជាងផ្លែដែលត្រូវបានស្ងួត ឬរក្សាទុក។ ផ្លែបឺរ គឺជាផ្លែឈើមួយប្រភេទដែលគេស្គាល់ថាមានអត្ថប្រយោជន៍ចំពោះសុខភាព។ ហើយវាតែងតែលេចឡើងនៅក្នុងរូបមន្តសុខភាពផ្សេងៗ ហើយជាការពិតណាស់ ផ្លែបឺរគឺជាអាហារមួយផ្សេងទៀត។ ផ្លែឈើដែលមានជាតិស្ករទាបក៏ព្រោះតែញ៉ាំផ្លែបឺរមួយផ្លែ ផ្តល់តែ១ ក្រាមនៃជាតិស្ករ។ សម្រាប់ផ្លែល្វា ប្រហែលជាមិនសូវស្គាល់ច្រើននោះទេ។ ប៉ុន្តែផ្លែល្វាត្រូវបានគេចាត់ទុកថាជាផ្លែឈើដ៏ល្អបំផុតមួយនៅក្នុងពិភពលោក។ ព្រោះវាផ្តល់សារធាតុចិញ្ចឹមជាច្រើនប្រភេទ រួមទាំងវីតាមីន សារធាតុរ៉ែ និងសារធាតុប្រឆាំងអុកស៊ីតកម្ម។ ប៉ុន្តែបើនិយាយពីបរិមាណស្ករវិញ វាផ្តល់ត្រឹមតែ ៦,៥ ក្រាមប៉ុណ្ណោះ ។ ទោះយ៉ាងណាក៏ដោយ ការញ៉ាំផ្លែឈើគឺជាទម្លាប់ញ៉ាំដ៏ល្អមួយ។ ព្រោះសារធាតុចិញ្ចឹមនៅក្នុងផ្លែឈើអាចជួយពង្រឹងសុខភាពរបស់អ្នក។ ប៉ុន្តែប្រសិនបើមានរោគសញ្ញាសុខភាពទាក់ទងនឹងកម្រិតជាតិស្ករក្នុងឈាម ដូចជាទឹកនោមផ្អែម លើសឈាម ឬអាចនឹងបដិសេធមិនញ៉ាំបង្អែមដើម្បីសម្រកទម្ងន់ ជម្រើសនៃការញ៉ាំ ផ្លែឈើស្ករទាប អាចជាជម្រើសដែលមានសុខភាពល្អជាង៕	2023-08-20T22:52:00+07:00	kampucheathmey.com	https://www.kampucheathmey.com/health/562504
6ce0f922-7af4-4082-8cc9-33f5ac843dd5	ទេសរដ្ឋមន្រ្តី លី ធុជ ដឹកនាំក្រុមគ្រូពេទ្យស្ម័គ្រចិត្តមកពីបារាំង ចុះពិនិត្យព្យាបាលជំងឺជូនពលរដ្ឋ ៥០០នាក់ នៅក្រុងបាវិត (Video inside)	លោកទេសរដ្ឋមន្រ្តី លី ធុជ ប្រធានក្រុមការងាររាជរដ្ឋាភិបាល ចុះមូលដ្ឋានក្រុងបាវិត ខេត្តស្វាយរៀង បានដឹកនាំក្រុមគ្រូពេទ្យស្ម័គ្រចិត្តនៃសមាគម SOS Cambodian Kids-Vernon មកពីប្រទេសបារាំង ចុះពិនិត្យនិងព្យាបាលជំងឺជូនប្រជាពលរដ្ឋប្រមាណ ៥០០នាក់ ដោយឥតគិតថ្លៃ នាថ្ងៃទី២០ ខែសីហា ឆ្នាំ២០២៣ នៅមណ្ឌលសុខភាពបាវិត។ លោកទេសរដ្ឋមន្រ្តីបានថ្លែងអំណរគុណចំពោះក្រុមគ្រូពេទ្យនៃសមាគម SOS Cambodian Kids-Vernon ដឹកនាំដោយលោកវេជ្ជបណ្ឌិត ឡោ គឹមសុង និងលោកស្រី ឡោ វីឡា សហប្រធានសមាគម SOS Cambodian Kids-Vernon ព្រមទាំងសហការី ដែលបានចំណាយពេលវេលា ព្រមទាំងធនធានផ្ទាល់ខ្លួនចុះពិនិត្យនិងព្យាបាលជំងឺជូនប្រជាពលរដ្ឋដោយឥតគិតថ្លៃ និងប្រកបដោយការយកចិត្តទុកដាក់ខ្ពស់។ លោកទេសរដ្ឋមន្រ្តីបានលើកឡើងថា ក្រោមម្លប់សន្តិភាពដែលសម្តេចតេជោ ហ៊ុន សែន បានប្រឹងប្រែងលះបង់សម្រាប់ជាតិមាតុភូមិ ប្រជាពលរដ្ឋទាំងអស់ទូទាំងប្រទេសទទួលបាននូវការយកចិត្តទុកខ្ពស់ និងសេវាថែទាំសុខភាពគ្រប់បែបយ៉ាងស្មើភាពគ្នា និងនៅគ្រប់ទីកន្លែងពីរាជរដ្ឋាភិបាលកម្ពុជា ព្រមទាំងទទួលបាននូវជីវភាពរស់នៅមួយកាន់តែប្រសើរឡើង និងភាពសុខសាន្តផងដែរ។ លោកបានបន្តទៀត រយៈពេលពីរបីថ្ងៃខាងមុខនេះ រដ្ឋាភិបាលថ្មីក្រោមការដឹកនាំរបស់ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត ដែលទទួលកេរមរតកជាប្រវត្តិសាស្រ្តពីសម្តេចតេជោ ហ៊ុន សែន នឹងបន្តដឹកនាំការពារកសាងជាតិមាតុភូមិកម្ពុជា ក៏ដូចជាបន្តរក្សានូវសុខសន្តិភាព និងការអភិវឌ្ឍគ្រប់បែបយ៉ាងជូនប្រទេសជាតិ ក្នុងនោះការថែទាំនូវសុខមាលភាព និងជីវភាពរស់នៅរបស់ប្រជាជន គឺជាគោលនយោបាយអាទិភាពមួយរបស់រដ្ឋាភិបាលអាណត្តិថ្មីនេះ។ លោកទេសរដ្ឋមន្រ្តីបានណែនាំឲ្យប្រជាពលរដ្ឋទាំងអស់ត្រូវបន្តយកចិត្តទុកដាក់ និងថែទាំសុខភាពដោយខ្លួនឯងនៅតាមផ្ទះ ដើម្បីបន្តចូលរួមជាមួយរាជរដ្ឋាភិបាលថ្មី ក្នុងការកសាងប្រទេសកម្ពុជាឲ្យកាន់តែរីកចម្រើន និងប្រសើរឡើង។ ក្រោយពីទទួលបានការពិនិត្យជំងឺពីក្រុមគ្រូពេទ្យនៃសមាគម SOS Cambodian Kids-Vernon ប្រកបដោយយកចិត្តទុកដាក់ប្រជាពលរដ្ឋបានទទួលនូវការណែនាំសុខភាព និងថ្នាំពេទ្យសម្រាប់លេបពេលចេញទៅផ្ទះវិញ ផងដែរ។ ជាមួយគ្នានោះ លោកទេសរដ្ឋមន្រ្តីបាននាំយកនូវអំណោយរបស់ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត និងលោកជំទាវ ប្រគលជូនគ្រួសារដែលមានជីវភាពខ្វះខាតចំនួន១០០គ្រួសារ និងសម្ភារៈសិក្សាជូនដល់សិស្សានុសិស្សចំនួន២០០នាក់ ស្ថិតក្នុងសង្កាត់បាទី ក្រុងបាវិត ខេត្តស្វាយរៀង៕	2023-08-20T20:32:00+07:00	freshnewsasia.com	https://m.freshnewsasia.com/index.php/en/localnews/305775-2023-08-20-06-32-14.html
09c01482-015d-4900-b7c6-51992224f425	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី២០ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-20T18:30:00+07:00	freshnewsasia.com	https://m.freshnewsasia.com/index.php/en/localnews/305762-2023-08-20-04-30-59.html
a38dabc0-cf81-43e2-a7ed-140e96582288	មន្ដ្រីជាន់ខ្ពស់អំពាវនាវដល់ពលរដ្ឋប្ដូរការហៅជំងឺឆ្កួតជ្រូក មកជា «ជំងឺអេពីឡឹបស៊ី» វិញ ដើម្បីលុបបំបាត់ការរើសអើង	លោកសាស្ដ្រាចារ្យ ហ៊ុន ចំរើន រដ្ឋលេខាធិការក្រសួងសុខាភិបាល បានថ្លែងអំពាវនាវដល់ប្រជាពលរដ្ឋប្ដូរការហៅជំងឺឆ្កួតជ្រូក មកជា «ជំងឺអេពីឡឹបស៊ី» វិញ ដើម្បីរួមគ្នាលុបបំបាត់ការរើសអើង និងការប្រើប្រាស់ឱ្យបានត្រឹមត្រូវស្របតាមលក្ខណៈសកលផងដែរ។ ការថ្លែងបែបនេះរបស់លោកសាស្ដ្រាចារ្យ បានធ្វើឡើងនៅសន្និសីទវេជ្ជសាស្ដ្រប្រចាំឆ្នាំលើកទី៤ នៃសមាគមគ្រូពេទ្យប្រសាទសាស្ត្រកម្ពុជា និងសមាគមកម្ពុជាប្រឆាំងជំងឺអេពីឡឹបស៊ី ក្រោមប្រធានបទ «ជំងឺអេពីឡឹបស៊ី» នាថ្ងៃទី១៩ ខែសីហា ឆ្នាំ២០២៣នេះ។ លោកសាស្ដ្រាចារ្យ ហ៊ុន ចំរើន បានថ្លែងបន្ដថា ជំងឺអេពីឡឹបស៊ី ដែលភាគច្រើនស្តែងចេញជាអាការៈប្រកាច់ម្តងហើយម្តងទៀតនេះ កាលពីមុនយើងធ្លាប់ហៅថាជំងឺឆ្កួតជ្រូក។ ពាក្យនេះស្ដាប់ទៅស្រួលយល់ តែបណ្ដាលឱ្យមានបញ្ហាទៅវិញ។ បញ្ហាប្រឈម គឺការរើសអើង ពិតជារឿងដែលមិនអាចមើលរំលងបានឡើយ ដោយសារការរើសអើង មនុស្សជាច្រើនមិនចង់ដឹង មិនចង់លឺពីជំងឺនេះទេ ហើយនៅពេលដែលពួកគាត់ឈឺ ឬមានញាតិមិត្ត ឈឺជំងឺនេះ ក៏មិនដឹងថាត្រូវធ្វើបែបណា ត្រូវទៅព្យាបាលឯណា។ បែបនេះ ទើបយើងធ្លាប់សង្កេតឃើញមានគម្លាតដ៏ធំនៃអ្នកដែលមានជំងឺអេពីឡឹបស៊ី តែមិនបានមកទទួលការព្យាបាលដែលមានប្រសិទ្ធភាព។ លើសពីនោះពាក្យថា ឆ្កួតជ្រូក បង្កឱ្យអ្នកជំងឺក៏ដូចជាគ្រួសារមានការអៀនខ្មាស់ ហើយលើសពីនេះការរើសអើង ធ្វើឱ្យអ្នកជំងឺត្រូវរងគ្រោះទ្វេរដង មិនហ៊ានស្វែងរកការព្យាបាលដែលត្រឹមត្រូវនោះទេ។ ក្នុងគ្រាដែលវេជ្ជសាស្ត្រនៅកម្ពុជាមិនទាន់ជឿនលឿន ប្រជាជនតែងផ្សារភ្ជាប់ ជំងឺនេះទៅនឹងជំនឿអរូបិយ ស្វែងរកការព្យាបាលតាមបែបសាសនាមានការសែនព្រេន ។ល។ ហើយរហូតបច្ចុប្បន្នក៏នៅតែមានការអនុវត្តបែបនេះដែរ។ «ដូច្នេះសូមអំពាវនាវដល់ប្រជាពលរដ្ឋ ប្ដូរការហៅជំងឺឆ្កួតជ្រូកនេះ មកជាជំងឺអេពីឡឹបស៊ី វិញ ដើម្បីលុបបំបាត់ការរើសអើង ហើយបែរមករួមគ្នាជួយអ្នកជំងឺឱ្យទទួលបានការព្យាបាលតាមបែបវេជ្ជសាស្ត្រដែលត្រឹមត្រូវ ព្រោះជំងឺនេះអាចព្យាបាលជា មិនមានការតពូជនោះទេ និងអាចរៀបអាពាហ៍ពិពាហ៍បង្កើតគ្រួសារ ហើយប្រកបមុខរបររកស៊ីដូចគេដូចឯងផងដែរ»។ នេះតាមការគូសបញ្ជាក់លោកសាស្ដ្រាចារ្យ ហ៊ុន ចំរើន។ លោកសាស្ដ្រាចារ្យបន្ដថា ក្រៅពីប្ដូរឈ្មោះជំងឺឱ្យសមរម្យ និងសមស្របតាមលក្ខណៈសាកលហើយ ការបង្កើនសមត្ថភាពព្យាបាលនៅតាមមូលដ្ឋាន គឺពិតជាកិច្ចការសំខាន់ណាស់។ ក្នុងនោះទាំងសមាគម ក៏ដូចជាក្រសួងសុខាភិបាល បានកំពុងនិងបន្តពង្រឹង និងពង្រីកសមត្ថភាពព្យាបាលជំងឺអេពីឡឹបស៊ីនេះរហូតដល់ថ្នាក់មណ្ឌលសុខភាព ទាំងធនធានមនុស្ស ក៏ដូចជាការផ្គត់ផ្គង់ថ្នាំទៀងទាត់ផងដែរ។ ក្នុងឱកាសនោះលោកសាស្ដ្រាចារ្យក៏លើកទឹកចិត្ដឱ្យសមាគមទាំងពីរខាងលើនេះ បន្តចូលរួមលើកកម្ពស់ការយល់ដឹងបន្ថែមទៀត ក្នុងចំណោមប្រជាជនទូទៅផងដែរ។ កន្លងមកសមាគមគ្រូពេទ្យប្រសាទសាស្រ្តកម្ពុជា និងសមាគមកម្ពុជាប្រឆាំងជំងឺអេពីឡឹបស៊ី បានចូលរួមចំណែកយ៉ាងច្រើនដល់ការងារលើកកម្ពស់សុខុមាលភាព ទាក់ទងនឹងប្រព័ន្ធប្រសាទ និងជាពិសេសគឺជំងឺ អេពីឡឹបស៊ីនេះតែម្តង។ ការងារទាំងនោះមានដូចជាការសិក្សាស្រាវជ្រាវ ដែលមានលក្ខណៈវិទ្យាសាស្ត្រ នៅខេត្តព្រៃវែង និងក្រោយមកនៅក្នុងខេត្តត្បូងឃ្មុំ ហើយដែលបានបោះពុម្ពផ្សាយលទ្ធផលស្រាវជ្រាវជាលក្ខណៈអន្តរជាតិ ដើម្បីជាប្រយោជន៍ទាំងសម្រាប់ប្រជាជនកម្ពុជាផង និងសម្រាប់ប្រជាជនទូទាំងពិភពលោកផង។ ក្រៅពីការសិក្សាស្រាវជ្រាវ សមាគមទាំងពីរក៏តែងចូលរួមដល់ការលើកកម្ពស់ការយល់ដឹង និងសមត្ថភាពព្យាបាលក្នុង ចំណោមគ្រូពេទ្យ និងនិស្សិតពេទ្យផងដែរ។ លោកបន្ដថា ក្រោមដំបូលនៃសុខសន្តិភាព និងស្ថិរភាពនយោបាយ ចាកចេញពីការរាតត្បាតជំងឺកូវីដ១៩ និងបន្តរស់នៅធម្មតាតាមបែបគន្លងថ្មី ពិសេសកម្ពុជាយើងទទួលបានជោគជ័យក្នុងការប្រយុទ្ធប្រឆាំងជំងឺកូវីដ១៩ និងអត្រាគ្របដណ្តប់ខ្ពស់ក្នុងការផ្តល់វ៉ាក់សាំងកូវីដ១៩ ជូនដល់ប្រជាពលរដ្ឋ ក្រោមការដឹកនាំដ៏ឈ្លាសវៃរបស់ សម្តេចតេជោ ហ៊ុន សែន នាយករដ្ឋមន្រ្តីកម្ពុជា, ទើបយើងមានឱកាសជួបជុំនឹងរៀបចំសន្និសីទនេះឡើង ដូចនេះត្រូវបន្ដរួមគ្នាបង្កើនសមត្ថភាពបន្ថែម ដើម្បីឱ្យស្របតាមការប្រែប្រួលនៃបញ្ហាសុខភាព ក៏ដូចជាបច្ចេកទេស បច្ចេកវិទ្យាក្នុងការថែទាំព្យាបាល និងលើកកម្ពស់សុខុមាលភាពរបស់ប្រជាជនកម្ពុជា។ សមាគមកម្ពុជាប្រឆាំងជំងឺអេពីឡឹបស៊ី ត្រូវបានបង្កើតឡើងនៅឆ្នាំ២០០៦ ហើយក៏ជាសមាជិកនៅក្នុងសហព័ន្ធអន្ដរជាតិប្រឆាំងជំងឺអេពីឡឹបស៊ី (ILAE) ដែលមានភារៈកិច្ចជារួម គឺការធ្វើឱ្យកាន់តែប្រសើរនូវតំហែរទាំ ការព្យាបាល និងការគាំពារដល់សុខភាពផ្លូវកាយ ផ្លូវចិត្ដ និងចំណងសង្គមជូនដល់អ្នកជំងឺអេពីឡឹបស៊ី។ នេះបើតាមការឱ្យដឹងរបស់លោកស្រី រស់ ស៊ីណា ប្រធានសមាគមប្រឆាំងអេពីឡឹបស៊ី។ តាមការបញ្ជាក់បន្ថែមរបស់ប្រធានសមាគមគ្រូពេទ្យប្រសាទសាស្ដ្រកម្ពុជា លោកសាស្ដ្រាចារ្យ ជុំ ណាវុធ ជំងឺអេពីឡឹបស៊ី ជាជំងឺមួយក្នុងផ្នែកប្រសាទសាស្ដ្រ ដែលអាចកើតលើមនុស្សគ្រប់វ័យ តែអត្រាច្រើនជាងគេ គឺក្មេងអាយុចន្លោះពី២ទៅ១០ឆ្នាំ។ ជំងឺនេះ គឺប្រកាច់ច្រើនដង ដែលបង្ករឡើងនៃសកម្មភាពអគ្គិសនីខួរក្បាលខុសប្រក្រតី មានបែកពពុះមាត់ កន្ដ្រាក់ដៃជើង បាត់បង់ស្មារតី ជាទូទៅរយៈពេល ២ទៅ៣នាទីក្រោយមក អ្នកជំងឺអាចដឹងខ្លួនមកវិញដោយខ្លួនឯង។ សម្រាប់ជំងឺនេះអាចព្យាបាលជាសះស្បើយធម្មតាផងដែរ៕	2023-08-20T03:37:00+07:00	freshnewsasia.com	https://m.freshnewsasia.com/index.php/en/localnews/305690-2023-08-19-13-37-57.html
7cfe7322-3321-449c-b50e-b2e27ee46e06	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សហការជាមួយក្រុមគ្រូពេទ្យមន្ទីរសុខាភិបាលខេត្តស្វាយរៀង បន្តពិនិត្យ និងព្យាបាលជំងឺ ជូនពលរដ្ឋដោយគិតថ្លៃចំនួន ១,២១៨នាក់	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងក្រុមគ្រូពេទ្យស្ម័គ្រចិត្តមន្ទីរសុខាភិបាល នៃរដ្ឋបាលខេត្តស្វាយរៀង នៅព្រឹកថ្ងៃទី១៩ ខែសីហា ឆ្នាំ២០២៣នេះ បានបន្ដចុះពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ នៅឃុំឈើទាល ឃុំស្វាយធំ និងឃុំគ្រួស ស្រុកស្វាយជ្រំ ខេត្តស្វាយរៀង បានចំនួន១២១៨នាក់ (ស្រី៧០៩នាក់)។ ពិធីនេះក៏មានការចូលរួមពីលោក អ៊ុយ ថន សមាជិកក្រុមប្រឹក្សាខេត្តស្វាយរៀង, លោកវេជ្ជបណ្ឌិត គុជ ស៊ីថា ប្រធានមន្ទីរសុខាភិបាល នៃរដ្ឋបាលខេត្តស្វាយរៀង និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង តំណាងលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ថ្នាក់កណ្តាល និងក្រុមការងារ និងលោកស្រីអភិបាលរងស្រុកស្វាយជ្រំ ព្រមទាំងអាជ្ញាធរដែនដី។ លោកវេជ្ជបណ្ឌិត គុជ សុីថា បានឱ្យដឹងថា ថ្ងៃនេះក្រុមគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង ចំនួន៦៥នាក់ ស្ត្រី១៩នាក់ បានចុះពិនិត្យ និងព្យាបាល ជូនប្រជាពលរដ្ឋដោយឥតគិតថ្លៃបានចំនួន៣ឃុំ គឺឃុំឈើទាល ឃុំស្វាយធំ និងឃុំគ្រួស នៃស្រុកស្វាយជ្រំ ដែលជាការគិតគូររបស់លោក ហ៊ុន ម៉ានី ប្រធាន ស.ស.យ.ក និងជាប្រធានកិត្តិយសក្រុមការងារគ្រូពេទ្យស្ម័គ្រលោក ហ៊ុន ម៉ានី។ លោកវេជ្ជបណ្ឌិត គុជ សុីថា បានសង្កត់ធ្ងន់ថា ការពិនិត្យ និងព្យាបាលជំងឺពីក្រុមគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង នាពេលនេះរួមមាន ជំងឺទូទៅមនុស្សចាស់បានចំនួន៩៩៧នាក់, ជំងឺទូទៅកុមារ បានចំនួន៧២នាក់, ជំងឺស្ត្រីចំនួន៥៦នាក់, អេកូសាស្រ្តចំនួន៣០នាក់, វះកាត់តូចចំនួន១៥នាក់, ជំងឺភ្នែកចំនួន២០នាក់ និងសុខភាពមាត់ធ្មេញចំនួន១៥នាក់ ត្រចៀក ច្រមុះបំពង់ក១០នាក់និងសង្គ្រោះបឋមបាន១នាក់ ព្រមទាំងចាក់ថ្នាំកូវីដ១៩ដូសទី៤ បានចំនួន១នាក់ ដូសទី៦ បានចំនួន១នាក់ផងដែរ។ ក្នុងឱកាសនោះ លោក អ៊ុយ ថន ក៏បានថ្លែងនូវការផ្ដាំផ្ញើសាកសួរសុខទុកពីសំណាក់សម្ដេចកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះមូលដ្ឋានខេត្តស្វាយរៀង និងលោកម៉ែន វិបុល អភិបាលខេត្តស្វាយរៀង ដែលជានិច្ចកាសម្ដេច និងលោកអភិបាលខេត្ត តែងតែនឹករលឹកដល់ប្រជាពលរដ្ឋទាំងអស់នៅខេត្តស្វាយរៀង ហើយក៏បានផ្ដាំផ្ញើឱ្យថែរក្សាសុខភាពឱ្យបានល្អ ព្រោះសុខភាពគឺជាកត្តាចម្បងមួយ សម្រាប់ការរស់នៅប្រចាំថ្ងៃ។ លោកបានថ្លែងអំណរគុណចំពោះក្រុមគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង ដែលបានចុះមកពិនិត្យ និងព្យាបាលជំងឺជូនប្រជាពលរដ្ឋនៅស្រុកស្វាយជ្រំ ដោយឥតគិតថ្លៃនាពេលនេះ ដែលបានបញ្ជាក់ឱ្យឃើញថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី តែងតែចុះព្យាបាលជំងឺជូនប្រជាពលរដ្ឋ នៅទូទាំងប្រទេស ដើម្បីលើកម្ពស់សុខមាលភាពជូនប្រជាពលរដ្ឋឲ្យកាន់តែល្អប្រសើរនៅតាមមូលដ្ឋាន ហើយបានរួមចំណែកជាមួយរដ្ឋាភិបាលក្នុងការចូលរួមកាត់បន្ថយភាពក្រីក្រជូនប្រជាពលរដ្ឋ តាមរយៈការផ្ដល់សេវាសុខាភិបាលដោយឥតគិតថ្លៃនេះផងដែរ។ បន្ថែមលើសពីនេះលោក អ៊ុយ ថន ក៏បានបង្ហាញអំពីការរីកចម្រើននៅក្នុងខេត្តស្វាយរៀង ដែលរដ្ឋបាលខេត្តកំពុងគិតគូរ ធ្វើឱ្យស្រុកស្វាយជ្រំ ស្រុកកំពង់រោទិ៍ ខាងត្បូង នឹងក្លាយទៅជាតំបន់កសិកម្មទំនើប ដោយស្ថានភាពនាពេលបច្ចុប្បន្ននេះ ពិភពលោកកំពុងតម្រូវការអង្ករពីកម្ពុជាមានតម្លៃខ្ពស់ ឥឡូវរកអង្ករលក់មិនចង់បានផង ចំណែកស្រុករមាសហែក ស្រុករំដួល ស្វាយទាប ជាតំបន់កសិឧស្សាហកម្ម ហើយក្រុងបាវិត ស្រុកចន្ទ្រា ក្រុងស្វាយរៀងជាតំបន់ ឧស្សាហកម្មជឿនលឿន។ លោកថា គ្រាន់តែក្រុងបាវិតមួយ មានរោងចក្រ សហគ្រាស២៥៦រោងចក្រ ដែលអាចស្រូប យកកម្មករ កម្មការិនីបានប្រមាណ ១០៧,០០០នាក់ ចំណូលក្នុង១ខែ បានប្រាក់ចូលដល់កម្មករ កម្មការិនី ប្រមាណ ២៨លានដុល្លារ ទាំងនេះជាការគិតគូរបស់រាជរដ្ឋាភិបាលនិងរដ្ឋបាលខេត្ត ដើម្បីឱ្យកម្មករ កម្មការិនី មានប្រាក់ចំណូល បង្កើនជីវភាពរស់នៅ ប្រចាំថ្ងៃឱ្យកាន់តែធូរធារបានមួយកម្រិតទៀតផងដែរ។ លោកបានបន្តថា នៅឆ្នាំ២០២៤នេះ ក្រសួងកសិកម្មនិងបញ្ជូនមន្ត្រីកសិកម្មចុះមកដល់មូលដ្ឋានរបស់ខេត្តយើង ដើម្បីបង្រៀនដាំដុះដំណាំស្រូវនិងដំណាំផ្សេងៗទៀត ឱ្យមានគុណភាពខ្ពស់និងទិន្នផលច្រើន លក់បានថ្លៃ និងកាត់បន្ថយការប្រើប្រាស់ជីគីមីដែលធ្វើឲ្យប៉ះពាល់ដល់សុខភាព ដូច្នេះអ្នកដែលមានដីកុំអាល់លក់ ទុកធ្វើកសិកម្មដែលមានប្រាក់ចំណូលខ្ពស់នាពេលខាងមុខនេះ។ លោកបានបញ្ជាក់ថា ទាំងអស់នេះជាការគិតគូរ និងយកចិត្តទុកដាក់ពីសំណាក់សម្ដេចតេជោ ហ៊ុន សែន ជាប្រមុខដឹកនាំ ហើយនៅពេលខាងមុខនេះ ប្រទេសកម្ពុជានឹងមាននាយករដ្ឋមន្ត្រីថ្មី គឺឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត ជានាយករដ្ឋមន្ត្រី ដើម្បីបន្តការដឹកនាំប្រទេសឱ្យមានការរីកចម្រើនលើគ្រប់វិស័យជាបន្តបន្ទាប់ទៀតក្រោមដំបូលនៃសុខសន្តិភាព ដូច្នេះសូមប្រជាពលរដ្ឋទាំងអស់ ថែរក្សាសុខភាពឱ្យបានល្អបន្តរស់នៅ មើលពីការអភិវឌ្ឍប្រទេសដ៏ជឿនលឿនថែមទៀត៕	2023-08-19T21:37:00+07:00	freshnewsasia.com	https://m.freshnewsasia.com/index.php/en/localnews/305651-2023-08-19-07-37-10.html
c27d1526-5945-46d2-ac7a-84a5a76684bc	មន្ដ្រីជាន់ខ្ពស់សុខាភិបាល អំពាវនាវដល់ពលរដ្ឋ កុំរើសអើងចំពោះអ្នកកើតជំងឺឆ្កួតជ្រូក ព្រោះអាចព្យាបាលជា និងគ្មានតពូជទេ	លោកសាស្ដ្រាចារ្យ ហ៊ុន ចំរើន រដ្ឋលេខាធិការក្រសួងសុខាភិបាល បានថ្លែងអំពាវនាវដល់ប្រជាពលរដ្ឋ សូមកុំរើសអើងចំពោះអ្នកកើតជំងឺឆ្គួតជ្រូក ជំងឺនេះអាចព្យាបាលជាសះស្បើយ និងគ្មានតពូជនោះទេ ហើយអាចរៀបអាពាហ៍ពិពាហ៍បង្កើតគ្រួសារបានផងដែរ។ ការថ្លែងបែបនេះរបស់លោកសាស្ដ្រាចារ្យ បានធ្វើឡើងនៅសន្និសីទវេជ្ជសាស្ដ្រប្រចាំឆ្នាំលើកទី៤ នៃសមាគមគ្រូពេទ្យប្រសាទសាស្ត្រកម្ពុជា និងសមាគមកម្ពុជាប្រឆាំងជំងឺ អេពីឡឹបស៊ី ក្រោមប្រធានបទ «ជំងឺអេពីឡឹបស៊ី» នាថ្ងៃទី១៩ ខែសីហា ឆ្នាំ២០២៣នេះ។ លោកសាស្ដ្រាចារ្យបានថ្លែងបន្ដថា ការរើសអើងពិតជារឿងដែលមិនអាចមើលរំលងបាននោះទេ ដោយសារការរើសអើងនេះហើយ បានធ្វើឱ្យមនុស្សជាច្រើនមិនចង់ដឹង មិនចង់លឺពីជំងឺនេះទេ ហើយនៅពេលដែលពួកគាត់ឈឺ ឬមានញាតិមិត្ត ឈឺជំងឺនេះ ក៏មិនដឹងថាត្រូវធ្វើបែបណា ត្រូវទៅព្យាបាលឯណា។ បែបនេះទើបយើងធ្លាប់សង្កេតឃើញមានគម្លាតដ៏ធំ នៃអ្នកដែលមានជំងឺឆ្កួតជ្រូកនេះ តែមិនបានមកទទួលការព្យាបាលដែលមានប្រសិទ្ធភាព។ មន្ដ្រីជាន់ខ្ពស់រូបនេះបានបន្ដថា មែនទែនទៅជំងឺឆ្តួតជ្រូក ត្រូវបានគេស្គាល់តាំងពីយូរលុងណាស់មកហើយ។ ពាក្យថា ឆ្កួតជ្រូក បង្កឱ្យអ្នកជំងឺក៏ដូចជាគ្រួសារមានការអៀនខ្មាស់ ហើយលើសពីនេះការរើសអើង ធ្វើឱ្យអ្នកជំងឺត្រូវរងគ្រោះទ្វេរដង មិនហ៊ានស្វែងរកការព្យាបាលដែលត្រឹមត្រូវនោះទេ។ ក្នុងគ្រាដែលវេជ្ជសាស្ត្រនៅកម្ពុជា មិនទាន់ជឿនលឿន ប្រជាជនតែងផ្សារភ្ជាប់ ជំងឺនេះទៅនឹងជំនឿអរូបិយ ស្វែងរកការព្យាបាលតាមបែបសាសនាមានការសែនព្រេន ។ល។ ហើយរហូតបច្ចុប្បន្នក៏នៅតែមានការអនុវត្តបែបនេះដែរ។ «ដូច្នេះសូមប្រជាពលរដ្ឋទាំងអស់ បញ្ឈប់ការរើសអើងចំពោះអ្នកជំងឺស្កន់ជ្រូក ហើយបែរមករួមគ្នាជួយអ្នកជំងឺឱ្យទទួលបានការព្យាបាលតាមបែបវេជ្ជសាស្ត្រដែលត្រឹមត្រូវវិញ។ ការចូលរួមនេះមិនមែនត្រឹមតែសាច់ញាតិគ្រួសារនោះទេ អ្នកប្រកបវិជ្ជាជីវៈក្នុងការផ្ដល់សេវាសុខភាព ដែលបានជួបអ្នកជំងឺឆ្គួតជ្រូក រាប់ទាំងគ្រូខ្មែរ ឬអ្នកព្យាបាលតាមវិធីសាសនា នានាក៏ដោយ សូមងាកមកស្វែងយល់ ពីជំងឺឆ្គួតជ្រូកឱ្យបានច្បាស់ ព្រោះថាជំងឺនេះអាចព្យាបាលបាលតាមបែបវេជ្ជសាស្ត្រ ហើយអាចឱ្យអ្នកជំងឺមានការរស់នៅមានជីវភាព ដូចមនុស្សទូទៅ និងអាចរៀបអាពាហ៍ពិពាហ៍បង្កើតគ្រួសារបានផងដែរ។ សូមលុបបំបាត់ការយល់ច្រលំថាជំងឺឆ្គួតជ្រូក ជាជំងឺតពូជ និងឈប់រើសអើងអ្នកជំងឺនេះតទៀត ដោយរួមគ្នាណែនាំ និងលើកទឹកចិត្តឱ្យអ្នកជំងឺ ក្រុមគ្រួសារអ្នកជំងឺ មកទទួលការព្យាបាលដែលត្រឹមត្រូវ ហើយគ្រូខ្មែរ និងគ្រូព្យាបាលតាមបែបសាសនា ក៏ត្រូវចូលរួមផងដែរ»។ នេះតាមការបញ្ជាក់បន្ថែមរបស់លោកសាស្ដ្រាចារ្យ ហ៊ុន ចំរើន។ ក្នុងឱកាសនោះលោកក៏បានអំពាវនាវដល់ប្រជាជនគ្រប់រូប ឱ្យចូលរួមប្ដូរការហៅឈ្មោះថា ជំងឺឆ្កួតជ្រូកនេះមកជា ហៅថា «ជំងឺអេពីឡឹបស៊ី»។ សូមចងចាំថា ជំងឺអេពីឡឹបស៊ី ដែលភាគច្រើនស្ដែងចេញជាអាការៈប្រកាច់ ម្តងហើយជាថ្មីម្តងទៀតនេះ ជំងឺអេពីឡឹបស៊ី គឺជាជំងឺដែលអាចព្យាបាលបានប្រកបដោយប្រសិទ្ធភាព ហើយអាចស្វែងរកការព្យាបាលបាននៅតាមមណ្ឌលសុខភាព និងមន្ទីរពេទ្យរដ្ឋដែលនៅក្បែរបងប្អូនទាំង អស់គ្នា៕	2023-08-19T21:02:00+07:00	freshnewsasia.com	https://m.freshnewsasia.com/index.php/en/localnews/305647-2023-08-19-07-02-57.html
d166c284-7551-421b-b0a1-f6e79b2ad5dc	WHO បង្ហាញក្តីបារម្ភ និងកំពុងតាមដាន កូវីដបំប្លែងខ្លួនប្រភេទថ្មី BA.X	នៅសប្តាហ៍នេះ វីរុសកូវីដ១៩បំប្លែងខ្លួនប្រភេទថ្មីមួយទៀត កំពុងត្រូវបានតាមដានជាផ្លូវការ ដោយមន្ត្រីអង្គការសុខភាពពិភពលោក (WHO)។ បច្ចុប្បន្ន WHO កំពុងតាមដានយ៉ាងដិតដល់មែនទែន ចំពោះវីរុសបំប្លែងខ្លួនអូមីក្រុង BA.X។ យ៉ាងណា ទើបតែមានតែមានការឆ្លងមេរោគនេះ៣ករណីប៉ុណ្ណោះ ដែលត្រូវបានគេប្រទះឃើញជាលើកដំបូងកាលពីខែមុន នៅទូទាំងពិភពលោក ខណៈករណីដំបូងគឺនៅប្រទេស ដាណឺម៉ាក។ ប៉ុន្តែប្រធានសុខាភិបាលទាំងឡាយ ក៏បានបង្ហាញក្តីការព្រួយបារម្ភផងដែរ អំពីធាតុបំប្លែងរបស់វា។ ស្របពេលជាមួយគ្នានោះ អ្នកជំនាញមួយចំនួនបារម្ភថា វាអាចបង្កជារលកថ្មី ហើយអំពាវនាវឲ្យមនុស្សពាក់ម៉ាសឡើងវិញ ដើម្បីបន្ថយការរីករាលដាល។ ទោះបីជាយ៉ាងណាក៏ដោយ អ្នកជំនាញផ្សេងទៀតព្រមានថា វាលឿនពេកហើយដែលយើងត្រូវភ័យស្លន់ស្លោ ព្រោះពេលដែលកម្រិតភាពស៊ាំនៅតែខ្ពស់ មេរោគកាន់តែមិនសូវសាហាវ៕ ចុចអាន៖	2023-08-19T20:22:00+07:00	kampucheathmey.com	https://www.kampucheathmey.com/health/562213
0672ac30-73da-46a8-af98-0ee579c916ca	ក្រុមការងារអាវុធហត្ថរាជធានីភ្នំពេញ នាំអំណោយចុះសួរសុខទុក្ខ និងចូលរួមបរិច្ចាគឈាមជួយសង្គ្រោះសមាជិក ដែលមានជំងឺកំពុងសម្រាកព្យាបាល នៅមន្ទីរពេទ្យព្រះកេតុមាលា	នាព្រឹកថ្ងៃទី១៩ ខែសីហា ឆ្នាំ២០២៣ លោកវរសេនីយ៍ឯក សៀ ទីន នាយសេនាធិការ កងរាជអាវុធហត្ថរាជធានីភ្នំពេញ បានដឹកនាំក្រុមការងារ នាំយកអំណោយរបស់ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការ កងរាជអាវុធហត្ថរាជធានីភ្នំពេញ ចុះសួរសុខទុក្ខលោកព្រិន្ទបាលឯក អ៊ុក ពុធកក្កដា សមាជិក វរអន្តរាគមន៍ កងរាជអាវុធហត្ថរាជធានីភ្នំពេញ ដែលមានជំងឺរបេងឆ្អឹងត្រគាកខាងស្ដាំ បានចូលសម្រាកព្យាបាលនៅមន្ទីរពេទ្យព្រះកេតុមាលា (ហៅពេទ្យ ១៧៩)។ ហើយត្រូវការអ្នកស្ម័គ្រចិត្ត បរិច្ចាគឈាម ដើម្បីធ្វើការវះកាត់ជាបន្ទាន់ និងបានបញ្ជូនមន្រ្តីអាវុធហត្ថរាជធានីភ្នំពេញ ចំនួន០៣នាក់ ដែលបានស្ម័គ្រចិត្តទៅចូលរួមបរិច្ចាគឈាម ជួយដល់លោកព្រិន្ទបាលឯក អ៊ុក ពុធកក្កដា ភ្លាមៗផងដែរ។ ក្នុងឱកាសនោះលោកវរសេនីយ៍ឯក សៀ ទីន ក៏បានពាំនាំនូវការផ្តាំផ្ញើសួរសុខទុក្ខពីលោកឧត្តមសេនីយ៍ឯក រ័ត្ន ស្រ៊ាង និងបាននាំយកថវិការបស់លោកមេបញ្ជាការ និងថវិកាដែលប្រមូលបានពីនាយ-នាយរងនៃកម្លាំងវរអន្តរាគមន៍ ក្នុងស្មារតីសាមគ្គីភាព សរុបចំនួន ៣លាន ២សែនរៀល, ភេសជ្ជៈចម្រុះ ០៨កេស ជាអំណោយសួរសុខទុក្ខ និងទុកជាការចែករំលែកសម្រាលបន្ទុកគ្រួសារលោកព្រិន្ទបាលឯក អ៊ុក ពុធកក្កដា ក្នុងការសម្រាកព្យាបាលផងដែរ៕	2023-08-19T19:38:00+07:00	freshnewsasia.com	https://m.freshnewsasia.com/index.php/en/localnews/305640-2023-08-19-05-38-05.html
519b5102-3720-48f3-86b4-738e8e531add	ក្រុមការងារ អាវុធហត្ថរាជធានីភ្នំពេញ នាំយកអំណោយចុះសួរសុខទុក្ខ និង ចូលរួមបរិច្ចាគឈាម ជួយសង្គ្រោះសមាជិក ដែលមានជំងឺកំពុងសម្រាកព្យាបាលនៅមន្ទីរពេទ្យព្រះកេតុមាលា (១៧៩)	ភ្នពេញ៖ លោកវរសេនីយ៍ឯក សៀ ទីន នាយសេនាធិការ កងរាជអាវុធហត្ថរាជធានីភ្នំពេញ នាព្រឹកថ្ងៃទី១៩ ខែសីហា ឆ្នាំ២០២៣ បានដឹកនាំក្រុមការងារ នាំយកអំណោយរបស់ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការ កងរាជអាវុធហត្ថរាជធានីភ្នំពេញ ចុះសួរសុខទុក្ខលោកព្រិន្ទបាលឯក អ៊ុក ពុធកក្កដា សមាជិក វរអន្តរាគមន៍ កងរាជអាវុធហត្ថរាជធានីភ្នំពេញ ដែលមានជំងឺរបេងឆ្អឹងត្រគាកខាងស្ដាំ បានចូលសម្រាកព្យាបាលនៅមន្ទីរពេទ្យព្រះកេតុមាលា (ហៅពេទ្យ ១៧៩) ហើយត្រូវការអ្នកស្ម័គ្រចិត្ត បរិច្ចាគឈាម ដើម្បីធ្វើការវះកាត់ជាបន្ទាន់ និងបានបញ្ជូនមន្រ្តីអាវុធហត្ថរាជធានីភ្នំពេញ ចំនួន០៣នាក់ ដែលបានស្ម័គ្រចិត្តទៅចូលរួមបរិច្ចាគឈាម ជួយដល់ លោកព្រិន្ទបាលឯក អ៊ុក ពុធកក្កដា ភ្លាមៗផងដែរ។ ក្នុងឱកាសនោះ លោកវរសេនីយ៍ឯក សៀ ទីន ក៏បានពាំនាំនូវការផ្តាំផ្ញើសួរសុខទុក្ខពី លោកឧត្តមសេនីយ៍ឯក រ័ត្ន ស្រ៊ាង និងបាននាំយកថវិការបស់លោកមេបញ្ជាការ និងថវិកាដែលប្រមូលបានពី នាយ-នាយរង នៃ កម្លាំងវរអន្តរាគមន៍ ក្នុងស្មារតីសាមគ្គីភាព សរុបចំនួន ៣លាន ២សែនរៀល, ភេសជ្ជៈចម្រុះ ០៨កេស ជាអំណោយសួរសុខទុក្ខ និងទុកជាការចែករំលែកសម្រាលបន្ទុកគ្រួសារលោកព្រិន្ទបាលឯក អ៊ុក ពុធកក្កដា ក្នុងការសម្រាកព្យាបាលផងដែរ៕	2023-08-19T19:06:00+07:00	dap-news.com	https://dap-news.com/national/2023/08/19/352331/
a3bcad9c-5bc1-4ef5-ab41-488aa0e1eada	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ	ក្រសួងសុខាភិបាល នៅថ្ងៃទី១៩ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-19T18:43:00+07:00	freshnewsasia.com	https://m.freshnewsasia.com/index.php/en/localnews/305634-2023-08-19-04-43-18.html
9a3ac5f5-ca35-49a9-a0c0-e9cf22559344	ក្រសួងការងារ, អាជ្ញាធរជាតិប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដស៍ បន្តពង្រឹងផ្នែកសុខភាព និងអនាម័យក្នុងវិស័យការងារនៅខេត្តភាគឦសាន្ត	ក្រសួងការងារ និងបណ្តុះបណ្តាលវិជ្ជាជីវ: អាជ្ញាធរជាតិប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដស៍និងគ្រឿងញៀន នាថ្ងៃទី១៨ ខែសីហា ឆ្នាំ២០២៣ បន្តបើកសិក្ខាសាលាស្តីពីលក្ខខណ្ឌនៃការទទួលបានការលើកសរសើរសម្រាប់រោងចក្រ សហគ្រាស គ្រឹះស្ថាន និងក្រុមហ៊ុនផ្នែកសេវាកម្សាន្ត ដែលបានអនុវត្តតាមប្រកាសលេខ០៨៦ ប្រកាសលេខ១៩៤ និងសេចក្ដីណែនាំលេខ០០៨ ប្រយុទ្ធប្រឆាំងគ្រឿងញៀន និងការបង្ការមេរោគអេដស៍ជំងឺអេដស៍នៅកន្លែងធ្វើការ ដើម្បីពង្រឹងសមត្ថភាពជនបង្គោលសំដៅចូលរួមលើកកម្ពស់លក្ខខណ្ឌសុខភាព និងអនាម័យនៅកន្លែងធ្វើការនៅខេត្តរតនគិរី។ លោក ដែន ចាន់ថន ប្រធានមន្ទីរការងារ និងបណ្តុះបណ្តាលវិជ្ជាជីវ:ខេត្តរតនគិរី បានថ្លែងថា ខេត្តនៃភូមិភាគឦសាន្តមួយនេះជាខេត្តទេសចរណ៍ធម្មជាតិ ការរួមគ្នាអនុវត្តន៍ឱ្យមានប្រសិទ្ធភាពនូវការបង្ការទប់ស្កាត់គ្រឿងញៀន និងអេដស៍ ជាការងារសំខាន់ដើម្បីបង្កើនការទាក់ទាញពីភ្ញៀវទេសចរ។ ឧត្តមសេនីយ៍ត្រី យិន យឿត អនុប្រធាននាយកដ្ឋាននីតិកម្ម អប់រំ និងស្តារនីតិសម្បទា នៃអគ្គលេខាធិការដ្ឋានអាជ្ញាធរជាតិប្រយុទ្ធប្រឆាំងគ្រឿងញៀន បានថ្លែងថា ការពង្រឹងបាននូវចំណេះដឹងពីបញ្ហាគ្រឿងញៀនយើងនឹងអាចបង្ការការរីករាលដាលមេរោគអេដស៍ ជំងឺអេដស៍ផងដែរ។ លោក ហ៊ុយ ហានសុង បានថ្លែងពីសារបាននៃការកកើតនូវប្រកាសលេខ០៨៦ ប្រកាសលេខ ១៩៤ និងសេចក្ដីណែនាំលេខ០០៨ និងវត្តមានមេរោគអេដស៍ ជំងឺអេដស៍នៅក្នុងប្រទេសកម្ពុជាតាមរយៈកម្លាំងងអ៊ុនតាក់ UNTAC ក្នុងពេលបំពេញបេសកកម្មនៅលើទឹកដីប្រទេសកម្ពុជា និងការរីករាលដាលបញ្ហាគ្រឿងញៀន ហើយការចូលរួមឆ្លើយតបនឹងមេរោគអេដស៍ និងជំងឺអេដស៍ គ្រឿងញៀនឲ្យមានប្រសិទ្ធភាពក្នុងវិស័យការងារ គឺជាភារៈកិច្ចចម្បងនិងជាកាតព្វកិច្ចរបស់យើងទាំងអស់គ្នា ដើម្បីរក្សាបាននូវគុណភាព ប្រសិទ្ធភាព និងនិរន្តភាពការងារ។ ថ្លែងក្នុងនាមលោក អ៉ិត សំហេង រដ្ឋមន្រ្តី ក្នុងឱកាសនោះដែរ លោកវេជ្ជ. ហ៊ុយ ហានសុង រដ្ឋលេខាធិការ បានថ្លែងអំណរគុណ កោតសសើរដល់ការចូលរួមពីភាគីពាក់ព័ន្ធទាំងអស់ក្នុងខេត្តរតនគិរី ដែលបានចូលរួមអនុវត្តតាមខ្លឹមសារប្រកាស០៨៦ លេខ១៩៤ និងសេចក្តី ណែនាំ០០៨ មានវឌ្ឍនភាពនៃការឆ្លើយតបកាត់បន្ថយបាននូវការរីករាលមេរោគអេដស៍ និងជំងឺអេដស៍ និងគ្រឿងញៀននៅកន្លែងធ្វើការ និងសូមបន្តរួមគ្នាដើម្បីពង្រឹងគុណភាពផ្នែកសុខភាពនិងអនាម័យការងារ ថែរក្សាកម្លាំងពលកម្មដែលមានសក្តានុពលដល់ការជួយជ្រោងសេដ្ឋកិច្ចជាតិ បន្តរីកចម្រើនទៅមុខកាន់តែឆាប់រហ័ស ក្រោមម្លប់រាជរដ្ឋាភិបាលដឹកនាំដោយលោកកិត្តិទេសាភិបាលបណ្ឌិត ហ៊ុន ម៉ាណែត៕	2023-08-19T17:16:00+07:00	freshnewsasia.com	https://m.freshnewsasia.com/index.php/en/localnews/305627-2023-08-19-03-16-58.html
7d8f03e7-978b-4a62-97c0-690791605a64	លោកស្រី ឱ វណ្ណឌីន៖ វ៉ាក់សាំងបង្ការជំងឺកូវីដ១៩ នៅតែបន្ដចាក់ជូនប្រជាពលរដ្ឋ ដែលមាននៅតាមមូលដ្ឋានសាធារណៈ ឬមន្ទីរពេទ្យរដ្ឋ (Video Inside)	ត្បិតតែស្ថានភាពជំងឺកូវីដ១៩ មានការធូរស្រាលច្រើន ប៉ុន្ដែការចាក់វ៉ាក់សាំងនេះ នៅតែបន្ដចាក់ជូនប្រជាពលរដ្ឋ និងមាននៅតាមមូលដ្ឋានសាធារណៈ ដូចជាមណ្ឌលសុខភាព តាមមន្ទីរពេទ្យនានានៅកម្ពុជា ឬហៅថាពេទ្យរដ្ឋ។ នេះបើតាមការគូសបញ្ជាក់របស់លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩ ក្របខ័ណ្ឌទូទាំងប្រទេស (គ.វ.ក-១៩) ក្នុងឱកាសប្រជុំបូកសរុបលទ្ធផលការងារ (គ.វ.ក-១៩) និងប្រគល់ប័ណ្ណសរសើររបស់រាជរដ្ឋាភិបាលដល់មន្ដ្រី បុគ្គលិក នៅព្រឹកថ្ងៃទី១៨ ខែសីហា ឆ្នាំ២០២៣នេះ។ លោកស្រីវេជ្ជបណ្ឌិត ឱ វណ្ណឌីន បានថ្លែងបន្ដថា យើងបានដឹងហើយថា កន្លងមកនេះ អង្គការសុខាភិបាលពិភពលោក បានប្រកាសដោយបញ្ជាក់ថា ជំងឺកូវីដ១៩ បានឆ្លង និងកើតលើនៅសកលោកយើងរួចហើយ ប៉ុន្ដែក៏មិនទាន់ទៅណា នៅតែកើតមានទៀតនៅលើពិភពលោកនេះ ប៉ុន្ដែលែងជាក្ដីកង្វល់អន្ដរជាតិ។ តែទោះជាយ៉ាងណា អង្គការសុខភាពពិភពលោក បានផ្ដល់នូវអនុសាសន៍ដល់បណ្ដាប្រទេសជាសមាជិក ត្រូវបន្ដយកចិត្ដទុកដាក់ និងគិតគូរពីការបន្ដផ្ដល់វ៉ាក់សាំងនេះជូនប្រជាពលរដ្ឋខ្លួន នឹងទៅជាលក្ខណៈបែបជាការជាប្រចាំ ដូចជាកម្មវិធីចាក់ថ្នាំបង្ការ ខណៈដែលក្រសួងសុខាភិបាលមានស្រាប់ទៅហើយ។ «សម្រាប់គម្លាតនៃការចាក់វ៉ាក់សាំងបង្ការជំងឺកូវីដ១៩ បច្ចុប្បន្ននេះគឺនៅរក្សាគម្លាតពី ៦ខែ ទៅ៨ខែ ឬ១ឆ្នាំ ឬចន្លោះពី៦ខែ ទៅ១ឆ្នាំ ដែលចាក់ជាប្រចាំ ប្រហាក់ប្រហែលទៅនឹងវ៉ាក់សាំងផ្ដាសាយ ដែលចាក់មួយឆ្នាំម្ដង»។ ប៉ុន្ដែការចាក់វ៉ាក់សាំងកូវីដ១៩ គឺនៅតែឈរលើគោលការណ៍ស្ម័គ្រចិត្ដដដែល ដូច្នេះមានន័យថា នៅពេលណាដែលប្រជាពលរដ្ឋយើង គិតថាគាត់ចាក់បាន ចន្លោះពី៦ទៅ៨ខែ ហើយគាត់ស្ម័គ្រចិត្ដ អាចទៅទទួលការចាក់វ៉ាក់សាំងដូសជាបន្ដបន្ទាប់បាន»។ លោកស្រីបន្ដថា គ.វ.ក-១៩ យើងនឹងបន្ដរផ្ដល់វ៉ាក់សាំង ក៏ប៉ុន្ដែនៅឈរលើគោលការណ៍ស្ម័គ្រចិត្ដ ហើយមិនមានដាក់ចេញជាយុទ្ធនាការ ឬមិនមានដាក់ចេញជាទីតាំងចល័តទៀតទេ គឺធ្វើនៅតាមមូលដ្ឋានសាធារណៈ មានមណ្ឌលសុខភាព ឬមន្ទីរពេទ្យនានា ដែលមាននៅកម្ពុជា។ លោកស្រីថ្លែងទៀតថា ការចាក់វ៉ាក់សាំងនេះ ក៏ត្រូវត្រដបប្រសង ជាមួយនឹងការចាក់ថ្នាំបង្ការ ដែលកន្លងមកក្រសួងសុខាភិបាលក៏មានកម្មវិធីជាតិចាក់ថ្នាំបង្ការ ហើយបច្ចុប្បន្ននេះក៏កំពុងបន្ដការងាររបស់ខ្លូន ក្នុងការផ្ដល់ថ្នាំបង្ការដល់កុមារា កុមារី និងវ៉ាក់សាំងមួយចំនួនផ្ដល់សម្រាប់មនុស្សធំ ដូចជាថ្នាំតេតាណូសជាដើម៕	2023-08-19T03:15:00+07:00	freshnewsasia.com	https://m.freshnewsasia.com/index.php/en/localnews/305603-2023-08-18-13-15-52.html
a09d9365-dd3e-4a59-a763-c7e70b751efe	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៨ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-18T21:36:00+07:00	freshnewsasia.com	https://m.freshnewsasia.com/index.php/en/localnews/305558-2023-08-18-07-36-31.html
a686fe6c-81db-4938-aeab-2016a5658059	គណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩ ក្របខ័ណ្ឌទូទាំងប្រទេស ប្រជុំបូកសរុបលទ្ធផលការងារ និងប្រគល់ប័ណ្ណសរសើររបស់រាជរដ្ឋាភិបាល	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩ ក្របខ័ណ្ឌទូទាំងប្រទេស (គ.វ.ក-១៩) នៅព្រឹកថ្ងៃទី១៨ ខែសីហា ឆ្នាំ២០២៣នេះ បានដឹកនាំកិច្ចប្រជុំបូកសរុបលទ្ធផលការងារ។ ក្នុងកិច្ចប្រជុំនេះ លោកស្រី ឱ វណ្ណឌីន បានរំលឹកឡើងវិញនូវអ្វីដែលគណៈកម្មការចំពោះកិច្ចសម្រេចបាន លើការងារចាក់វ៉ាក់សាំងបង្ការជំងឺកូវីដ១៩ ដោយអនុវត្តតាមអនុសាសន៍ចង្អុលបង្ហាញផ្ទាល់ដ៏ត្រឹមត្រូវរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ លោកស្រី ឱ វណ្ណឌីន បានអះអាងថា ដោយអនុវត្តតាមអភិក្រម ផ្ការីក របស់សម្ដេចតេជោនាយករដ្ឋមន្ដ្រី គណៈកម្មការចំពោះកិច្ច បានចាត់ចែងបែងចែកវ៉ាក់សាំង ផ្ដើមចេញពីតំបន់ដែលប្រឈមខ្លាំងដែលកាលនោះ មាននៅរាជធានីភ្នំពេញ និងខេត្តកណ្ដាល ក្រោយមកបានចែកចាយបន្ដទៅតាមបណ្ដាខេត្តនានាទូទាំងប្រទេស។ ការណ៍នេះហើយទើបអាចធានាបាននូវភាពស៉ាំសហគមន៍ រហូតធ្វើឲ្យកម្ពុជា អាចយកឈ្នះលើសមរភូមិកូវីដ១៩ និងឈានដល់ការបើកដំណើរការប្រទេសឡើងវិញលើគ្រប់វិស័យ។ ក្រោយចប់ការធ្វើបទបង្ហាញនានារបស់មន្ដ្រីជំនាញ លោកស្រី ឱ វណ្ណឌីន ក៏បានប្រគល់ប័ណ្ណសរសើររបស់រាជរដ្ឋាភិបាលជូនមន្ដ្រី និងអ្នកពាក់ព័ន្ធ ព្រមទាំងបណ្ដាសារព័ត៌មាន ដែលបានចូលរួមចំណែកលើការងារផ្សព្វផ្សាយ និងបញ្ច្រៀបការយល់ដឹងអំពីគុណតម្លៃនៃវ៉ាក់សាំងបង្ការជំងឺកូវីដ១៩ ទៅកាន់ប្រជាពលរដ្ឋ។ ក្នុងនោះ បណ្ដាញព័ត៌មាន Fresh News ក៏ទទួលបានប័ណ្ណសរសើរពីគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩ ក្របខ័ណ្ឌទូទាំងប្រទេស (គ.វ.ក-១៩) ដែលបានចូលរួមចំណែកផ្សព្វផ្សាយព័ត៌មាន ស្ដីពីកិច្ចការចាក់វ៉ាក់សាំងបង្ការជំងឺកូវីដ១៩ផងដែរ។ សូមរំលឹកថា ដោយមានការយកចិត្តទុកដាក់ ផ្តល់អទិភាពខ្ពស់លើសុខភាព និងសុខុមាលភាពរបស់ប្រជាជន សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានសម្រេច បង្កើតគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស (គ.វ.ក-១៩) នៅថ្ងៃទី១៧ ខែមីនា ឆ្នាំ២០២១៕	2023-08-18T20:05:00+07:00	freshnewsasia.com	https://m.freshnewsasia.com/index.php/en/localnews/305544-2023-08-18-06-05-34.html
e1e4b9cb-cf3f-493a-aa9f-cb819a8561bb	បណ្ដាញព័ត៌មាន Fresh News ទទួលបានប័ណ្ណសរសើរពីគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩	លោក លឹម ជាវុត្ថា អគ្គនាយកបណ្ដាញព័ត៌មាន Fresh News ទទួលបានប័ណ្ណសរសើរពី គណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ១៩ ក្របខ័ណ្ឌទូទាំងប្រទេស (គ.វ.ក-១៩) ដែលបានចូលរួមចំណែកផ្សព្វផ្សាយព័ត៌មាន ស្ដីពីកិច្ចការចាក់វ៉ាក់សាំងបង្ការជំងឺកូវីដ១៩។ ក្នុងប័ណ្ណសរសើរដែលចុះហត្ថលេខាដោយលោកស្រីី ឱ វណ្ណឌីន ប្រធាន គ.វ.ក-១៩ បានបញ្ជាក់យ៉ាងដូច្នេះថា ។ គួរជម្រាបថា ពាក់ព័ន្ធជាមួយបេសកកម្មចាក់វ៉ាក់សាំងបង្ការជំងឺកូវីដ-១៩ នេះបណ្ដាញព័ត៌មាន Fresh News តែងតែបានធ្វើការផ្សព្វផ្សាយជាប់ជាប្រចាំអំពីចំនួនតួលេខ និងសារជំរុញសំខាន់ៗជាច្រើនទៀត របស់រាជរដ្ឋាភិបាលកម្ពុជា ពិសេសគណៈកម្មការចំពោះកិច្ច ដែលមានលោកស្រី ឱ វណ្ណឌីន ជាប្រធាន។ ក្រៅពីការផ្សព្វផ្សាយ អ្នករាយការណ៍ព័ត៌មានរបស់ Fresh News ក៏តែងចុះតាមយកព័ត៌មានដោយផ្ទាល់រាល់គ្រប់សកម្មភាពរបស់គណៈកម្មការចំពោះកិច្ច នៅទូទាំងប្រទេស ដើម្បីផ្ដិតយកនូវខ្លឹមសារព័ត៌មានសំខាន់ៗ ពាក់ព័ន្ធយុទ្ធនាការនៃការចាក់វ៉ាក់សាំងបង្ការជំងឺកូវីដ១៩ ដើម្បីធ្វើការផ្សព្វផ្សាយជូនសាធារណៈ ក្នុងនោះ មានទាំងសារអំពាវនាវ ជំរុញ ក្រើនរំលឹករបស់មន្ដ្រីសុខាភិបាលផងដែរ៕	2023-08-18T19:55:00+07:00	freshnewsasia.com	https://m.freshnewsasia.com/index.php/en/localnews/305543-2023-08-18-05-55-25.html
c28c91a4-fec1-4b40-9889-18667cc07be4	ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត ចាត់តំណាងចុះសួរសុខទុក្ខ និងចំណាយលើការព្យាបាលជំងឺទាំងអស់ជូនលោកគ្រូតាគុនល្បុក្កតោខ្មែរ ស៊ាន គឹមសៀន	លោកជំទាវបណ្ឌិត ដាំ ដារីនី សមាជិកគណៈកម្មាធិការកណ្តាលគណបក្សប្រជាជនកម្ពុជា និងជាប្រធានផ្នែកសិល្បះ និងកីឡា នៃយុវជនគណបក្សថ្នាក់កណ្តាល នៅថ្ងៃទី១៨ ខែសីហា ឆ្នាំ២០២៣ តំណាងឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត សមាជិកគណៈអចិន្ត្រៃយ៍ នៃគណៈកម្មាធិការកណ្តាលគណបក្សប្រជាជនកម្ពុជា និងជាប្រធានយុវជនគណបក្សថ្នាក់កណ្តាល និងលោកជំទាវបណ្ឌិត ពេជ ចន្ទមុន្នី អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តសម្តេចតេជោធីតា (TYDA) ចុះសួរសុខទុក្ខ ព្រមទាំងនាំអំណោយ ថវិកា១០លានរៀល និងចំណាយលើការព្យាបាលទាំងអស់លោកគ្រូតាគុនល្បុក្កតោខ្មែរ ស៊ាន គឹមសៀន ដែលកំពុងសម្រាកព្យាបាលជំងឺនៅឯមន្ទីរពេទ្យមិត្តភាពកម្ពុជា-ចិន (ព្រះកុសម:)។ នាឱកាសនោះ លោកជំទាវបណ្ឌិត ដាំ ដារីនី ក៏បានពាំនាំការសាកសួរសុខទុក្ខ សេចក្តីនឹករលឹក ការយកចិត្តទុកដាក់បំផុតពី ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី និងសូមបួងសួងដល់គុណបុណ្យព្រះរតនត្រ័យ វត្ថុសក្តិសិទ្ធិក្នុងលោក សូមតាមជួយបីបាច់រក្សាជូនលោកគ្រូព្រឹទ្ធាចារ្យ ស៊ាន គឹមសៀន ឱ្យមានជន្មាយុយឺនយូរ ឆាប់ជាសះស្បើយ និងមានសុខភាពល្អប្រសើរឡើងវិញដើម្បីបន្តស្នាដៃជូនកូនចៅជំនាន់ក្រោយ។ លោកគ្រូព្រឹទ្ធាចារ្យ ស៊ាន គឹមសៀន គឺជាស្ថាបនិកគុនល្បុក្កតោ ដែលបានធ្វើឱ្យគុនល្បុក្កតោរស់ឡើងវិញ និងមានការរីកចម្រើន។ តាមរយៈការជ្រោមជ្រែងពីលោកគ្រូ អ្នកគ្រូ និងថ្នាក់ដឹកនាំជាច្រើនទៀត អង្គការយូណេស្កូបានអនុម័តយល់ព្រមចុះគុនល្បុក្កតោ ក្នុងបញ្ជីតំណាងបេតិកភណ្ឌវប្បធម៌អរូបីនៃមនុស្សជាតិ នៅថ្ងៃទី២៩ ខែវិច្ឆិកា ឆ្នាំ២០២២ នៅទីក្រុងរ៉ាបាត ព្រះរាជាណាចក្រម៉ារុក។ លោកគ្រូព្រឹទ្ធាចារ្យ បានធ្លាក់ខ្លួនឈឺចូលសង្គ្រោះបន្ទាន់នៅមន្ទីរពេទ្យព្រះកុសុមៈ បច្ចុប្បន្ននេះ គាត់បានធូរស្រាលគ្រាន់បើ និងចេញពីបន្ទប់សង្គ្រោះបន្ទាន់ហើយ។ នាឱកាសនោះលោកគ្រូព្រឹទ្ធាចារ្យ ស៊ាន គឹមសៀន និងក្រុមគ្រួសារ ក៏សូមថ្លែងអំណរគុណយ៉ាងជ្រាវជ្រៅដល់ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ព្រមទាំងបុត្រា បុត្រី ជួបប្រទះតែនឹងពុទ្ធពរទាំងបួនប្រការគឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ និងសូមជូនពរ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត ជានាយករដ្ឋមន្រ្ដីនៃកម្ពុជា នីតិកាលទី ៧នៃរដ្ឋសភា បន្ដដឹកនាំព្រះរាជាណាចក្រកម្ពុជា ឆ្ពោះទៅកាន់សុខសន្តិភាព វឌ្ឍនភាព និងភាពសម្បូរសប្បាយរុងរឿងជានិច្ចនិរន្តរ៍តរៀងទៅ៕	2023-08-18T19:07:00+07:00	freshnewsasia.com	https://m.freshnewsasia.com/index.php/en/localnews/305535-2023-08-18-05-07-06.html
7d88c551-d514-4abe-ae3c-45ab0fa4f401	ស្ត្រី គួរមានការប្រុងប្រយ័ត្នខ្ពស់ពីជំងឺមហារីកសុដន់	ជំងឺមហារីកសុដន់ គឺជាជំងឺមួយប្រភេទ ដែលកាចសហាវកើតមានចំពោះស្ត្រី ហើយក៏អាចប៉ះពាល់ដល់អាយុជីវិតផងដែល ប្រសិនជាស្រ្តីមិនបានយកចិត្តទុកដាក់ និងដឹងពីរបៀបនៃការពិនិត្យសុដន់ដោយខ្លួនឯង ដើម្បីចៀសវាងមានជំងឺមួយនេះ។ ក្រសួងកិច្ចការនារី បានបង្ហោះវីដេអូ ណែនាំពីជំងឺមហារីកសុដន់ នៅលើទំព័រហ្វេសប៊ុក កាលពីថ្ងៃទី១១ ខែសីហា ឆ្នាំ២០២៣ សម្រាប់ឱ្យសាធារណជនបានដឹងពីជំងឺមហារីកសុដន់ និងវិធីស្ទាបសុដន់ខ្លួនឯងដើម្បីបង្ការ។ មហារីកសុដន់ កើតឡើងដោយកោសិកានៅតំបន់សុដន់ មានភាពខុសពីធម្មតា ហើយនាំឱ្យកោសិកាទាំងនោះរីកលូតលាស់លឿន ដែលមិនអាចគ្រប់គ្រងបាន ហើយក្លាយជាដុំសាច់កាច និងវិវត្តន៍ទៅជាជំងឺមហារីកសុដន់។ នេះបើតាមក្រសួងកិច្ចការនារី។ តាមប្រភពដដែលបានឱ្យដឹងថា ស្ត្រីដែលប្រឈមនឹងកើតជំងឺមហារីកសុដន់មានដូចជា ស្ត្រីមានឈាមរដូវមុនអាយុ១២ឆ្នាំ។ ស្រ្តីឆាប់អស់ឈាមរដូវ ឬ កម្រអស់ឈាមរដូវក្រោយអាយុ ៥៥ឆ្នាំ។ ស្ត្រីធាត់ខ្លាំងនៅពេលអស់ឈាមរដូវ។ ស្ត្រីដែលអ័រម៉ូនកើនឡើងខ្លាំង ក្នុងពេលមានឈាមរដូវ ហើយមិនត្រឡប់មកធម្មតាវិញក្រោយពេលអស់ឈាមរដូវ។ ស្រ្តីមានកូននៅវ័យក្មេងពេក ឬ កម្រមានកូន។ ស្ត្រីមានកូនដំបូងចាប់ពីអាយុ៣០ឆ្នាំទៅ ហើយផ្ទៃពោះគាត់មិនដែលគ្រប់ខែ។ ស្ត្រីដែលមានប្រវត្តិសាច់ញាតិតិចបំផុត ដែលមានកើតជំងឺមហារីកសុដន់។ ចំពោះរបបអាហារក៏ជាកត្តាសំខាន់មួយដែល ក្រសួងកិច្ចការនារីបង្ហាញថា ស្ត្រីដែលបរិភោគជាតិខ្លាញ់ខ្ពស់ ឬ អាហារមានថាមពលខ្លាំង ក៏មានបញ្ហា។ ស្រីដែលចូលចិត្តទទួលទានស្រាក្រោយអស់ឈាមរដូវ។ ចំណែក ស្រ្តីដែលប្រើប្រាស់ថ្នាំអ័រម៉ូន អឺស្ត្រូហ្សែន (Oestrohen) ក្រោយពេលអស់ឈាមរដូវ ក៏អាចប្រឈមនឹងជំងឺនេះបានដែរ។ ក្រសួង បានបង្ហាញពីរោគសញ្ញា និងវិធីបង្ការដូចខាងក្រោម៖ អ្នកអាចពិនិត្យទៅដឹងថាមានមហារីកសុដន់ ដោយសារឃើញមានដុំមួយ ឬ ច្រើន នៅក្នុងសុដន់ តូច ឬ ធំ ប៉ុន្តែដុំនេះមិនអាចរំកិលបានទេ ព្រោះវាជាប់ស្អិតនឹងដុំសាច់។ ស្បែកសុដន់ មានរាងដូចសំបកក្រូច។ ក្បាលសុដន់ផត ឬ លិបចូលក្នុង ហើយមានការប្រែប្រួលទំហំខុសធម្មតាខ្លាំង។ ចេញទឹកដោះ ឬ មានខ្ទុះលាយឈាមតិចៗ និងមានកូនកណ្តុរនៅក្រោមក្លៀក។ ដើម្បីជៀសពីជំងឺមួយនេះបាន ស្ត្រីមិនគួរជក់បារី ឬ ប្រើថ្នាំជក់ និងប្រើប្រាស់គ្រឿងស្រវឹងនោះទេ។ បរិភោគអាហារជំនួយសុខភាព សាច់ ត្រី បន្លែ និងមានលំហាត់ប្រាណ ៥ថ្ងៃក្នុងមួយអាទិត្យ។ ជំងឺនេះ អ្នកអាចដឹងតាមរយៈការប៉ះ ឬ ស្ទាបដោយខ្លួនឯង ប្រសិនជាប្រទះឃើញមានដុំពកនៅសុដន់ ត្រូវទៅពិនិត្យនៅមន្ទីរពេទ្យជាបន្ទាន់។ ជាមួយគ្នានេះ ប្រសិនជាអ្នកជិតមកឈាមរដូវ គឺពិនិត្យមិនឃើញនោះទេ។ ក្រៅពីស្ទាបមានវិធីដូចជា អេកូសុដន់ ពិនិត្យគាបសុដន់ ការថតស្កេន ការថតអ៊ឹមអរអាយ (MRI) និងការចោះដុំសាច់ដោយធ្វើតាមម៉ាស៊ីនអេកូ។ ដូច្នេះហើយ គួរមានការប្រុងប្រយ័ត្នខ្ពស់ និងឧស្សាហ៍ពិនិត្យសុខភាពរបស់ខ្លួនឯងជាប្រចាំ។ ប្រសិនជាឃើញថាមានបញ្ហាខាងលើ អ្នកអាចទៅពិគ្រោះ និងព្យាបាលជាមួយគ្រូពេទ្យ នៅមន្ទីរពេទ្យបង្អែក មន្ទីរពេទ្យខេត្ត មន្ទីរពេទ្យជាតិ។ វិធីព្យាបាល គឺតាមរយៈវះកាត់ដុំសាច់មហារីកដោយកាត់សុដន់ចេញទាំងមូល ឬ ផ្នែកណាមួយ។ ការព្យាបាលដោយកាំរស្មី ការចាក់ថ្នាំគីមី។ វិធីព្យាបាលទាំងអស់នេះ អាស្រ័យតាមកម្រិតមហារីកធ្ងន់ ឬ ស្រាល៕	2023-08-18T15:30:00+07:00	kampucheathmey.com	https://www.kampucheathmey.com/health/561267
2d87ae8b-6ae9-4e3d-9059-a4dcc1009ab4	ក្រសួងកសិកម្ម ជូនដំណឹងស្ដីពីការត្រៀមលក្ខណៈសង្រ្គោះសត្វ និងចាត់វិធានការទប់ស្កាត់ការឆ្លងរាលដាលជំងឺសត្វនៅរដូវវស្សា	ភ្នំពេញ៖ អគ្គនាយកដ្ឋានសុខភាពសត្វ និងផលិតកម្មសត្វ នៃក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី ១៧ ខែសីហា ឆ្នាំ២០២៣ សូមប្រកាសជូនដំណឹងដល់កសិករចិញ្ចឹមសត្វឱ្យបានជ្រាបថា រដូវវស្សាចូលមកដល់ ទឹកជំនន់អាចកើតមានជាយថាហេតុនៅតំបន់មួយចំនួន ជាពិសេសតំបន់ជាប់មាត់ទន្ល បឹង ស្ទឹង ព្រែកជាដើម ដែលជាកត្តាបណ្តាលឱ្យជំងឺឆ្លងសត្វអាចផ្ទុះឡើងផងដែរ ដូចនេះកសិករចិញ្ចឹមសត្វត្រូវត្រៀម លក្ខណៈសង្គ្រោះសត្វ និងចាត់វិធានការទប់ស្កាត់ការឆ្លងរាលដាលជំងឺសត្វផ្សេងៗ ដូចជាទីទួលសុវត្ថិភាពមិនលិចទឹក ដែលនៅជិតបំផុត ត្រៀមចំណី-ទឹកឱ្យបានគ្រប់គ្រាន់និងមានអនាម័យល្អ ត្រៀមធ្វើសម្រាប់ដាក់សត្វ និងមធ្យោបាយ សម្រាប់សង្គ្រោះសត្វ ត្រូវតាមដានសុខភាពសត្វ និងក្នុងករណីមានសត្វឈឺត្រូវបំបែកចេញពីសត្វជា និងរាយការណ៍ ជាបន្ទាន់ទៅភ្នាក់ងារសុខភាពសត្វភូមិ ឬអាជ្ញាធរមូលដ្ឋានដែលនៅជិតបំផុត ឬមន្ត្រីបសុពេទ្យ ដើម្បីចុះអន្តរាគមន៍ពិនិត្យ និងព្យាបាលបានទាន់ពេលវេលា។ ក្នុងករណីមានជំងឺឆ្លងរាលដាលសត្វ សូមទំនាក់ទំនងមកអគ្គនាយកដ្ឋានសុខភាពសត្វ និងផលិតកម្មសត្វ ឬមន្ទីរកសិកម្ម រុក្ខាប្រមាញ់ និងនេសាទ រាជធានី ខេត្ត តាមរយៈលេខទូរស័ព្ទដូចមានជូនភ្ជាប់៕ រក្សាសិទ្ធដោយ ៖ សុទ្ធលី	2023-08-18T12:14:18+07:00	cen.com.kh	https://cen.com.kh/archives/686798.html
6407dc0f-044d-44e6-b1a4-324a6fb09095	ហេតុអ្វីបានជាអ្នកខ្លះញ៉ាំអាហារហឹរហើយរាករូស ប៉ុន្តែខ្លះមិនមានបញ្ហាសោះ	មនុស្សមួយចំនួនប្រហែលជាឆ្ងល់ បរិភោគអាហារដូចគ្នានឹងអ្នកដទៃ ប៉ុន្តែម្នាក់ទៀតមានជំងឺរាករូស ឈឺពោះដោយសារអាហារហឹរ ប៉ុន្តែអ្នកផ្សេងមិនមានអ្វីសោះ។ ហេតុអ្វី តើពិតទេដែលរាងកាយរបស់យើងងាយនឹងមានរសជាតិហឹរខុសគ្នា? គ្រូពេទ្យផ្នែកក្រពះពោះវៀន នៃមន្ទីរពេទ្យជូឡាឡុងកនបានបញ្ជាក់ថា ការទទួលទានអាហារហឹរ អាចបណ្តាលឲ្យឈឺចាប់ក្នុងមាត់ និងរលាកក្រពះពោះវៀន និងការបន្ទោរបង់ញឹកញាប់ ជាពិសេសអ្នកដែលមិនញ៉ាំអាហារហឹរជាប្រចាំ។ លើសពីនេះ អ្នកជំងឺដែលមានជំងឺក្រពះពោះវៀន ដូចជាដំបៅក្រពះ ច្រាលអាស៊ីត ជាដើម គួរតែចៀសវាងការទទួលទានអាហារហឹរ ព្រោះវាអាចធ្វើឲ្យរលាកដល់ជញ្ជាំងក្រពះ និងរលាកក្រពះ។ យ៉ាងណាមិញការញ៉ាំអាហារហឹរ ក៏មានអត្ថប្រយោជន៍ដល់រាងកាយ ប្រសិនបើយើងទទួលទានល្មមមិនច្រើនពេក។ ដោយសារតែម្ទេសមានផ្ទុកសារធាតុ capsaicin (Capsaicin) ជួយឲ្យក្រពះពង្រីក និងទទួលយកអាហារបានច្រើនក្នុងរយៈពេលយូរ។ Capsaicin អាចជួយដុតបំផ្លាញកាឡូរី និងខ្លាញ់ក្នុងខ្លួន។ វាជារសជាតិដ៏ល្អសម្រាប់អ្នកដែលស្រកទម្ងន់។ កាត់បន្ថយហានិភ័យនៃជំងឺមហារីក រសជាតិហឹរជួយកាត់បន្ថយការរលាកនៅក្នុងខ្លួន និងកាត់បន្ថយហានិភ័យនៃជំងឺមហារីកផងដែរ។ ម្ទេសកាត់បន្ថយការប្រមូលផ្តុំប្លាកែត ជួយរំលាយកំណកឈាម ធ្វើឲ្យឈាមមិនកករហូតដល់ស្ទះសរសៃឈាម ដែលជាមូលហេតុចម្បងនៃជំងឺលើសឈាម និងជំងឺសរសៃឈាមបេះដូង៕	2023-08-18T00:40:00+07:00	kampucheathmey.com	https://www.kampucheathmey.com/health/561352
91baef82-8a74-4df1-afd9-b9b925a3f42a	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៧ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-17T18:53:00+07:00	freshnewsasia.com	https://m.freshnewsasia.com/index.php/en/localnews/305388-2023-08-17-04-53-13.html
c238a34c-81ea-4620-839d-feef6b34d8da	ក្រសួងវប្បធម៌៖ ស្ថានភាពជំងឺ ព្រឹទ្ធាចារ្យ គុនល្បុក្កតោ សាន គឹមស៊ាន បានធូរស្រាលជាងមុនហើយ	ក្រសួងវប្បធម៌ និងវិចិត្រសិល្បៈ នៅថ្ងៃទី១៦ ខែសីហា ឆ្នាំ២០២៣ បានបញ្ជាក់ថា ស្ថានភាពជំងឺ ព្រឹទ្ធាចារ្យ គុនល្បុក្កតោ សាន គឹមស៊ាន ទីប្រឹក្សាក្រសួងវប្បធម៌ បានធូរស្រាលជាងមុនហើយ។ លោក ស៉ីយ៉ុន សុភារិទ្ធ អគ្គនាយក នៃអគ្គនាយកដ្ឋានបច្ចេកទេសវប្បធម៌ តំណាងលោកស្រីបណ្ឌិតសភាចារ្យ រដ្ឋមន្រ្តីក្រសួងវប្បធម៌ នៅថ្ងៃទី១៥ ខែសីហាម្សិលមិញ បានអញ្ជើញចុះសួរសុខទុក្ខ និងជូននូវថវិកាមួយចំនួនដល់ព្រឹទ្ធាចារ្យ គុនល្បុក្កតោ សាន គឹមស៊ាន ដែលកំពុងសម្រាកព្យាបាលជំងឺនៅឯមន្ទីរពេទ្យមិត្តភាព កម្ពុជា-ចិន ព្រះកុសមៈ។ បើតាមក្រសួងវប្បធម៌ មកទល់ពេលនេះ ស្ថានភាពជំងឺព្រឹទ្ធាចារ្យ សាន គឹមស៊ាន បានធូរស្រាលជាងមុនហើយ។ ក្នុងឱកាសនោះ មន្ត្រីក្រសួងវប្បធម៌ បានជូនពរ ព្រឹទ្ធាចារ្យ សាន គឹមស៊ាន ឆាប់ជាសះស្បើយ និងមានសុខភាពល្អប្រសើរឡើងវិញដើម្បីបន្តស្នាដៃជូនកូនចៅជំនាន់ក្រោយ៕	2023-08-16T23:10:00+07:00	freshnewsasia.com	https://m.freshnewsasia.com/index.php/en/localnews/305288-2023-08-16-09-10-19.html
6d6a4d28-804c-41b4-87b6-ff75d6b967c7	លោក ឌិត ទីណា ៖ ជំងឺបណ្តាលមកពីម្ហូបអាហារ គឺជាបញ្ហាប្រឈមសុខភាពសាធារណៈ	ក្នុងពិធីនេះ មានភាគីពាក់ព័ន្ធជិត៣០០នាក់ ធ្វើការក្នុងវិស័យកសិកម្មស្បៀងអាហារ និងអាហារូបត្ថម្ភ បានជួបជុំគ្នានៅទីក្រុងភ្នំពេញ ដើម្បីប្រារព្ធទិវាសុវត្ថិភាពម្ហូបអាហារពិភពលោក នៅកម្ពុជា ក្នុងគោលបំណងលើកកម្ពស់ ការយកចិត្តទុកដាក់ និងជំរុញសកម្មភាពនានា ដើម្បីធានាបាននូវសុវត្ថិភាព ម្ហូបអាហារនៅកម្ពុជា។ ក្រុមអ្នករៀបចំគោលនយោបាយ ដៃគូអភិវឌ្ឍន៍ អង្គការមិនមែនរដ្ឋាភិបាល អ្នកជំនាញ វិស័យឯកជន អ្នកស្រាវជ្រាវ សាស្ត្រាចារ្យ និស្សិត កសិករ និងក្រុមយុវជន បានអំពាវនាវដល់ប្រជាជនគ្រប់រូប នៅគ្រប់ទីកន្លែង រួមគ្នាជួយធានាឲ្យបានសុវត្ថិភាពម្ហូបអាហារសម្រាប់គ្រប់គ្នា។ នេះជាលើកទី២ ដែលកម្ពុជាបានប្រារព្ធពិធីអបអរ ទិវាសុវត្ថិភាពម្ហូបអាហារពិភពលោក។ នាឱកាសនោះដែលមានវត្តមាន លោក ឌិត ទីណាផងដែរ បានមានប្រសាសន៍ថា «ជំងឺដែលបណ្តាលមកពីម្ហូបអាហារ គឺជាបញ្ហាប្រឈមសុខភាពសាធារណៈនៅទូទាំងតំបន់ រួមទាំងកម្ពុជាផងដែរ ។ យើងបានប្ដេជ្ញាលើកកម្ពស់ របបអាហារសុខភាព សម្រាប់ទាំងអស់គ្នា តាមអភិក្រមពហុវិស័យ (multisector approach) ដើម្បីធ្វើឲ្យមានរបបអាហារសុខភាពនិងអាហារសុវត្ថិភាព ងាយស្រួលអាចរកបាន មានតម្លៃសមរម្យ និងឆ្លើយតបចំពោះបញ្ហាអាហារូបត្ថម្ភគ្រប់ទម្រង់»។ ប៉ុន្តែកិច្ចការងារនេះ ក៏ត្រូវការកិច្ចសហការពីអ្នកពាក់ព័ន្ធទាំងឡាយឲ្យចូលរួមដោយស្មោះស្ម័គ្រទើបអាចទទួលបានជោគជ័យក្នុងការអនុវត្តសុវត្ថិភាពម្ហូបអាហារ។ អ្នកពាក់ព័ន្ធទាំងនោះ មានរួមទាំងវិស័យឯកជន អ្នកប្រើប្រាស់ និងស្ថាប័នរាជរដ្ឋាភិបាលទាំងថ្នាក់ជាតិ និងថ្នាក់ក្រោមជាតិ។ នេះបើតាមលោកឌិត ទីណាដដែល ។ ចំណែក លោកវេជ្ជបណ្ឌិត ណាហ្គីស ខូជេត្វា តំណាងស្ដីទីអង្គការសុខភាពពិភពលោកប្រចាំកម្ពុជា បានថ្លែងថា សុវត្ថិភាពម្ហូបអាហារចាំបាច់ដើម្បីធានាបានសន្តិសុខស្បៀង និងអាហារូបត្ថម្ភ។ លុះត្រាតែអាហារ មានសុវត្ថិភាពទើបអាចបំពេញតម្រូវការអាហារូបត្ថម្ភបាន និងជួយមនុស្សពេញវ័យរស់នៅប្រកបដោយសុខុមាលភាព និងជីវិតកាន់តែប្រសើរ ព្រមទាំងជួយកុមារលូតលាស់ និងអភិវឌ្ឍរាង្គកាយ។ សម្រាប់លោក អ៊ុ កុសល ឧបការីតំណាងអង្គការស្បៀង និងកសិកម្មនៃសហប្រជាជាតិ (FAO) ប្រចាំប្រទេសកម្ពុជា បានគូសបញ្ជាក់ដែរថា សុវត្ថិភាពម្ហូបអាហារ គឺជាទំនួលខុសត្រូវចម្បង របស់ភាគីទាំងអស់ ដែលធ្វើការក្នុងខ្សែច្រវ៉ាក់អាហារ គិតចាប់ពីអ្នកផលិត អ្នកកែច្នៃ ស្ថាប័នគ្រប់គ្រងម្ហូបអាហារ ម្ចាស់អាជិវកម្មរហូតដល់អ្នកប្រើប្រាស់។ ដោយឡែក លោក សុខ ណារិន តំណាងអង្គការសហប្រជាជាតិដើម្បីអភិវឌ្ឍន៍ឧស្សាហកម្ម (UNIDO) បានមានប្រសាសន៍ដោយឆ្លុះបញ្ចាំងចំពោះគំនិតផ្តួចផ្តើមក្នុងការពង្រឹងស្តង់ដារវិស័យម្ហូបអាហារថា «ឧស្សាហកម្មកែច្នៃ ម្ហូបអាហាររបស់កម្ពុជាមានសក្តានុពលសម្រាប់ការអភិវឌ្ឍន៍សេដ្ឋកិច្ច។ រដ្ឋាភិបាលបានខិតខំពង្រឹងសុវត្ថិភាព និងស្តង់ដារម្ហូបអាហារ ស្របពេលដែលប្រទេសនេះ កំពុងបោះជំហានចូលទៅក្នុងទីផ្សារពិភពលោក»៕	2023-08-16T19:06:00+07:00	dap-news.com	https://dap-news.com/national/2023/08/16/351869/
b6dc53de-dc91-48e3-94a8-3eca5ba6d2fa	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៦ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-16T18:33:00+07:00	freshnewsasia.com	https://m.freshnewsasia.com/index.php/en/localnews/305240-2023-08-16-04-33-23.html
654cc9be-e5f3-4aaa-ac57-90295c5c4222	លោក សួស យ៉ារ៉ា និងលោកស្រី ឃួន ឃុនឌី អ្នកតំណាងរាស្រ្តមណ្ឌលកំពង់ធំ ដឹកនាំក្រុមគ្រូពេទ្យស្ម័គ្រចិត្តព្យាបាលជំងឺឥតគិតថ្លៃជូនពលរដ្ឋបានជិត៤ពាន់នាក់	លោកស្រី ឃួន ឃុនឌី សមាជិកព្រឹទ្ធសភា លោក សួស យ៉ារ៉ា អ្នកតំណាងរាស្រ្តមណ្ឌលកំពង់ធំ និងជាអគ្គនាយកក្រុមប្រឹក្សាវប្បធម៌អាស៊ី បាដឹកនាំក្រុមគ្រូពេទ្យស្ម័គ្រចិត្តព្យាបាលជំងឺឥតគិតថ្លៃ ជូនប្រជាពលរដ្ឋបានជិត៤ពាន់នាក់។ ប្រជាពលរដ្ឋ មន្ត្រីរាជការមកទទួលការព្យាបាលជំងឺទូទៅ ពីក្រុមគ្រូពេទ្យស្ម័គ្រចិត្តនៃសមាគមក្រុមគ្រូពេទ្យស្ម័គ្រចិត្តខេត្តឃ្យុងសាងប៊ុកដូ នៃសាធារណរដ្ឋកូរ៉េ នៅមន្ទីរពេទ្យបង្អែកខេត្តកំពង់ធំ មានរយៈពេលចំនួន៣ថ្ងៃ សរុបចំនួន៣,៦១០នាក់ កម្មវិធីអ្នកតំណាងរាស្រ្ត «ដើម្បីសុខភាពប្រជាជន» ដែលដឹកនាំផ្ទាល់ដោយលោក សួស យ៉ារ៉ា អ្នកតំណាងរាស្រ្តខេត្តកំពង់ធំ និងជាអគ្គនាយកក្រុមប្រឹក្សាវប្បធម៌អាស៊ី និងសហការណ៍ជាមួយសមាគមប្រឹក្សាសុខភាពប្រជាជន។ លោក ផល បុណ្ណបណ្ឌិត ក្រុមការងារ បានបញ្ជាក់ឲ្យដឹងថា ថ្ងៃទី១មានប្រជាពលរដ្ឋចំនួន១,២០០នាក់ ថ្ងៃទី២មានប្រជាពលរដ្ឋចំនួន១,៨១០នាក់ និងថ្ងៃចុងក្រោយមានប្រជាពលរដ្ឋចំនួន៦០០នាក់ ដោយចាប់គិតពីថ្ងៃទី១១-១៣ ខែសីហា ឆ្នាំ២០២៣។ លោកងួន រាសី អភិបាលរងខេត្តកំពង់ធំ ក្នុងនាមអាជ្ញាធរខេត្ត និងប្រជាពលរដ្ឋមានសេចក្តីសោមនស្សរីករាយ ដែលបានសមាគមគ្រូពេទ្យស្ម័គ្រចិត្តកូរ៉េចុះមកពិនិត្យសុខភាព និងព្យាបាលជំងឺឥតគិតថ្លៃជូនប្រជាពលរដ្ឋដែលអញ្ជើញមកពី៩ក្រុង-ស្រុក នៅមន្ទីរពេទ្យបង្អែកខេត្តកំពង់ធំ នេះបញ្ជាក់ឱ្យឃើញពីការយកចិត្តទុកដាក់គិតគូរពីសុខទុក្ខ និងជីវភាពរស់នៅរបស់ប្រជាពលរដ្ឋពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន។ ប្រជាពលរដ្ឋមានអារម្មណ៍សប្បាយរីករាយដែលបានសមាគមគ្រូពេទ្យស្ម័គ្រចិត្តកូរ៉េ ចុះមកពិនិត្យនិងព្យាបាលជំងឺដោយឥតគិតថ្លៃដោយផ្ទាល់ក្នុងខេត្តកំពង់ធំនាពេលនេះ និងបានថ្លែងអំណរគុណចំពោះសកម្មភាពរបស់ក្រុមគ្រូពេទ្យសាធារណរដ្ឋកូរ៉េ និងក្រុមការងារកម្មវិធីអ្នកតំណាងរាស្រ្ត ដើម្បីសុខភាពប្រជាជន ព្រមទាំងក្រុមការងារសមាគមប្រឹក្សាសុខភាពប្រជាជននេះ គឺជាសកម្មភាពមនុស្សធម៌ ដោយមិនរើសអើងពូជសាសន៍ ពណ៌សម្បុរ និន្នាការនយោបាយ។ សូមបញ្ជាក់ថា សមាគមគ្រូពេទ្យស្ម័គ្រចិត្តខេត្តឃ្យុងសាងប៊ុកដូ នៃសាធារណរដ្ឋកូរ៉េ ដើម្បីរៀបចំកម្មវិធីពិនិត្យព្យាបាលជំងឺទូទៅ ជំងឺមាត់ធ្មេញ ថតឆ្លុះក្រពះពោះវៀន រោគស្ត្រី ជំងឺកុមារ ជំងឺភ្នែក ចាក់ម្ជុលវិជ្ជាសាស្ត្រ ព្រមទាំងពិនិត្យឈាម ជូនប្រជាពលរដ្ឋ៕	2023-08-16T16:12:00+07:00	freshnewsasia.com	https://m.freshnewsasia.com/index.php/en/localnews/305217-2023-08-16-02-12-41.html
54d30cff-8ab8-4d9e-ad67-528189c6ba0c	លោកយាយចាស់ជរា និងមានជំងឺប្រចាំកាយគ្មានទីពឹង២នាក់ ទទួលអំណោយជាគ្រឿងឧបភោគបរិភោគ និងថវិកាមួយចំនួន ពីលោកប្រធានមន្ទីរសង្គមកិច្ចខេត្តកំពង់ឆ្នាំង	លោកយាយ២នាក់ ដែលមានវ័យចាស់ជរា និងគ្មានកូនចៅសម្រាប់ជាទីពឹង រស់នៅក្នុងជីវភាពខ្វះខាតដោយពឹងអាស្រ័យទៅលើអ្នកជិតខាង និងមានជំងឺប្រចាំកាយទៀតផងនោះ នៅព្រឹកថ្ងៃទី១៥ ខែសីហា ឆ្នាំ២០២៣ បានទទួលអំណោយជាគ្រឿងឧបភោគបរិភោគ ពីលោកប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទា ខេត្តកំពង់ឆ្នាំង។ លោកយាយទាំង២នាក់ ម្នាក់មានឈ្មោះ ប៉ែន ឡុន អាយុ៧៣ឆ្នាំ រស់នៅក្នុងភូមិព្រីងកោង ឃុំជើងគ្រាវ ស្រុករលាប្អៀរ។ លោកយាយមិនមានប្ដី និងកូនចៅនោះទេ។ លោកយាយរស់ស្នាក់អាស្រ័យនៅជាមួយកូនក្មួយ ក្នុងភូមិឃុំខាងលើ។ បច្ចុប្បន្នលោកយាយមានជំងឺលើសឈាមវង្វេងវង្វាន់ ហើយត្រូវបានកូនក្មួយនាំមកសម្រាកព្យាបាលនៅមន្ទីរពេទ្យបង្អែកខេត្តកំពង់ឆ្នាំង។ តែបន្ទាប់ពីមានការយកចិត្តទុកដាក់ព្យាបាល និងមើលថែទាំពីក្រុមគ្រូពេទ្យ អាការៈជំងឺរបស់ លោកយាយ បច្ចុប្បន្នបានធូរស្បើយខ្លះហើយ។ នេះបើតាមការបញ្ជាក់ពីក្មួយស្រី ដែលនៅចាំថែលោកយាយនៅក្នុងមន្ទីរពេទ្យ បានប្រាប់នៅព្រឹកថ្ងៃទី១៥ ខែសីហានេះ។ រីឯលោកយាយម្នាក់ទៀតមានឈ្មោះ គឹម ហូយ អាយុ៦៧ឆ្នាំ។ លោកយាយក៏គ្មានកូនចៅ និងប្តីសីនោះដែរ គឺលោកយាយរស់ក្នុងជីវភាពខ្វះខាត និងមានជំងឺប្រចាំកាយផងដែរ។ បច្ចុប្បន្នលោកយាយក៏រស់នៅតែម្នាក់ឯង គឺនៅចាំដីផ្ទះឱ្យគេ ស្ថិតក្នុងភូមិទី៤ សង្កាត់ខ្សាម ក្រុងកំពង់ឆ្នាំង។ លោក ឈាង ចន្ធី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទាខេត្តកំពង់ឆ្នាំង បានឱ្យដឹងថា បន្ទាប់ពីមានការស្នើសុំជាកញ្ចប់អំណោយពីបណ្ដាញព័ត៌មាន Fresh News ប្រចាំខេត្តកំពង់ឆ្នាំង ដើម្បីយកទៅផ្ដល់ជូន លោកយាយទាំង២នាក់ខាងលើនេះ រូបលោកផ្ទាល់ និងក្រុមការងារ នៃមន្ទីរសង្គមកិច្ច ក៏បាននាំយកអំណោយជាគ្រឿងឧបភោគបរិភោគ និងថវិកាមួយចំនួនផ្ដល់ជូនលោកយាយទាំង២នាក់ ដោយម្នាក់លោកបាននាំយក ទៅផ្ដល់ជូននៅក្នុងមន្ទីរពេទ្យបង្អែកខេត្តកំពង់ឆ្នាំង និងលោកយាយម្នាក់ទៀត ក្រុមការងាររបស់លោកក៏បានយកទៅផ្ដល់ជូនដល់ទីកន្លែងរស់នៅរបស់លោកយាយដោយផ្ទាល់ គឺក្នុងសង្កាត់ខ្សាមក្រុងកំពង់ឆ្នាំង ផងដែរ។ លោកប្រធានមន្ទីរក៏បានបញ្ជាក់ប្រាប់បណ្ដាញព័ត៌មាន Fresh News ផងដែរថា លោកនឹងត្រៀមសហការជានិច្ចនូវរាល់ករណីដែលមានប្រជាពលរដ្ឋជួបផ្កាលំបាកដោយមានជីវភាពខ្វះខាត ពិសេសគឺជនចាស់ជរាគ្មានទីពឹង និងជនមានពិការភាពដែលរស់នៅក្នុងជីវភាពខ្វះខាត ឬអតីតយុទ្ធជន ដែលជួបការលំបាកផ្នែកស្បៀងអាហារផ្សេងៗ ជាក់ស្ដែងដូចករណីលោកយាយទាំង២នាក់ខាងលើនេះ លោកអាចជួយទៅតាមលទ្ធភាព៕	2023-08-16T01:25:00+07:00	freshnewsasia.com	https://m.freshnewsasia.com/index.php/en/localnews/305185-2023-08-15-11-25-28.html
d9b586f4-c832-4fb6-b9dd-995db7be5a87	TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅថ្ងៃទី១៥ ខែសីហា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែសីហា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១៣៨,៩៤០នាក់, អ្នកជាសះស្បើយសរុបចំនួន ១៣៥,៨៨៤នាក់, ស្លាប់សរុបចំនួន ៣,០៥៦នាក់៕	2023-08-15T18:33:00+07:00	freshnewsasia.com	https://m.freshnewsasia.com/index.php/en/localnews/305099-2023-08-15-04-33-46.html
f9b9002b-9a60-4771-b967-06a36b7fb640	ចែកគ្នាដឹង! ឆ្លងកាត់៣ដំណាក់កាលនេះទើបប្រតិបត្តិករផ្តល់សេវាទូរស័ព្ទចល័តអាចដាក់លក់លេខទូរស័ព្ទសាជាថ្មី	ដោយមានការត្អូញត្អែរពីសំណាក់អ្នកប្រើប្រាស់ទូរស័ព្ទចល័តពាក់ព័ន្ធនឹងការដកហូតយកលេខទូរស័ព្ទ និយ័តករទូរគមនាគមន៍កម្ពុជា (ន.ទ.ក.) បានចេញសេចក្តីណែនាំនៅថ្ងៃទី១៤ សីហា ទៅប្រតិបត្តិករផ្តល់សេវាទូរស័ព្ទចល័តត្រូវកំណត់រយៈពេល នៃការបន្តបើកដំណើរការលេខទូរស័ព្ទ ចល័តរបស់អ្នកប្រើប្រាស់ ក្រោយពេលផុតសុពលភាពនៃទឹកប្រាក់ក្នុងគណនីគោល ដោយបែងចែកជាដំណាក់កាលដូចខាងក្រោម៖ ដំណាក់កាលទី១: ត្រូវកំណត់រយៈពេល ៦០ ( ហុកសិប) ថ្ងៃ សម្រាប់ផ្អាកជាបណ្តោះអាសន្ននូវការហៅទូរស័ព្ទចេញ ការផ្ញើសារខ្លី (SMS) ចេញ និងការប្រើប្រាស់ទិន្នន័យ។ អ្នកប្រើប្រាស់ អាចហៅទូរស័ព្ទចេញទៅកាន់លេខសង្គ្រោះបន្ទាន់ ១១៧ (នគរបាល) ១១៨ (រថយន្តពន្លត់អគ្គីភ័យ) និង ១១៩(រថយន្តសង្គ្រោះបន្ទាន់) ដោយឥតគិតថ្លៃ។ ដំណាក់កាលទី២ ត្រូវកំណត់រយៈពេល ៣០ (សាមសិប) ថ្ងៃ សម្រាប់ផ្អាកជាបណ្តោះអាសន្ននូវការហៅទូរស័ព្ទចេញនិងចូល ការផ្ញើសារខ្លី (SMS) ចេញនិងចូល និង ការប្រើប្រាស់ទិន្នន័យ។ អ្នកប្រើប្រាស់អាចហៅទូរស័ព្ទចេញទៅកាន់លេខ សង្គ្រោះបន្ទាន់ ១១៧ ( នគរបាល) ១១៨ (រថយន្តពន្លត់អគ្គិភ័យ) និង ១១៩ (រថយន្តសង្គ្រោះបន្ទាន់) ដោយឥតគិតថ្លៃ។ ដំណាក់កាលទី៣: ត្រូវបញ្ឈប់ដំណើរការនិងបន្តរក្សាទុកលេខទូរស័ព្ទចល័តរបស់អ្នកប្រើប្រាស់ ក្នុងរយៈពេល ៩០(កៅសិប) ថ្ងៃ។ ក្នុងរយៈពេលនេះ ម្ចាស់លេខទូរស័ព្ទចល័ត អាចស្នើសុំឱ្យប្រតិបត្តិករផ្តល់សេវាទូរស័ព្ទចល័ត បើកដំណើរការសាជាថ្មី។ ក. បន្ទាប់ពីដំណាក់កាលទី១ ដំណាក់កាលទី២ និងដំណាក់កាលទី៣ ខាងលើ ប្រតិបត្តិករផ្តល់ សេវាទូរស័ព្ទចល័តអាចដកហូតលេខទូរស័ព្ទចល័ត ដែលពុំមានការប្រើប្រាស់និងដាក់លក់ លេខទូរស័ព្ទនោះសាជាថ្មីឡើងវិញ។ ខ. ប្រតិបត្តិករផ្ដល់សេវាទូរស័ព្ទចល័ត ត្រូវមានកាតព្វកិច្ចរក្សាទុកកំណត់ត្រានៃអត្តសញ្ញាណ របស់គ្រប់អ្នកចុះឈ្មោះប្រើប្រាស់ទូរស័ព្ទចល័ត (ទាំងអ្នកចាស់និងអ្នកថ្មី) ព្រមទាំងត្រូវកំណត់ លក្ខខណ្ឌពាក់ព័ន្ធនឹងការណែនាំខាងលើនេះ ឱ្យបានច្បាស់លាស់ ក្នុងកិច្ចសន្យាជាវសេវា៕	2023-08-15T16:27:49+07:00	kbnnews.com	https://kbn.news/archives/299905
e5805e99-ee2c-4d58-a4e7-6ad981861f3f	មន្ត្រីជាន់ខ្ពស់ក្រសួងទេសចរណ៍៖ កម្ពុជាមានសុទិដ្ឋិនិយមថានឹងទទួលបានភ្ញៀវទេសចរអន្តរជាតិក្នុងកម្រិតដូចសម័យមុនវិបត្តិជំងឺកូវីដ១៩ ពោលគឺប្រមាណ ៧លាននាក់ នៅក្នុងឆ្នាំ២០២៥ ឬដើមឆ្នាំ២០២៦	លោក ហោ សារុន រដ្ឋលេខាធិការក្រសួងទេសចរណ៍ និងជាអនុប្រធានគណៈកម្មការអន្តរក្រសួងដើម្បីសម្រួលការធ្វើដំណើរ និងដឹកជញ្ជូនភ្ញៀវទេសចរ និងអ្នកដំណើរ នៅតំបន់ច្រកទ្វារព្រំដែនអន្តរជាតិ និងច្រកទ្វារអន្តរជាតិទូទាំងប្រទេស បានបញ្ជាក់ថា កម្ពុជាមានសុទិដ្ឋិនិយមថានឹងទទួលបានភ្ញៀវទេសចរអន្តរជាតិក្នុងកម្រិតដូចសម័យមុនវិបត្តិជំងឺកូវីដ១៩ ពោលគឺប្រមាណ ៧លាននាក់ នៅក្នុងឆ្នាំ២០២៥ ឬដើមឆ្នាំ២០២៦។ ការបង្ហាញសុទិដ្ឋិនិយមបែបនេះរបស់លោក ហោ សារុន បានធ្វើឡើងក្នុងឱកាសលោកអញ្ជើញជាអធិបតីភាពបើកសិក្ខាសាលាស្តីពី «បដិសណ្ឋារកិច្ចល្អ ទេសចរណ៍មានសុវត្ថិភាព» នៅច្រកទ្វារព្រំដែនអន្តរជាតិបាវិត ខេត្តស្វាយរៀង នាថ្ងៃទី១៤ ខែសីហា ឆ្នាំ២០២៣ ដោយមានការចូលរួមពីលោក សេង សិលា អភិបាលរង ខេត្តស្វាយរៀង តំណាងលោក ម៉ែន វិបុល អភិបាលខេត្ត។ ពិធីនេះមានកិច្ចសហការខ្ពស់ជាមួយអគ្គនាយកដ្ឋានអន្តោប្រវេសន៍ក្រសួងមហាផ្ទៃ និងរដ្ឋបាលខេត្តស្វាយរៀង និងមានការចូលរួមពីបណ្តាសមត្ថកិច្ចគ្រប់អង្គភាពពាក់ព័ន្ធដែលកំពុងបម្រើការងារនៅច្រកទ្វារព្រំដែនអន្តរជាតិបាវិត ខេត្តស្វាយរៀង សរុបចំនួន ១៧០នាក់។ មន្ត្រីជាន់ខ្ពស់ក្រសួងទេសចរណ៍រូបនេះ បានបញ្ជាក់ថា «កម្ពុជាមានសុទិដ្ឋិនិយមថានឹងទទួលបានភ្ញៀវទេសចរអន្តរជាតិក្នុងកម្រិតដូចសម័យមុនវិបត្តិជំងឺកូវីដ១៩ ពោលគឺប្រមាណ ៧លាននាក់ នៅក្នុងឆ្នាំ២០២៥ ឬដើមឆ្នាំ២០២៦។ ដូចមានចែងក្នុងផែនទីចង្អុលផ្លូវ ឆ្នាំ២០២៤ គឺជាឆ្នាំគោលនៃដំណាក់កាលទី៣-ការឆ្ពោះទៅកាន់អនាគតថ្មីនៃវិស័យទេសចរណ៍កម្ពុជា (Relaunch) ដើម្បីអភិវឌ្ឍន៍វិស័យទេសចរណ៍កម្ពុជាឱ្យកាន់តែប្រសើរជាងមុន មានភាពប្រកួតប្រជែងខ្លាំងជាងមុន និងមានភាពធន់ខ្ពស់ជាងមុន ដែលទាមទារឱ្យយើងត្រូវរួមគ្នាគិត រួមធ្វើ រួមទទួលខុសត្រូវ ពិភាក្សាផ្លាស់ប្ដូរយោបល់គ្នាឱ្យបានផុលផុសពីគ្រប់ក្រសួង ស្ថាប័នភាគីពាក់ព័ន្ធនៅគ្រប់កម្រិត គ្រប់ថ្នាក់ ផ្នែកឯកជន សហគមន៍ និងដៃគូអភិវឌ្ឍន៍ ដើម្បីទទួលបានទស្សនៈ ក៏ដូចជាធាតុចូលថ្មីៗបន្ថែមទៀតក្នុងការអនុវត្តវិធានការគន្លឹះនានា ដើម្បីលើកកម្ពស់ភាពប្រកួតប្រជែង, និរន្តរភាព និងបរិយាបន្ននៃវិស័យទេសចរណ៍កម្ពុជា»។ នាឱកាសនោះដែរ លោក ហោ សារុន បានថ្លែងថា គោលបំណងនៃការរៀបចំសិក្ខាសាលានាថ្ងៃនេះ គឺដើម្បីកសាងសមត្ថភាពបន្ថែម និងផ្តល់នូវចំណេះដឹងលើការងារបដិសណ្ឋារកិច្ចល្អ រួសរាយរាក់ទាក់ជូនភ្ញៀវទេសចរ នឹងផ្តល់នូវភាពងាយស្រួល សន្តិសុខ សណ្តាប់ធ្នាប់ល្អជូនដល់ភ្ញៀវទេសចរមកពីគ្រប់ទិសទី រួមចំណែកជាមួយរាជរដ្ឋាភិបាលក្នុងការលើកស្ទួយដល់វិស័យទេសចរណ៍តាមបណ្តាច្រកទ្វារព្រំដែនអន្តរជាតិ ក្នុងការទាក់ទាញភ្ញៀវទេសចរជាតិ និងអន្តរជាតិមកលេងកំសាន្តកាន់តែច្រើនថែមទៀត ជាពិសេសច្រកទ្វារព្រំដែនអន្តរជាតិបាវិត ដែលជាច្រកទ្វារអន្តរជាតិ មួយដ៏សំខាន់ដោយធានាឱ្យមានប្រសិទ្ធភាពខ្ពស់ក្នុងការធ្វើបដិសណ្ឋារកិច្ច រក្សាសន្តិសុខ សុវត្ថិភាព ទេសចរឱ្យបានល្អប្រសើរ។ លោកបានបន្តថា ក្រោមការដឹកនាំប្រកបដោយគតិបណ្ឌិត និងឈ្លាសវៃរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា កម្ពុជាទទួលបាននូវសុខសន្តិភាព ស្ថិរភាពនយោបាយ សន្តិសុខ និងសណ្តាប់ធ្នាប់សង្គមយ៉ាងពេញលេញ និងមានការអភិវឌ្ឍលើគ្រប់វិស័យ ជាពិសេសវិស័យទេសចរណ៍កម្ពុជាបានរីកលូតលាស់គួរជាទីមោទនៈ ដោយត្រូវបានចាត់ទុកថាជា «មាសបៃតង» ដែលបានដើរតួនាទីជាចន្ទល់គន្លឹះមួយ ក្នុងការជំរុញកំណើនសេដ្ឋកិច្ចជាតិ តាមរយៈការបង្កើនចំណូលជូនជាតិ ព្រមទាំងការបង្កើតការងារ និងការលើកកម្ពស់ជីវភាពរបស់ប្រជាពលរដ្ឋ។ ជាមួយគ្នានេះដែរ លោក ហោ សារុន បានបន្តថា ក្នុងរយៈពេលប្រមាណ មួយទសវត្សរ៍ចុងក្រោយនេះ ក្រោមការដឹកនាំដ៏ឈ្លាសវៃ ប្រកបដោយចក្ខុវិស័យ វែងឆ្ងាយរបស់រាជរដ្ឋាភិបាលកម្ពុជា វិស័យទេសចរណ៍កម្ពុជា ដែលជា «ទេសចរណ៍វប្បធម៌ និងធម្មជាតិ» ជាវិស័យអាទិភាពមួយយ៉ាងសំខាន់ក្នុងការជំរុញកំណើនម៉ាក្រូសេដ្ឋកិច្ច និងការអភិវឌ្ឍសង្គម សំដៅជំរុញការធ្វើពិពិធកម្ម សេដ្ឋកិច្ច និងធ្វើឱ្យមានការប្រែប្រួលផ្នែកហេដ្ឋារចនាសម្ព័ន្ធពាក់ព័ន្ធ ពិសេសជំរុញឱ្យមានការអភិវឌ្ឍវិស័យទេសចរណ៍មានការលូតលាស់គួរឱ្យកត់សម្គាល់ និងបានបំពេញតួនាទីជាសសរស្តម្ភមួយយ៉ាងសំខាន់ក្នុងការអភិវឌ្ឍសេដ្ឋកិច្ចសង្គមកម្ពុជា។ លោកបានឱ្យដឹងថា កាលពីឆ្នាំ២០២២កន្លងទៅ សេដ្ឋកិច្ចកម្ពុជាមានសភាពរឹងមាំ ដោយសម្រេចបានកំណើនក្នុងអត្រា៥,២% ក្នុងនោះផ្នែកសំខាន់ដែលជួយឱ្យសេដ្ឋកិច្ចកម្ពុជាស្ទុះងើបឡើងវិញ មានដូចជា សេវាកម្ម ជាពិសេសក្នុងផ្នែកពាណិជ្ជកម្ម ការធ្វើដំណើរ និងបដិសណ្ឋារកិច្ចជាដើម។ ដោយឡែក សម្រាប់ឆ្នាំ២០២៣នេះ កំណើនសេដ្ឋកិច្ចរបស់កម្ពុជា នឹងស្ទុះឡើងដល់កម្រិត ៥,៦% ខណៈដែលយើងត្រូវបន្តធ្វើពិពិធកម្មផលិតផល និងគោលដៅទេសចរណ៍ ឱ្យបានកាន់តែសម្បូរបែបថែមទៀត ដើម្បីបង្កើនភាពប្រកួតប្រជែងនៃវិស័យទេសចរណ៍ជាតិ។ យ៉ាងណាម៉ិញ ឆ្នាំ២០២២ កម្ពុជាទទួលបានទេសចរអន្តរជាតិចំនួនជាង ២,២លាននាក់ កើនឡើងក្នុងអត្រា១.០៥៩% ធៀបនឹងឆ្នាំ២០២១។ បន្ថែមពីនេះ លោកបានបន្តថា តាមរយៈកិច្ចប្រឹងប្រែង និងការយកចិត្តទុកដាក់របស់ក្រសួងទេសចរណ៍ នៅក្នុងឆមាសទី១ ឆ្នាំ២០២ ៣ នេះ កម្ពុជាទទួលបានភ្ញៀវទេសចរអន្តរជាតិចំនួន២,៥៧លាននាក់ កើនឡើង ៤០៩,១% បើធៀប នឹង ឆ្នាំ ២០២២ ដែលនេះជាសញ្ញាណដ៏ល្អមួយ ក្នុងដំណើរត្រឡប់ទៅរកសភាពដើមដូចមុនពេលមាន វិបត្តិ សកល កូវីដ-១៩។ ចំពោះទេសចរផ្ទៃក្នុងជាជនជាតិខ្មែរមានចំនួន ១០,៩៦លាននាក់ កើនឡើង ៧៣,២% ធៀប នឹង ឆ្នាំ២០២២ ចំណែកទេសចរផ្ទៃក្នុងជាជនជាតិបរទេសវិញមានចំនួន១,៣២លាននាក់ កើនឡើង ៩៤,៧% ធៀបនឹងឆ្នាំ២០២២។ ដោយឡែក ភ្ញៀវទេសចរបរទេសចូលតាមច្រកទ្វារព្រំដែនអន្តរជាតិបាវិត ខេត្តស្វាយរៀង មានចំនួន ៥៥១,៥៤៧នាក់ (ស្រី ២៤៥,៥៩៥នាក់) ១២០សញ្ជាតិ។ ទន្ទឹមនឹងការរីកចម្រើនឡើងវិញនៃវិស័យទេសចរណ៍ ក៏មានសកម្មភាព អវិជ្ជមានមួយ ចំនួនត្រូវ បាន កើត ឡើង គួរឱ្យព្រួយបារម្ភមានដូចជាៈ ការផ្តល់សេវា និងការធ្វើបដិសណ្ឋារកិច្ចជូនភ្ញៀវទេសចរ សន្តិសុខ សុវត្ថិភាព ទេសចរ ឧក្រិដ្ឋកម្ម ពេស្យាចារ ការធ្វើអាជីវកម្មផ្លូវភេទ ការជួញដូរ និងការបង្ខាំងមនុស្ស ការជួញ ដូរនិងការរំលោភផ្លូវភេទលើកុមារ ការជួញដូរនិងការប្រើប្រាស់គ្រឿងញៀន។ល។ ដែលកំពុងកើតឡើងក្នុងវិស័យទេសចរណ៍ ហើយដើម្បី ប្រយុទ្ធនឹងផលអវិជ្ជមានទាំងនេះ ក្រសួងទេសចរណ៍ និងក្រសួង ស្ថាប័នពាក់ព័ន្ធ ផ្នែកឯកជន អង្គការ សង្គម ស៊ីវិល បានរួមសហការគ្នាយ៉ាងជិតស្និទ្ធក្នុង ការ ប្រយុទ្ធ ប្រឆាំង នឹ ងសកម្មភាពអវិជ្ជមានទាំងនេះ ជាពិសេស មានជនខិលខូច មួយ ចំនួន បាន និងកំពុងឆ្លៀតឱកាសប្រើប្រាស់រិះរកគ្រប់មធ្យោបាយទៅតាមរូបភាពផ្សេងៗផងដែរ៕	2023-08-15T15:33:00+07:00	freshnewsasia.com	https://m.freshnewsasia.com/index.php/en/localnews/305033-2023-08-15-01-33-48.html

Subsets and Splits

No community queries yet

The top public SQL queries from the community will appear here once available.